എംടിക്ക് മനുഷ്യരെ കൂടുതലായി പരിചയമുണ്ട് ·White Crow Art Daily\nഎംടിക്ക് മനുഷ്യരെ കൂടുതലായി പരിചയമുണ്ട്\nഎം ടിക്ക് മനുഷ്യരെ കൂടുതലായി പരിചയമുണ്ട്, മനുഷ്യവിരുദ്ധതയേയും\nഎം ടി വാസുദേവന്‍നായരോട് എന്താണ് സംഘപരിവാരത്തിന് പ്രശ്നം?\nപ്രധാനപ്പെട്ട ഒരു പ്രശ്നം അദ്ദേഹത്തിന്റെ പ്രായക്കൂടുതലാണ് എന്നാണ് തോന്നല്. വൃദ്ധനായതിനാലാണ് സംഘൂസിന് അദ്ദേഹത്തോട് കലിപ്പ്. ജ്ഞാനവൃദ്ധര് സംഘൂസിന് ശല്യമാണ്, ശത്രുക്കളുമാണ്. അക്രമോത്സുക ഹിന്ദുത്വതോന്ന്യാസിയായ ഗോഡ്സേയാല് കൊല്ലപ്പെടുമ്പോള് മഹാത്മാഗാന്ധിക്ക് 79 വയസ്സായിരുന്നു.ഗോഡ്സേയുടെ പിന്മുറക്കാര് ഗോവിന്ദ് പന്‍സാരയെ കൊന്നത് അദ്ദേഹത്തിന്റെ 82 വയസ്സില്. എം എം കല്‍ബുര്‍ഗിക്ക് കൊല്ലപ്പെടുമ്പോള് 77 വയസ്സ്. നരേന്ദ്ര ധാബോല്‍ക്കറിന് 68.\nഏറ്റവും വയലന്റായ സിനിമകളില് പോലും ഈ പ്രായത്തിലൊക്കെയുള്ള വൃദ്ധരെ കൊല്ലുന്നത് അപൂര്‍വ്വ കാഴ്ചയാണ്.നമ്മള് കേള്‍ക്കുന്ന കൊലപാതകവാര്‍ത്തകളില് ഇത്തരത്തിലുള്ളവ അധികമില്ല. നടക്കാനും ഇരിക്കാനും കിടക്കാനും ആവതില്ലാത്ത, ശരീരം വേദനയുടെ പര്യായമെന്ന് മനുഷ്യര് ജീവിച്ച് തീര്‍ക്കുന്ന ആ പ്രായത്തില്‍പെട്ട ദുര്‍ബ്ബലശരീരങ്ങള്‍ക്കെതിരെ കൊലക്കത്തിയെടുക്കാന് എന്താണ് ഹിന്ദുത്വരാഷ്ട്രീയാധിഷ്ഠിത തോന്ന്യാസികളെ ആവേശം കൊള്ളിക്കുന്നുണ്ടാവുക?\nകഴിഞ്ഞ വര്‍ഷം ഓഗസ്റ്റിലാണ് സിറിയയിലെ പാല്‍മിറയില് പ്രമുഖ ആര്‍ക്കിയോളജിസ്റ്റ് ഖാലിദ് അല് അസ്സദ് കൊല്ലപ്പെട്ടത്.81 വയസ്സുണ്ടായിരുന്നു അദ്ദേഹത്തിന്.കൊന്നത് ഐ എസ് തീവ്രവാദികള്. പുരാവസ്തുശാസ്ത്രത്തിന് അത്രയേറെ പ്രധാനപ്പെട്ട പാല്‍മിറയിലെ പുരാതന അവശിഷ്ടങ്ങളുടെ സൂക്ഷിപ്പുകാരനായിരുന്നു, 40ലേറെ വര്‍ഷങ്ങളായി ഖാലിദ് അല് അസ്സദ്. ഐ എസ്സുകാര് അദ്ദേഹത്തെ തടങ്കലില് വെച്ച് പീഡിപ്പിച്ച് കഴുത്തറുത്ത് കൊന്നു. അസ്സദിന്രെ കൊലപാതകം ‘ഹൊറിഫിക് ആക്ട്’ ആണെന്ന് ഞെട്ടലോടെ പ്രതികരിച്ച യുനെസ്കോ ഇങ്ങനെ പറഞ്ഞു.’ദേ കില്‍ഡ് ഹിം ബികോസ് ഹി വുഡ് നോട്ട് ബിറ്റ്രേഡ് ഹിസ് ഡീപ് കമ്മിറ്റ്മെന്റ് ടു പാല്‍മിറ. ദേ മര്‍ഡേഡ് എ ഗ്രേറ്റ് മാന്, ബട്ട് ദേ വില് നെവര് സൈലന്‍സ് ഹിസ്റ്ററി.’അതാണ്.\nകടന്ന് പോന്ന കാലത്തിന്റെ ശേഷിപ്പുകളെ സൂക്ഷിച്ചുവെച്ചത് കൊണ്ടാണ്, അതോടുള്ള പ്രതിബദ്ധതയില് വിട്ടുവീഴ്ചയ്ക്ക് തയ്യാറാകാത്തത് കൊണ്ടാണ്, അവസാനനിമിഷങ്ങളിലും ഭയപ്പാടില്ലാതെ നിന്നത് കൊണ്ടുമാണ് അസ്സദ് തീവ്രവാദികളാല് കൊല്ലപ്പെട്ടത്. മതനിന്ദയാണ് വിഗ്രഹങ്ങളെ സൂക്ഷിക്കല് എന്ന് അസ്സദിനോട് ഐഎസ്സുകാര് പറഞ്ഞു, അവയെ തള്ളിപ്പറയൂ, അവ നശിപ്പിക്കാന് ഞങ്ങളെ അനുവദിക്കൂ എന്നും.അസ്സദ് വഴങ്ങിയില്ല. ഐ എസ്സുകാര് ആ വൃദ്ധശിരസ്സിനെ കഴുത്തില് നിന്ന് അറുത്തു മാറ്റി.\nജ്ഞാനവൃദ്ധര് വായനശാലകള് പോലെയൊരു സംഗതിയാണ്. ഇന്ഫര്‍മേഷന്റെ സൂക്ഷിപ്പുകാര് എന്ന നിലയ്ക്ക് മാത്രമല്ല, നിലപാടുകളുടെയും മൂല്യങ്ങളുടെയും ശേഖരം എന്ന നിലയ്ക്കുമാണ് അവരുടെ പ്രസക്തി. ജീവിച്ച പതിറ്റാണ്ടുകള് നല്കിയ രാഷ്ട്രീയം അവര്‍ക്കുള്ളില് കരിങ്കല്ലിന്മേലെന്ന പോലെ എഴുതപ്പെട്ട് കിടക്കുന്നു.ആ ദീര്‍ഘ ജീവിതം അവരെ ചില കാര്യങ്ങളില് കര്‍ക്കശമായ നിലപാടുകളുള്ളവരാക്കുന്നു. അവര്‍ക്ക് മനുഷ്യരെ കൂടുതലായി പരിചയമുണ്ട്, മനുഷ്യവിരുദ്ധതയെയും കൂടുതലായി പരിചയിച്ചിട്ടുണ്ട്. വിശ്വാസവും ക്രൂരവര്‍ഗീ യതയും തമ്മിലുള്ള വ്യത്യാസത്തെ അവര്‍ക്ക് വളരെയെളുപ്പത്തില് തിരിച്ചറിയാം. അവര് നിലപാടെടുക്കുന്നവരാണ്, മറ്റുള്ളവരെ അതെടുക്കാന് പ്രേരിപ്പിക്കുന്നവരുമാണ്.\nഅത്തരക്കാര്‍ക്ക് ഭയമുണ്ടാവില്ല. എന്തിനെയാണ് അവര്‍ക്ക് ഭയപ്പെടാനുള്ളത് ? പിംഗളകേശിനിയായ കാലരൂപിയെ സൗമ്യമായി നോക്കിയിരിക്കുന്നവരെ എന്താണ് ഭയപ്പെടുത്തുക?.അവര്‍ക്കാണെങ്കില് നിലപാടുകള് വെളിപ്പെടുത്തുന്നതില് ഒരു മടിയുമില്ല. ഭൗതികജീവിതത്തിലെ പ്രലോഭനങ്ങള്‍ക്കപ്പുറത്തേക്ക് പോയിട്ടുണ്ടെങ്കില് അവരെ സംസാരിക്കുന്നതില് നിന്ന് എന്താണ് തടസ്സപ്പെടുത്താനുള്ളത്?.ഈ ഭയമില്ലായ്മയും തീവ്രവാദികളെ ശല്യപ്പെടുത്തുന്നുണ്ട്. പുറംലോകത്ത് വയോധികരായ മനുഷ്യര്‍ക്ക്കിട്ടുന്ന ആദരവ്, ആ ആദരവ് കൊണ്ട് അവരുടെ പ്രസ്താവനകള്‍ക്ക് കിട്ടുന്ന സ്വീകാര്യത. ഇതും തോന്ന്യാസരാഷ്ട്രീയക്കാരെ ഭയപ്പെടുത്തുന്നു. മറ്റാര്‍ക്കും ശത്രുവാകാത്ത എം ടി ഇങ്ങനെയാണ് സംഘൂസിന് ശത്രുവാകുന്നത്. എംടിയുടെ മുരടനക്കല് പോലും അവരെ ഉപദ്രവിച്ച് കളയും,അവര്‍ക്കത് ഭയമാണ്.\nഎന്നാലും അദ്ദേഹത്തോട് മുട്ടിയാല് അവരാണ് തോല്‍ക്കുക.എം ടി മനുഷ്യരുടെ രാഷ്ട്രീയാദരവിന്റെ കോട്ടയ്ക്കകത്താണ് എന്ന് കേരളം അവരെ ഓര്‍മ്മിപ്പിക്കുന്നു.ആ കോട്ടയ്ക്ക് പുറത്ത് നിന്ന് സാംസ്കാരിക നായകരുടെ മൗനത്തെക്കുറിച്ച് പ്രമേയം പാസ്സാക്കി പരിവാരം പിരിയുന്നു.അതാണ് നമ്മള് കേട്ടത്.\nദൃശ്യമാധ്യമ പ്രവര്‍ത്തകനും എഴുത്തുകാരനും. ഇന്ത്യവിഷന്, മീഡിയ ഒണ് എന്നീ ചാനലുകളിള് പ്രവര്‍ത്തിച്ചു. ഇപ്പോള് ...


മികച്ച രീതിയില് വിക്കറ്റിന് പിന്നില് നിന്നിരുന്ന കോക്കിന്റെ ഭാഗത്ത് നിന്ന് സംഭവിച്ച ആ വീഴ്ച ഏവരെയും അമ്പരപ്പിക്കുന്നതായിരുന്നു. എന്നാല് പന്തെറിഞ്ഞ ബുംറ തളര്‍ന്നില്ല.\n13 May, 2019 at 05:15 AM\nപന്ത് കൊണ്ട് മാത്രമല്ല ഹൃദയംകൊണ്ട് കൂടി ക്രിക്കറ്റ് ആരാധകരുടെ മനസിലേക്ക് കുടിയേറിയിരിക്കുകയാണ് മുംബൈ ഇന്ത്യന്‍സിന്റെ പേസ് കുന്തമുന ജസ്പ്രീത് ബുംറ. പിഴവ് പറ്റിയതിന് സഹതാരം വിക്കറ്റ് കീപ്പര് ക്വിന്റണ് ഡി കോക്കിനെ സമാധാനിപ്പിച്ചാണ് ബുംറ ഹൃദയം കീഴടക്കുന്നത്. ബുംറ എറിഞ്ഞ 19ാം ഓവറിലായിരുന്നു സംഭവം. ബുംറയുടെ ബൗണ്‍സര് രവീന്ദ്ര ജഡേജയെ ബീറ്റ് ചെയ്ത് പോയത് നേരെ വിക്കറ്റ് കീപ്പറുടെ കൈകളിലേക്ക്.\n— ðâ (@inzaynpari7) May 12, 2019\nഎന്നാല് ക്വിന്റണ് ഡി കോക്കിനത് കൈപ്പിടിയിലൊതുക്കാനായില്ല. പന്ത് ബൗണ്ടറി റോപ് തൊട്ടു. സമ്മര്‍ദത്തിലായിരുന്ന ചെന്നൈക്ക് നിര്‍ണായകമായ നാല് റണ്‍സ് ലഭിച്ചു. അതോടെ ചെന്നൈയുടെ പന്തും റണ്‍സും തമ്മിലെ അന്തരവും കുറഞ്ഞു. മികച്ച രീതിയില് വിക്കറ്റിന് പിന്നില് നിന്നിരുന്ന കോക്കിന്റെ ഭാഗത്ത് നിന്ന് സംഭവിച്ച ആ വീഴ്ച ഏവരെയും അമ്പരപ്പിക്കുന്നതായിരുന്നു. എന്നാല് പന്തെറിഞ്ഞ ബുംറ തളര്‍ന്നില്ല. കോക്കിന്റെ അടുത്ത് പോയി തോളില് കൈയിട്ട് താരത്തെ സമാധാനിപ്പിച്ചു.\nOne of the best moments of the day. Jasprit Bumrah to Quinton de Kock after he dropped Jadeja on his bowling â¤ï¸ #MIvCSK #IPL2019Final pic.twitter.com/HrpIxFrFd9\nഇതിന്റെ ചിത്രവും മുംബൈയുടെ കിരീട നേട്ടത്തോടൊപ്പം പ്രചരിക്കുന്നുണ്ട്. അതേസമയം ബുംറയുടെ ഈ ആശ്വസിപ്പിക്കലാവാം അടുത്ത ഓവറില് മികച്ചൊരു നീക്കത്തിലൂടെ കോക്ക്, വാട്‌സണെ റണ് ഔട്ടാക്കുന്നതും.മത്സരത്തില് കോക്ക് 29 റണ്‍സ് നേടി. 17 പന്തില് നിന്ന് നാല് ബൗണ്ടറികളുടെ അകമ്പടിയോടെയായിരുന്നു കോക്കിന്റെ ഇന്നിങ്‌സ്.\nഅതേസമയം മുംബൈയുടെ ജയത്തില് ബുംറയുടെ നാല് ഓവറുകളും നിര്‍ണായകമായി. രണ്ട് വിക്കറ്റ് വീഴ്ത്തി പതിനാല് റണ്‍സ് മാത്രമാണ് ബുംറ വിട്ടുകൊടുത്തത്.\nQuinton de KockJasprit BumrahIPL2019\nകോട്ടയം ജില്ല പഞ്ചായത്തിലെ തര്‍ക്കം; ജോസ് കെ. മാണിയെ അനുനയിപ്പിക്കാന് നീക്കം


‘ഇടയ്ക്കിടയ്ക്ക് പേടിച്ച് പനി വരുന്നയാളാണ് മുഖ്യമന്ത്രി; മന്ദബുദ്ധികള് ചിലരും ഉപദേശകരായി കൂടിയിട്ടുണ്ട്; മുഖ്യമന്ത്രിക്കെതിരെ കടുത്ത വിമര്‍ശനവുമായി പി.രാജു | Keralabhooshanam.com | Breaking News, Latest News, Kerala, India and World news\n‘ഇടയ്ക്കിടയ്ക്ക് പേടിച്ച് പനി വരുന്നയാളാണ് മുഖ്യമന്ത്രി; മന്ദബുദ്ധികള് ചിലരും ഉപദേശകരായി കൂടിയിട്ടുണ്ട്; മുഖ്യമന്ത്രിക്കെതിരെ കടുത്ത വിമര്‍ശനവുമായി പി.രാജു\nBy web desk on 05/08/2017 Comments Off on ‘ഇടയ്ക്കിടയ്ക്ക് പേടിച്ച് പനി വരുന്നയാളാണ് മുഖ്യമന്ത്രി; മന്ദബുദ്ധികള് ചിലരും ഉപദേശകരായി കൂടിയിട്ടുണ്ട്; മുഖ്യമന്ത്രിക്കെതിരെ കടുത്ത വിമര്‍ശനവുമായി പി.രാജു\nകൊച്ചി: മുഖ്യമന്ത്രി പിണറായി വിജയനെതിരെ രൂക്ഷ വിമർശനവുമായി സി.പി.എെ എറണാകുളം ജില്ലാ സെക്രട്ടറി പി.രാജു രംഗത്തെത്തി. ഇടക്കിടയ്ക്ക് പേടിച്ച് പനി വരുന്നയാളാണ് മുഖ്യമന്ത്രിയെന്ന് പി. രാജു പറഞ്ഞു. മന്ദബുദ്ധികളായ ചിലര് മുഖ്യമന്ത്രിയു‌ടെ ഉപദേശകരായി കൂടിയിട്ടുണ്ടെന്നും അവരുടെ ഉപദേശം കിട്ടിയാൽ കേരളം തകരുമെന്നും പി. രാജു കൂട്ടിച്ചേർത്തു. ശ്രീകാര്യത്തെ ആർ.എസ്.എസ് പ്രവർത്തകന്റെ കൊലപാതകവുമായി ബന്ധപ്പെട്ട് മുഖ്യമന്ത്രിയെ ഗവർണർ വിളിപ്പിച്ചതുമായി ബന്ധപ്പെട്ട് വിവാദങ്ങൾക്കിടയാണ് രൂക്ഷ വിമർശനവുമായി സി.പി.എെ ജില്ലാ സെക്രട്ടറി രംഗത്തെത്തിയിരിക്കുന്നത്.\nഅതേസമയം സിപിഐഎം-ബിജെപി സംഘർഷങ്ങളുടെ പശ്ചാത്തലത്തിൽ കണ്ണൂരില് ചേര്‍ന്ന ഉഭയകക്ഷി ചര്‍ച്ച പൂര്‍ത്തിയായി. ഇരു പാര്‍ട്ടികളും അക്രമത്തിന് മുന്നിട്ടിറങ്ങില്ലെന്ന് ചര്‍ച്ചയില് ധാരണയായി. ഉഭയകക്ഷി ചര്‍ച്ച സൗഹാര്‍ദപരമായിരുന്നെന്ന് സിപിഐഎം സംസ്ഥാന സെക്രട്ടറി കോടിയേരി ബാലകൃഷ്ണന് പറഞ്ഞു. ജില്ലയിൽ സമാധാനം പുന:സ്ഥാപിക്കുന്നതിന്റെ ഭാഗമായി കൂടുതൽ അക്രമങ്ങളുണ്ടായ സ്ഥലങ്ങളിൽ വീണ്ടും സമാധാന യോഗം ചേരാൻ യോഗത്തിൽ തീരുമാനമായി. ചർച്ചയിലെ പൊതുധാരണ ഇരു പാർട്ടികളിലേയും അണികളിലെത്തിക്കാനും യോഗം തീരുമാനിച്ചതായി കോടിയേരി ബാലകൃഷ്‌ണനും ബി.ജെ.പി സംസ്ഥാന പ്രസിഡന്റ് കുമ്മനം രാജശേഖരനും മാദ്ധ്യമ പ്രവർത്തകരോട് പറഞ്ഞു.\nഅക്രമങ്ങൾ ആരും ചെയ്താലും അതിനെ ന്യായീകരിക്കാനാവില്ലെന്ന് കോടിയേരി പറഞ്ഞു. ചർച്ചയിൽ ഉണ്ടായ ധാരണ 10 ദിവസത്തിനുള്ളിൽ അണികളുടെ ഇടയിലെത്തിക്കും. അതിനുശേഷം വീണ്ടും യോഗം ചേരും. സമാധാനശ്രമങ്ങള്‍ക്ക് പൂര്‍ണപിന്തുണയെന്ന് ബിജെപി സംസ്ഥാന പ്രസിഡന്റ് കുമ്മനം രാജശേഖരന് പറഞ്ഞു. അക്രമങ്ങള് ആവര്‍ത്തിച്ചതിനാലാണ് രാഷ്ട്രപതി ഭരണം ആവശ്യപ്പെട്ടതെന്നും കുമ്മനം പറഞ്ഞു.ഇരു പാർട്ടികളുടേയും നേതാക്കളും റവന്യൂ, പൊലീസ് ഉദ്യോഗസ്ഥരുടെ സാന്നിദ്ധ്യത്തിലായിരിക്കും യോഗമെന്ന് കുമ്മനം രാജശേഖരൻ പറഞ്ഞു.\nകണ്ണൂരിലെ സംഘർഷം അവസാനിപ്പിക്കുന്നതിനുള്ള എല്ലാ ശ്രമങ്ങളോടും ബി.ജെ.പി സഹകരിക്കും. എന്നാൽ, രാഷ്ട്രീയ പ്രവർത്തനത്തോടൊപ്പം സംഘടനാ പ്രവർത്തനത്തിനും സ്വാതന്ത്ര്യം വേണം. അത് ഹനിക്കാൻ ശ്രമിക്കുന്നവരെ ഒറ്റക്കെട്ടായി തന്നെ നേരിടണമെന്നും കുമ്മനം പറഞ്ഞു. പ്രാദേശിക തലത്തിൽ സമാധാന ചർച്ചകൾ തുടരുമെന്നും അദ്ദേഹം വ്യക്തമാക്കി.\nസമീപകാലത്ത് സംഘര്‍ഷങ്ങളുണ്ടായ പയ്യന്നൂരിലും തലശ്ശേരിയിലും പ്രശ്‌നപരിഹാരത്തനായി ഇരുപാര്‍ട്ടികളുടേയും ജില്ലാ നേതാക്കള് മുന്‍കൈയ്യെടുത്ത് സമാധാന ചര്‍ച്ചകള് സംഘടിപ്പിക്കും. ആഗസ്റ്റ് പതിനൊന്നിന് പയ്യന്നൂരില് ആദ്യയോഗം ചേരും. ഞായറാഴ്ച്ച തിരുവനന്തപുരത്ത് മുഖ്യമന്ത്രി വിളിച്ചു ചേര്‍ക്കുന്ന സമാധാന യോഗത്തിന് ശേഷം കണ്ണൂരില് സര്‍ക്കാര് തലത്തിലുള്ള സമാധാനചര്‍ച്ചകളും ആരംഭിക്കും. മുന്‍കാലങ്ങളെ അപേക്ഷിച്ച് കൂടുതല് തുറന്ന സമീപനമാണ് സമാധാന ചര്‍ച്ചയില് ഇരുപാര്‍ട്ടികളും പ്രകടിപ്പിച്ചതെന്നാണ് പൊതുവേയുള്ള വിലയിരുത്തല്. സാധാരണഗതിയില് സംഘര്‍ഷങ്ങളുണ്ടായ ശേഷം സമാധനചര്‍ച്ചകള് ചേരാറുണ്ടെങ്കിലും താത്കാലികമായ സമാധാനന്തരീക്ഷം മാത്രമേ ഉണ്ടാവാറുള്ളൂ.\nപയ്യാമ്പലം ഗസ്റ്റ്ഹൗസിലായിരുന്നു ചര്‍ച്ച.രാവിലെ 9.30നാണ് ചര്‍ച്ച ആരംഭിച്ചത്. കോടിയേരി ബാലകൃഷ്ണൻ, ബി.ജെ.പി സംസ്ഥാന പ്രസിഡന്റ് കുമ്മനം രാജശേഖരൻ എന്നിവരും സിപിഐഎം, ബിജെപി ജില്ല നേതാക്കളും ആർഎസ്എസ് പ്രതിനിധികളും പങ്കെടുത്തു.\n#p raju, pinarayi vijayan\n‘ഇടയ്ക്കിടയ്ക്ക് പേടിച്ച് പനി വരുന്നയാളാണ് മുഖ്യമന്ത്രി; മന്ദബുദ്ധികള് ചിലരും ഉപദേശകരായി കൂടിയിട്ടുണ്ട്; മുഖ്യമന്ത്രിക്കെതിരെ കടുത്ത വിമര്‍ശനവുമായി പി.രാജു added by on 05/08/2017


ഈ ജന്മത്തില് തന്നെ മുക്തി നേടാനാകുമോ ? | Isha Sadhguru\nമുക്തി അഥവാ അന്തിമമായ മോചനം എന്ന വിഷയത്തെക്കുറിച്ച് സംസാരിക്കുമ്പോൾ സദ്ഗുരു ഭാഷയെ അതിന്‍റെ ഉദാത്തമായ ഭാവത്തിലേക്ക് ഉയർത്തികൊണ്ട് അതിനെ ശാരീരികമായതിൽ നിന്നും അപ്പുറം മാനങ്ങളില്ലാത്ത ഒരു അവസ്ഥയായിട്ടാണ് കാണുന്നത്. "എനിക്ക് മുക്തി ലഭിക്കുമോ?" എന്ന ചോദ്യത്തിന് അദ്ദേഹം ഉറപ്പിച്ചു തന്നെ മറുപടി പറയുന്നു, "ഇല്ല. ഒരാൾക്കും ഒരിക്കലും അത് ലഭിക്കുകയില്ല " എന്ന്. എന്നാൽ അതിനർത്ഥം അത് നേടുവാൻ മോഹിക്കേണ്ട എന്നല്ല - നേരെ വിപരീതമാണ്. സദ്ഗുരു ഇങ്ങിനെയാണ് പറയുന്നത്, " നിങ്ങള്‍ക്കു മുക്തി ലഭിക്കും എന്ന് ഞാൻ ഉറപ്പു തരാം; പക്ഷെ അത് നിങ്ങൾ എനിക്ക് വിട്ടു തരണം"\nഎന്നോട് എപ്പോഴും ആളുകൾ ചോദിച്ചു കൊണ്ടിരിക്കുന്ന ഒരു ചോദ്യമാണ് അവർക്കു ഈ ജീവിതത്തിൽ തന്നെ മുക്തി നേടുവാൻ സാധ്യമാണോ എന്ന്.. ആദ്യമായിട്ട് നമുക്ക് മുക്തി എന്താണെന്ന് മനസ്സിലാക്കാം. ജനനവും മരണവും ഒരേ മാനത്തിന്‍റെ രണ്ട് ഭാവങ്ങളാണ്. ഒരാളുടെ ജീവിതത്തിനു പല മാനങ്ങളുണ്ട് - ശൈശവം, ബാല്യം, കൗമാരം, യൗവനം, വാർദ്ധക്യം എന്നിങ്ങനെ പല സ്ഥാനങ്ങൾ. ഏതൊരു മാനത്തിനും അളവുകളുണ്ട് - അതിനെ നിർവചിക്കുവാൻ സാധിക്കും, വിവരിക്കുവാൻ സാധിക്കും, ഗ്രഹിക്കുവാനും , മനസ്സിലാക്കുവാനും സാധിക്കും. മുക്തി എന്നു നമ്മൾ പറയുന്നത് ഇത്തരം അളവുകളില്ലാത്തതാണ്. - അതിനെ നിർവചിക്കുവാനോ, വിവരിക്കുവാനോ, മനസ്സിലാക്കുവാനോ സാധിക്കുകയില്ല. "എനിക്ക് മുക്തി ലഭിക്കുമോ?" ഇല്ല ഒരിക്കലും ഇല്ല. ആർക്കും ലഭിക്കില്ല. നിങ്ങൾ സ്വയം അളവുകൾക്കു അതീതനാകുമ്പോൾ,”ശാരീരികവും, അതിഭൗതികവും, അതും, ഇതും” ഒന്നും അല്ലാതായാൽ, അളവുകൾക്ക് അതീതനായാൽ , അതാണ് മുക്തി.\nഅളവുകളുണ്ടെങ്കിൽ അതിരുകൾ ഉണ്ട്. മുക്തി എന്നാൽ അതിരുകളില്ലാത്ത, ബന്ധനങ്ങളില്ലാത്ത അവസ്ഥയാണ്. ഇതെല്ലാം നിഷേധാത്മകമായ വാക്കുകളാണ്; എന്നാൽ അത് ഉറപ്പായ ഒരു സാധ്യതയുമാണ്. മുക്തി എന്നാൽ അസ്തിത്വത്തിന്‍റെ അഭാവമാണ്. ശിവ എന്ന വാക്കിനർത്ഥം ഇല്ലാത്തത് എന്നാണ്. അതുപോലെ ആകുന്നതാണ് മുക്തി. ശിവനെ 'അവൻ' എന്നോ 'അവൾ' എന്നോ പറയുന്നത് തെറ്റാണ്; എന്തെന്നാൽ ലിംഗം ഒരു അളവാണ്. ശിവൻ അളവുകളില്ലാത്ത അസ്തിത്വ രാഹിത്യമാണ്. അസ്തിത്വമില്ല എന്നതുകൊണ്ട് അങ്ങിനെ ഒരു വസ്തു ഇല്ല എന്നല്ല അർത്ഥമാക്കുന്നത്. ഇപ്പോൾ അസ്തിത്വമുള്ള ഒരു വസ്തുവിനെ നിങ്ങൾ അനുഭവിക്കുന്നത് ഒരു അളവിലൂടെയാണ്. - ഒന്നുകിൽ ഇത് അല്ലെങ്കിൽ അത്. അളവുകളില്ല എന്ന് പറഞ്ഞാൽ അതുമില്ല , ഇതുമില്ല. അതും ഇതും അല്ലാത്തത് നിഷ്പക്ഷമായതല്ല, അത് അതീതമായതാണ്. മുക്തിയെ ഗ്രഹിക്കുവാനോ മനസ്സിലാക്കുവാനോ യാതൊരു വഴിയുമില്ല. ഒരേയൊരു മാർഗം അതായിത്തീരുകയാണ്. എന്നാൽ അതാകാൻ ആഗ്രഹിക്കരുത്. ഇതുവരെയും നിങ്ങളുടെ അനുഭവത്തിലോ, ഗ്രഹണത്തിലോ, ബോധത്തിലോ ഇല്ലാത്ത ഒരു വസ്തുവായിത്തീരുവാൻ മോഹിക്കുന്നത് പോലും അസാധ്യമാണ്.\nനിങ്ങൾക്ക് ചെയ്യാവുന്നത് ഇത് മാത്രമാണ് - എന്താണോ നിങ്ങളെ തടഞ്ഞു നിർത്തുന്നത് , അതെല്ലാം ഖണ്ഡിച്ചു കളയുക നിങ്ങളെ ബന്ധിക്കുന്നതെല്ലാം മുറിക്കപ്പെട്ടാൽ - നിങ്ങളെ ഇനി ഒന്നും പിടിച്ചു നിർത്തുന്നില്ലെങ്കിൽ, ജീവിതമോ, മരണമോ, ഇതോ അതോ, ഇശ്വരനോ , ചെകുത്താനോ, സ്വർഗ്ഗമോ, നരകമോ ഒന്നും നിങ്ങളെ നിയന്ത്രിക്കുന്നില്ലെങ്കിൽ അതാണ് മുക്തി. അതിനാൽ മുക്തി അല്ല തേടേണ്ടത്; എല്ലാ തരത്തിലുള്ള ബന്ധനങ്ങളിൽ നിന്നും വിമുക്തമാകാൻ പഠിക്കുക. നിങ്ങൾക്ക് ആകാശത്തിൽ പറക്കണമെങ്കിൽ നിങ്ങൾക്ക് ആകാശത്തെക്കുറിച്ച് കൂടുതൽ അറിയണമെന്നില്ല. നിങ്ങളെ എന്താണ് നിലത്തു തന്നെ പിടിച്ചു നിർത്തുന്നത് എന്നതിനെക്കുറിച്ച് അറിയണം. ഗുരുത്വാകർഷണത്തെക്കുറിച്ചുള്ള അറിവാണ് നിങ്ങളെ പറക്കുവാൻ സഹായിക്കുക, അല്ലാതെ ആകാശത്തെക്കുറിച്ചുള്ള അറിവല്ല. ആകാശത്തെ ഗ്രഹിക്കുകയല്ല, ഗുരുത്വാകര്‍ഷണത്തെ തോല്‍പ്പിക്കുകയാണ് വേണ്ടത്. അതിനാൽ മുക്തിയെ ഗ്രഹിക്കുവാൻ ശ്രമിക്കരുത്. അതിനായി മോഹിക്കുക പോലും ചെയ്യരുത്. എന്തെന്നാൽ അതു മതിഭ്രമത്തിലേക്കു നയിക്കും.\n"എനിക്ക് അറിയില്ല" എന്ന ഒരു അവസ്ഥയിൽ ഇരിക്കുവാൻ പറ്റാത്ത തരത്തിലാണ് മനസ്സിനെ രൂപകൽപന ചെയ്തിട്ടുള്ളത്. മനസ്സിന് ഒന്നുകിൽ അറിവുണ്ടാകണം അല്ലെങ്കിൽ അത് അറിയാത്തതിനെക്കുറിച്ച് ഊഹങ്ങൾ ഉണ്ടാക്കും. നിങ്ങൾ മുക്തിയെ നിങ്ങളുടെ മനസ്സിന്‍റെ ഒരു ഭാഗമാക്കിയാൽ അത് നിങ്ങളെ വട്ടത്തിൽ ചുറ്റിക്കും. നിങ്ങളെ പിടിച്ചു നിർത്തുന്നതിനെ മുറിച്ചു കളഞ്ഞുകൊണ്ടിരിക്കുക. ഇനി ഒന്നും മുറിച്ചു കളയുവാൻ ഇല്ല എന്ന സ്ഥിതിയിൽ എത്തുമ്പോൾ, സംഭവിക്കേണ്ടത് സംഭവിച്ചുകൊള്ളും. അതിനായി മോഹിക്കേണ്ട കാര്യമില്ല. എന്തെന്നാൽ മോഹിച്ചാൽ നിങ്ങൾ സങ്കല്‍പ്പിക്കുവാൻ തുടങ്ങും. സങ്കല്‍പ്പങ്ങളെല്ലാം ഊതി വീർപ്പിച്ച ഓര്‍മ്മകളിൽ നിന്നുമാണ് ഉത്ഭവിക്കുന്നത്. അങ്ങനെയാകുമ്പോൾ നിങ്ങൾ ഭൂതകാലത്തെ ഭാവിയിലേക്ക് കയറ്റി നിർത്തുകയാണ് ചെയ്യുന്നത്; അത് ഒരിക്കലും നല്ലതല്ല. ഈ ഓർമ്മകളെ ഒരു പക്ഷെ മാറിയ നിറത്തോട്ടും രൂപത്തോടും കൂടിയായിരിക്കാം ഭാവിയിലേക്കു കൊണ്ട് വരുന്നത്. എന്നാലും നിങ്ങളുടെ സങ്കൽപ്പങ്ങൾ എന്നും ഓർമകളുടെ കൂടെ മാത്രമേ എത്തുകയുള്ളൂ; ഓർമ്മകൾ ഭൂതകാലത്തിലേക്ക് മാത്രമുള്ളതാണ്.\nനിങ്ങൾ എല്ലാ നേരവും പുതിയ കാലിഡോസ്കോപ്പുകൾ ഉണ്ടാക്കിക്കൊണ്ടിരിക്കുകയാണ്. രസിക്കുവാനാണെങ്കിൽ അതു മതി. പക്ഷെ ജീവിതത്തിന്‍റെ അന്തിമ പ്രകൃതം കണ്ടുപിടിക്കുവാൻ അതു പോര. സ്വത്വമില്ലാതിരിക്കുക എന്നാൽ അതും ഇതും അല്ലാതാകുക എന്നാണര്‍ത്ഥം ഭാഷ ഉപയോഗിച്ച് ഇത്രയേ പറയുവാൻ കഴിയുകയുള്ളു. ഭാഷ നമ്മുടെ മനസ്സിന്‍റെ ഉല്‍പ്പന്നമായതു കൊണ്ട്, മനസ്സിന്‍റെ പരിധിക്കു പുറത്തുള്ള വസ്തുക്കളെ വിവരിക്കുവാൻ ഭാഷ ഉപകരിക്കില്ല. നമ്മുടെ പ്രശ്നം "എനിക്ക് ഇത് ഈ ജീവിതകാലത്തു സാധിക്കുമോ ?" എന്നതാണ്. അതിലേക്കു വരുമ്പോൾ ഓർക്കേണ്ടത് ഈ നേട്ടം ഒരു വിജയമല്ല. ഇതു ജയിക്കുവാനുള്ള ഒരോട്ടമത്സരമല്ല. ഇത് ആർജിക്കുവാനുള്ളതല്ല. മുൻപേ തന്നെ ഉള്ളതിനെ കാണുക എന്നതാണ് ഈ നേട്ടം.\nഇതു സ്വയം നിവർത്തിക്കലല്ല ; സ്വയം ആർജിക്കലല്ല ; സ്വയം നേടുന്ന വിജയമല്ല ; ഇത് സ്വയം അറിയലാണ്. നിങ്ങൾ ഒന്നും കണ്ടുപിടിക്കുന്നില്ല. നിങ്ങൾ ഒന്നും നേടുന്നില്ല, നിങ്ങൾ ഉയരങ്ങൾ കീഴടക്കുന്നില്ല. നിങ്ങൾ ഇവിടെത്തന്നെ ഇരുന്നിട്ടും ജീവിതത്തിന്‍റെ യഥാർത്ഥ സ്വരൂപം മനസ്സിലാക്കാത്തതിന്‍റെ വിഡ്ഢിത്തം മനസ്സിലാക്കുന്നു. ഇതിനാലാണ് ബോധോദയം ലഭിച്ച ആളുകൾ സാധാരണയായി ഉൾവലിയുന്നത്. അവർക്ക് നാണക്കേട് തോന്നുന്നുണ്ടായിരിക്കും. " ഇത് എന്നും ഇവിടെ തന്നെ ഉണ്ടായിരുന്നു; എനിക്ക് എപ്പോൾ വേണമെങ്കിലും കാണാമായിരുന്നു. പക്ഷെ ഒരു ജീവിതകാലം മുഴുവനും അഭ്യാസങ്ങളെല്ലാം നോക്കിയിട്ടാണ് എനിക്ക് അതു സാധിച്ചത്. ഇത്രയും വിഡ്ഢിയായ ഞാൻ എങ്ങിനെ ആളുകളുടെ മുഖത്ത് നോക്കും ?" നിങ്ങൾ വിഡ്ഢിയാണെന്ന തിരിച്ചറിവുണ്ടാകുന്നത് വരെ നിങ്ങൾക്ക് ധൈര്യപൂർവം ലോകത്തെ നേരിടാൻ കഴിയും. ഇതു മനസ്സിലായിക്കഴിഞ്ഞാൽ നിങ്ങള്‍ക്കു നാണക്കേട് തോന്നും. എന്നാൽ ആ സമയത്ത് ലോകം മുഴുവനും നിങ്ങളെ ആരാധിക്കുവാൻ തയ്യാറായിരിക്കും. ഇത് കൈകാര്യം ചെയ്യുവാൻ പ്രയാസമുള്ള ഒരു പ്രശ്നമാണ്.\nമുക്തിയെക്കുറിച്ച് നിങ്ങൾ വേവലാതിപ്പെടേണ്ട. ചെറുപ്പത്തിൽ പലേ അഭ്യാസങ്ങളും ചെയ്യുവാൻ തോന്നുന്ന സമയത് അവയെല്ലാം ചെയ്യണം. കുറച്ചു കൂടി മുതിർന്നതിനു ശേഷം കാര്യങ്ങൾ എനിക്ക് വിട്ടു തരിക. നിങ്ങൾക്ക് നേടുവാൻ സാധിച്ചാലും ഇല്ലെങ്കിലും എനിക്ക് ഒരു ഗുരു എന്ന നിലയിൽ വിജയിക്കണമെന്നുണ്ട്. ഞാൻ ഇങ്ങിനെ പറയുകയാണെങ്കിൽ - " ഞാൻ നിങ്ങളെ സ്നേഹിക്കുന്നു , നിങ്ങൾക്ക് നേട്ടം ലഭിക്കണമെന്ന് എനിക്ക് മോഹമുണ്ട് "- അത് ഇന്നത്തേക്ക് നല്ലതായിരിക്കും. പക്ഷെ നാളെ നിങ്ങൾ അതിനെകുറിച്ച് സംശയാലുവാകും. നിങ്ങൾക്ക് നേട്ടം ലഭിച്ചാലും ഇല്ലെങ്കിലും എനിക്ക് പരാജയപെടുവാൻ ഇഷ്ടമില്ല. ശ്രമിക്കാതെ ഒന്നും നേടുവാൻ കഴിയുകയില്ല എന്ന് നിങ്ങൾ വിശ്വസിക്കുന്നു എങ്കിൽ, ശ്രമിച്ചുകൊണ്ടിരിക്കുക. നിങ്ങൾ തയാറായിക്കഴിഞ്ഞാൽ പിന്നീടുള്ളതെല്ലാം എനിക്ക് വിട്ടു തരിക. എനിക്ക് ഒരു വിജയം നേടുന്ന ഗുരുവാകണം - നിങ്ങൾക്കതിൽ വിശ്വസിക്കാം.


പരസ്യത്തില് കണ്ണും നട്ട് സില്‍വര് പുഷ്\nദിവസവും എത്രയെത്ര പരസ്യങ്ങളാണ് ടെലിവിഷനുകളിലൂടെ നമ്മുടെ കണ്ണുകളില് മിന്നിമറയുന്നത്. ഇവയില് എത്രയെണ്ണം നമ്മുടെ മനസില് തട്ടാറുണ്ട്? എങ്ങനെയുള്ള പരസ്യങ്ങളാണ് നമ്മള് കൂടുതല് ഇഷ്ടപ്പെടുന്നത്? പരസ്യങ്ങള്‍ക്ക് സമൂഹത്തില് എങ്ങനെയൊക്കെ സ്വാധീനം ചെലുത്താനായിട്ടുണ്ട്? ശ്രദ്ധിച്ചിട്ടുണ്ടോ ഇത്തരം കാര്യങ്ങള്. എന്നാല് ഇതെല്ലാം ശ്രദ്ധിക്കുന്ന ഒരു സ്ഥാപനമുണ്ട് സില്‍വര് പുഷ്. സാന്‍ഫ്രാന്‍സിസ്‌കോ ഗുര്‍ഗാവോണ് ആസ്ഥാനമായി പ്രവര്‍ത്തിക്കുന്ന സില്‍വര് പുഷ് പ്രമുഖ ബ്രാന്‍ഡുകള്‍ക്കുവേണ്ടി അവരുടെ പരസ്യങ്ങളുടെ റേറ്റിംഗ് വിലയിരുത്തുന്ന സ്ഥാപനമാണ്.\nഓരോ പരസ്യങ്ങളും ജനങ്ങളെ എങ്ങനെ സ്വാധീനിക്കുന്നു. പരസ്യങ്ങള് അവര്‍ക്കിടയില് ചര്‍ച്ചയാകാറുണ്ടോ, എന്നിങ്ങനെയൊക്കെയുള്ള വിവരങ്ങളെ അടിസ്ഥാനാക്കിയാണ് സില്‍വര് പുഷ് പരസ്യങ്ങളുടെ റേറ്റിംഗ് കണ്ടുപിടിക്കുന്നതെന്ന് സ്ഥാപനത്തിന്റെ സി ഇ ഒയും സഹസ്ഥാപകനുമായ ഹിതേഷ് ചൗള പറയുന്നു.\nവിവിധ ബ്രാന്‍ഡുകള് ടെലിവിഷനുകളിലൂടെ നല്‍കുന്ന പര്യങ്ങള് സോഷ്യല് മീഡിയ വഴിയോ മറ്റേതെങ്കിലും രീതിയിലോ ജനങ്ങളില് സ്വാധീനമുണ്ടാക്കാന് കഴിഞ്ഞിട്ടുണ്ടോ എന്ന് പരിശോധിക്കും. ഓണ്‍ലൈനിലൂടെയാണ് പ്രധാന വിലയിരുത്തല്. കൂടാതെ ട്വിറ്ററില് വരുന്ന ട്വീറ്റുകള്, ഇന്‍സ്റ്റാളുകള്, വെബ്‌സൈറ്റുകള് എന്നിവയെല്ലാം പരിശോധിക്കും. ഇതിലൂടെ ബ്രാന്‍ഡുകള് പരസ്യങ്ങളിലൂടെ നടത്തുന്ന ക്യാമ്പെയിന് വിജയകരമാണോ എന്ന് അവര്‍ക്ക് മനസിലാക്കി കൊടുക്കും.\nഓണ്‍ലൈന് ഓഫ്‌ലൈന് പരസ്യങ്ങള് തമ്മിലുള്ള വിടവ് നികത്തുകയാണ് തങ്ങള് ചെയ്യുന്നത്. ഒപ്പം ഉപഭോക്താക്കള് എന്താണ് പറയാനുള്ളതെന്ന് അവരെ അറിയിക്കുന്നു. പരസ്യങ്ങള് നല്‍കാറുണ്ടെങ്കിലും ബ്രാന്‍ഡുകള്‍ക്ക് അവരുടെ പരസ്യങ്ങളുടെ സ്വാധീനം മനസിലാക്കാനുള്ള സംവിധാനങ്ങളൊന്നുമില്ല. ഇത് നികത്തുകയാണ് സില്‍വര് പുഷ് ചെയ്യുന്നത്.\nയു എസിലെ 500 സംരംഭങ്ങള്‍ക്ക് വേണ്ടിയാണ് ഇപ്പോള് സില്‍വര് പുഷ് പ്രവര്‍ത്തിക്കുന്നത്. 1.25 മില്യന് അമേരിക്കന് ഡോളര് ജപ്പാന് ആസ്ഥാനമായി പ്രവര്‍ത്തിക്കുന്ന എം ആന്‍ഡ് എസ് പാര്‍ട്‌നേഴ്‌സില്‍നിന്ന് ഫണ്ട് സ്വരൂപിച്ചിട്ടുണ്ട്. മാത്രമല്ല നിലവിലുള്ള നിക്ഷേപകരില്‍നിന്നും 500 സംരംഭകരില്‍നിന്നും ഫണ്ട് ലഭിക്കുന്നുണ്ട്.\nസില്‍വര് പുഷിന് 150 ക്ലയിന്റുകളാണ് കമ്പനിക്ക് ഇന്ത്യയിലുള്ളത്. ക്ലാസിഫൈഡുകളും ഇകൊമേഴ്‌സും എല്ലാം ഇതില് ഉള്‍പ്പെടുന്നുണ്ട്. ഗൂഗിള്, നെസ്റ്റ്‌ലേ എന്നിവരും സില്‍വര് പുഷിന്റെ ക്ലയിന്റുകളാണ്. തങ്ങളുടെ പ്രവര്‍ത്തനം കൂടുതല് രാജ്യങ്ങളിലേക്ക് വ്യാപിപ്പിക്കാനാണ് ഉദ്ദേശിക്കുന്നത് ഹിതേഷ് പറയുന്നു.\nകണക്കുകളനുസരിച്ച് ഇന്ത്യയില് ടെലിവിഷന് പരസ്യങ്ങളുടെ ഏകദേശ കണക്ക് 500 ബില്യന് രൂപയാണ്. ഇത് 2019 ആകുമ്പോള് 900 ബില്യനിലെത്തും. ആഗോളതലത്തില് ടെലിവിഷന് പരസ്യങ്ങളില്‍നിന്നുള്ള കണക്ക് 175 ബില്യന് ഡോളറാണ്. 2019 ഓടെ ഇത് 2000 ബില്യന് ഡോളറിലെത്തുമെന്നാണ് പ്രതീക്ഷ.\nകമ്പനിക്ക് ഇന്ത്യയില് മറ്റ് മത്സര സ്ഥാപനങ്ങളൊന്നുമില്ല. ടി വി റേറ്റിംഗ് മനസിലാക്കുന്നതിന് ടാം, ബാര്‍ക് എന്നീ സംവിധാനങ്ങള് ഉണ്ടെങ്കിലും അതൊന്നും സില്‍വര് പുഷിന് തടസമാകുന്നില്ല. അവര് ടെലിവിഷന് പരസ്യങ്ങള് ശ്രദ്ധിക്കുകയും ഓഡിയന്‍സിന്റെ കണക്കുകള് തയ്യാറാക്കുന്നുണ്ടെങ്കിലുമെല്ലാം അവരുടെ പ്രവര്‍ത്തനം വ്യത്യസ്ഥമാണ്. ആഗോളതലത്തില് സില്‍വര് പുഷിന് ഐസ്‌പോട്ട് ഡോട്ട് ടി വി എന്ന സ്ഥാപനവുമായി മല്‍സരിമുണ്ട്. ഈ സ്ഥാപനം 11 മില്യന് ഡോളര് സ്വരൂപിച്ചിട്ടുണ്ട്.


രാജീവ് ഗാന്ധിയെ അധിക്ഷേപിക്കുന്നത് ചരിത്ര നിഷേധം: മുല്ലപ്പള്ളി – Jaihind TV\nരാജീവ് ഗാന്ധിയെ അധിക്ഷേപിക്കുന്നത് ചരിത്ര നിഷേധം: മുല്ലപ്പള്ളി\nഹ്രസ്വമായ അഞ്ചുവര്‍ഷം കൊണ്ട് ഇന്ത്യയെ പുതിയ യുഗത്തിലേക്ക് നയിച്ച മുന് പ്രധാനമന്ത്രി രാജീവ് ഗാന്ധിയെ നരേന്ദ്ര മോദി അധിക്ഷേപിക്കുന്നത് ചരിത്ര നിഷേധമാണെന്ന് കെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രന്.\nരാജ്യത്തിനായി ജീവന് ബലിയര്‍പ്പിച്ച ധീരരക്തസാക്ഷിയായ രാജീവ് ഗാന്ധിയെ അധിക്ഷേപിക്കുന്നത് നരേന്ദ്ര മോദിയുടെ സമനില തെറ്റിയതിനാലാണ്. ആധുനിക ഇന്ത്യയുടെ സൃഷ്ടാക്കളില് മുഖ്യസ്ഥാനീയനാണ് രാജീവ് ഗാന്ധി. അദ്ദേഹം രാജ്യത്തിന് നല്‍കിയ സംഭാവനകള് വലുതാണ്. ഐ.ടി, ടെലികമ്മ്യൂണിക്കേഷന്‍സ് രംഗത്ത് വിപ്ലവാത്മക തുടക്കം കുറിച്ച നേതാവ്. സ്ത്രീശാക്തീകരണം പ്രാവര്‍ത്തികമാക്കാനുള്ള നടപടികള് സ്വീകരിച്ചു. പഞ്ചായത്ത് നഗരപാലിക ബില്ലിന്റെ ശില്‍പ്പി. സാക്ഷരത സാര്‍വത്രികമാക്കി. വിദ്യാഭ്യാസം എന്നത് ഭരണഘടനാ അവകാശമാക്കാന് തുടക്കം കുറിച്ചതും രാജീവ് ഗാന്ധിയാണ്. വോട്ടവകാശം 18 വയസ് ആക്കിയതും അധികാരവികേന്ദ്രീകരണ പ്രക്രിയ അക്ഷരാര്‍ത്ഥത്തില് നടപ്പിലാക്കിയതും രാജീവ് ഗാന്ധിയാണ്. വസ്തുകള് വിസ്മരിച്ച് വോട്ടുനേടാന് കാടടച്ച് രാജീവ്ഗാന്ധിയെ വിമര്‍ശിക്കുന്നതിന് മുമ്പായി അദ്ദേഹത്തിന്റെ സംഭാവനകള് എന്തെല്ലാമാണെന്ന് പഠിക്കാനെങ്കിലും മോദി തയ്യാറാകണം.\nഅഴിമതിക്കെതിരെ നിതാന്ത ജാഗ്രത പുലര്‍ത്തിയിരുന്ന രാജീവ് ഗാന്ധി തനിക്കെതിരായി ഉയര്‍ന്ന ആരോപണങ്ങള് സംബന്ധിച്ചെല്ലാം സംയുക്തപാര്‍ലമെന്റ് കമ്മിറ്റിയെക്കൊണ്ട് അന്വേഷിക്കാന് ഉത്തരവിട്ട നേതാവാണ്. അന്വേഷണം നടത്തിയിട്ട് രാജീവ് ഗാന്ധിക്കെതിരായി ഒരു ചില്ലികാശിന്റെ അഴിമതി കണ്ടുപിടിക്കാന് കഴിഞ്ഞില്ലായെന്നതും ഒരു യാഥാര്‍ത്ഥ്യമാണ്. അഗ്‌നിശുദ്ധി വരുത്തി പൊതുജീവിതം നയിച്ച രാജീവ് ഗാന്ധിയെ കുറിച്ച് സംസാരിക്കാന് മോദിക്ക് എന്തുയോഗ്യതയാണുള്ളത്. റഫാല് യുദ്ധവിമാന ഇടപാടില് 30000 കോടിയുടെ ഗുരുതരമായ അഴിമതി ആരോപണം ഉണ്ടായിട്ടും മോഷ്ടാവെന്ന് വിളിച്ച് ആക്ഷേപിച്ചിട്ടും നരേന്ദ്ര മോദി തനിക്കെതിരായ ആരോപണങ്ങള് സംയുക്ത പാര്‍ലമെന്റ് സമിതിയെ കൊണ്ട് അന്വേഷിപ്പിക്കാനുള്ള രാഷ്ട്രീയ മര്യാദ പോലും കാണിക്കുന്നില്ല.\nഅന്വേഷണങ്ങളെ ഭയക്കുന്ന ഭീരുവാണ് മോദി. തിരഞ്ഞെടുപ്പില് പരാജയ ഭീതിപൂണ്ട നേതാവിന്റെ ജല്‍പ്പനങ്ങളായെ മോദിയുടെ പ്രസ്താവനയെ ഇന്ത്യന് ജനതകാണൂ. ഇന്ത്യയെ ഏകാധിപത്യത്തിലേക്ക് കൊണ്ടുപോകാന് ശ്രമിക്കുകയാണ് ഫാസിസ്റ്റായ മോദിയെന്ന് അദ്ദേഹത്തിന്റെ പ്രസംഗം ശ്രവിക്കുന്ന എല്ലാവര്‍ക്കും മനസിലാകും. പ്രസിഡന്‍ഷ്യല് സമ്പ്രദായത്തെ കുറിച്ചുള്ള മോദിയുടെ പ്രസംഗങ്ങള് അതിന്റെ ആദ്യചുവട് വയ്പ്പാണെന്നും മുല്ലപ്പള്ളി പറഞ്ഞു.


ഡയോജനസ് - വിക്കിപീഡിയ\n(Diogenes എന്ന താളിൽ നിന്നും തിരിച്ചുവിട്ടതു പ്രകാരം)\n(Διογένης ὁ Σινωπεύς)\nDiogenes by John William Waterhouse, depicting his lamp, tub, and diet of onions\nc. 412 BCE\nAntisthenes, Socrates, dogs\nCrates of Thebes, other Cynics, the Stoics, Wolfi Landstreicher, Han Ryner, Michel Onfray\nബി. സി. 4-ആം നൂറ്റാണ്ടിൽ ജീവിച്ചിരുന്ന ഒരു യവന ചിന്തകനായിരുന്നു ഡയോജനസ്. സ്വന്തം നഗരത്തിൽ നിന്ന് നാടുകടത്തപ്പെട്ടതിനെ തുടർന്ന് ഏഥൻസിൽ എത്തിയ ഇദ്ദേഹം ആന്റിസ്തെനിസിന്റെ സിദ്ധാന്തങ്ങളിൽ ആകൃഷ്ടനായി. ദോഷദർശനസ്വഭാവത്തിന്റെ പ്രതീകമായ ഇദ്ദേഹത്തെ ചിത്തഭ്രമം ബാധിച്ച സോക്രട്ടീസ് എന്ന് പ്ലേറ്റോ വിശേഷിപ്പിച്ചിരുന്നു.\n1 ഡയോജനസിന്റെ വ്യക്തിത്വം\n2 ഡയോജനസിന്റെ ആശയങ്ങൾ\n3 പ്രവൃത്തികൾക്ക് പ്രാധാന്യം കല്പിച്ച വ്യക്തി\nഡയോജനസിന്റെ വ്യക്തിത്വത്തെക്കുറിച്ചു രണ്ടു വ്യത്യസ്ത അഭിപ്രായങ്ങളാണുള്ളത്. നിലവിലിരുന്ന സാമൂഹിക ജീവിത വ്യവസ്ഥിതിയെ അധിക്ഷേപിച്ചു കൊണ്ടു ഒരു ഭ്രാന്തനെപ്പോലെ ഏഥൻസിലും കൊരിന്തിലും അലഞ്ഞുതിരിഞ്ഞു നടന്നിരുന്ന ഒരു വ്യക്തിയായിട്ടാണ് ഉപാഖ്യാനങ്ങൾ ഇദ്ദേഹത്തെ ചിത്രീകരിച്ചിട്ടുള്ളത്. എന്നാൽ, ആദ്ധ്യാത്മിക ഗ്രന്ഥങ്ങളിൽ സാമൂഹിക അനീതികൾക്കെതിരേ ശക്തമായി പോരാടിയ ഒരു ചിന്തകൻ എന്നാണ് ഇദ്ദേഹത്തെ വിലയിരുത്തിയിട്ടുള്ളത്.\nപരസ്പര വിദ്വേഷവും അഴിമതിയും നിറഞ്ഞ ലോകത്ത് സന്തോഷകരമായ ജീവിതം നയിക്കുന്നതിനുള്ള മാർഗ്ഗത്തെക്കുറിച്ചാണ് ഡയോജനസ് ഉദ്ബോധിപ്പിച്ചത്. ആത്മസാക്ഷാത്കാരവും ആത്മനിയന്ത്രണവുമാണ് ഇതിനുള്ള ഉപാധികൾ. ജീവിതം നിലനിർത്തുന്നതിന് അവശ്യം വേണ്ടതു മാത്രമേ ഒരാൾ ആഗ്രഹിക്കാവൂ. മറ്റെല്ലാ ആഗ്രഹങ്ങളെയും ത്യജിക്കുന്നതിലൂടെ ആത്മീയസ്വാതന്ത്ര്യം നേടാം. ഇതുവഴി ആത്മനിയന്ത്രണവും ആത്മസാക്ഷാത്കാരവും സ്വായത്തമാവും. തന്റെ ആശയങ്ങൾ സ്വന്തം ജീവിതത്തിൽ പകർത്തുന്നതിനു വേണ്ടി ശാരീരികവും മാനസികവുമായ കടുത്ത പീഡകൾ ഇദ്ദേഹം സഹിച്ചിരുന്നു.\nപ്രവൃത്തികൾക്ക് പ്രാധാന്യം കല്പിച്ച വ്യക്തി[തിരുത്തുക]\nവാക്കുകളേക്കാൾ പ്രവൃത്തികൾക്കാണ് ഡയോജനസ് പ്രാധാന്യം നൽകിയത്. സിദ്ധാന്തങ്ങളിലല്ല, പ്രവൃത്തികളിലാണ് നന്മ സ്ഥിതിചെയ്യുന്നതെന്ന് ഇദ്ദേഹം വിശ്വസിച്ചു, പ്രചരിപ്പിച്ചു. ഈ ആശയങ്ങളെ സാധൂകരിക്കുന്നതിനായി ശൈത്യകാലത്ത് ഇദ്ദേഹം പ്രതിമകളെ ആലിംഗനം ചെയ്യുകയും പകൽ സമയത്തു വിളക്കു കത്തിച്ചു പിടിച്ച് തെരുവീഥികളിലൂടെ മനുഷ്യനെ തിരഞ്ഞുനടക്കുകയും ചെയ്തിരുന്നു. അലക്സാണ്ടർ തുടങ്ങിയ ഉന്നതവ്യക്തികളുടെ ചെയ്തികളെയും ഇദ്ദേഹം നിശിതമായി വിമർശിച്ചിരുന്നു.\nമനുഷ്യന്റെ ശോചനീയാവസ്ഥയെ ചിത്രീകരിക്കുന്ന ദു:ഖപര്യവസായികളായ നാടകങ്ങൾ ഡയോജനസ് രചിച്ചിട്ടുണ്ട്. യാഥാസ്ഥിതികമാമൂലുകളെ വിമർശിക്കുന്ന റിപ്പബ്ലിക് ആണ് ഏറ്റവും പ്രധാനകൃതി.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡയോജനസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=ഡയോജനസ്&oldid=2913903" എന്ന താളിൽനിന്ന് ശേഖരിച്ചത്\nക്രി.മു. 4-ആം നൂറ്റാണ്ടിലെ തത്ത്വചിന്തകർ\nക്രി.മു. 4-ആം നൂറ്റാണ്ടിൽ ജീവിച്ചിരുന്നവർ\nഈ താൾ അവസാനം തിരുത്തപ്പെട്ടത്: 09:02,2ഡിസംബർ 2018.


ഹരിപ്പാട്: ആത്മീയ സിദ്ധാന്തം മനുഷ്യന്റെ ഭൗതിക വികാസത്തിന് കാരണമാകുന്നുവെന്ന് കേരളാ ഹൈക്കോടതി ജഡ്ജി ജസ്റ്റിസ് എന്. നഗരേഷ് പറഞ്ഞു. ഹരിപ്പാട് സബ്ട്രഷറി പൈതൃക ഭണ്ഡാരത്തില് നിറപുത്തരിയുടെ ഭാഗമായി നടന്ന കര്‍ഷക ആദരണ സഭയില് മുഖ്യപ്രഭാഷണം നടത്തുകയായിരുന്നു അദ്ദേഹം. നമ്മുടെ ദര്‍ശനങ്ങളും ആരാധനാ രീതികളുമെല്ലാം പരിശോധിച്ചാല് അവയെല്ലാം സമൂഹത്തിന്റെ ഉന്നതിക്ക് വേണ്ടിയുള്ള കാര്യങ്ങളാണെന്ന് മനസ്സിലാകും. നിറപുത്തിരി പോലുള്ള ചടങ്ങ് ഭഗവാന്റെ ഭണ്ഡാരത്തിന് വേണ്ടിയല്ല സമൂഹത്തിന്റെ ഭണ്ഡാരം നിറയ്ക്കാന് വേണ്ടിയാണെന്നും ഇത്തരം ഉദാത്തമായ ദര്‍ശനങ്ങളും സാംസ്‌കാരിക പാരമ്പര്യങ്ങളും ചടങ്ങുകളും നമ്മുടെ നാട്ടില് നിലനിന്നു പോകണമെന്നും അദ്ദേഹം കൂട്ടിച്ചേര്‍ത്തു. പൈതൃകട്രഷറി ഭണ്ഡാരത്തിന്റെ പണി പൂര്‍ത്തീകരിക്കുവാന് എം.എല്.എ ഫണ്ടില് നിന്നും 8 ലക്ഷം രൂപ കൂടി അനുവദിച്ചതായി ചടങ്ങില് പങ്കെടുത്തുകൊണ്ട് രമേശ് ചെന്നിത്തല പറഞ്ഞു. ഹരിപ്പാട് നഗരസഭാദ്ധ്യക്ഷന് കെ.എം.രാജു അദ്ധ്യക്ഷത വഹിച്ചു.


സർക്കാരും വിവാദത്തിൽ - രാഷ്ട്രീയ ഇടപെടൽ ആ സീനുകൾ വെട്ടി മാറ്റി ... വിജയ് അനുഭവിക്കുമെന്ന് രാഷ്ട്രീയ നേതാക്കൾ - metromatinee.com Lifestyle Entertainment & Sports\nസര്‍ക്കാരും വിവാദത്തില്. കേന്ദ്രസര്‍ക്കാര് നയങ്ങളെ വിമര്‍ശിക്കുന്നുവെന്ന പേരില് ബിജെപി തമിഴ്‌നാട് ഘടകമായിരുന്നു വിജയ്ക്കും മെര്‍സലിനുമെതിരെ വന്നതെങ്കില് സര്‍ക്കാരിന്റെ കാര്യത്തില് എതിര്‍പ്പ് ഉയര്‍ന്നിരിക്കുന്നത് തമിഴ്‌നാട് സര്‍ക്കാരില് നിന്നു തന്നെയാണ്. ചിത്രത്തിലെ ചില രാഷ്ര്ടീയ രംഗങ്ങള് ഒഴിവാക്കണമെന്നാണ് ആവശ്യം. അതിനു തയ്യാറാകുന്നില്ലെങ്കില് വിജയ്ക്ക് വ്യക്തിപരമായി തിരിച്ചടികള് ഉണ്ടാകുമെന്നും മുന്നറിയിപ്പുണ്ട്. തമിഴ്‌നാട് സര്‍ക്കരില് കാബിനറ്റ് മന്ത്രിയായ കടമ്പൂര് രാജുവാണ് സര്‍ക്കാരിനെതിരെ ഇപ്പോള് രംഗത്തു വന്നിരിക്കുന്നത്. ന്യൂസ് ആന്‍ഡ് അഡ്വര്‍ടൈസിംഗ് വകുപ്പ് കൈകാര്യം ചെയ്യുന്ന രാജു ആവശ്യപ്പെടുന്നത് വിവാദപരമായ എല്ലാ രംഗങ്ങളും ചിത്രത്തില് നിന്നും ഒഴിവാക്കണമെന്നാണ്. രാഷ്ര്ടീയ താത്പര്യമാര്‍ത്ഥമുള്ള ചില രംഗങ്ങള് ചിത്ത്രില് ഉണ്ടെന്നും ഇത് മാറ്റണമെന്നുമാണ് ഈ വിഷയം സംസാരിക്കുമ്പോള് മന്ത്രി മാധ്യമങ്ങളോട് പറഞ്ഞത്. രംഗങ്ങള് മാറ്റിയില്ലെങ്കില് അത് വിജയ്‌യുടെ വളര്‍ച്ചയ്ക്ക് നല്ലതായിരിക്കില്ലെന്നും രാജു ഭീഷണി മുഴക്കുന്നു. അതിനാല് വിവാദരംഗങ്ങള് ഒഴിവാക്കുന്നത് തന്നെയായിരിക്കും എല്ലാവര്‍ക്കും നല്ലതെന്നും അല്ലാത്ത പക്ഷം സിനിമയ്‌ക്കെതിരെ നടപടികള് സ്വീകരിക്കേണ്ടി വരുമെന്നും മന്ത്രി രാജു പറയുന്നു. മുഖ്യമന്ത്രി എടപ്പാടി പളനിസാമിയുമായി ഇക്കാര്യം ചര്‍ച്ച ചെയ്യ്ത് തുടര്‍നടപടികളെക്കുറിച്ച് തീരുമാനം എടുക്കുമെന്നും കടമ്പൂര് രാജു പറയുന്നു.\nമെര്‍സല് ഇറങ്ങിയപ്പോഴും വിജയ്ക്ക് നേരെ വ്യക്തപരമായി തന്നെ ഇത്തരം ആരോപണങ്ങളും വിമര്‍ശനങ്ങളും വന്നിരുന്നു. ഡിജിറ്റല് ഇന്ത്യ, നോട്ട് നിരോധനം എന്നിവയെയൊക്കെ സിനിമയില് വിമര്‍ശിച്ചതാണ് ബിജെപിയെ വിജയ്‌ക്കെതിരേ തിരിച്ചത്. വിജയ് ഒരു ക്രിസ്ത്യാനി ആയതുകൊണ്ടാണ് കേന്ദ്രസര്‍ക്കാരിനെതിരേ സംസാരിക്കുന്നതെന്നുവരെ ബിജെപി നേതാക്കള് ആരോപിച്ചിരുന്നു.\nRelated Topics:Sarkar, sarkar movie\n”നിന്നെ സിനിമയില് കയറ്റിവിട്ടതല്ലേ പിന്നേ നീ എന്താ ഇവിടെ” – മമ്മൂട്ടിയുടെ ചോദ്യത്തിൽ ജോലി ഉപേക്ഷിച്ച ആര്യൻ


orange alert7district kerala ഏഴ് ജില്ലകളിൽ ഓറഞ്ച് അലേർട്ട്\nസംസ്ഥാനത്ത് അതിശക്തമായ മഴയ്ക്ക് സാധ്യതയെന്ന് മുന്നറിയിപ്പ്; ഇന്ന് ഏഴ് ജില്ലകളിൽ ഓറഞ്ച് അലേർട്ട്\nസംസ്ഥാനത്ത് അതിശക്തമായ മഴയ്ക്ക് സാധ്യതയെന്ന് കേന്ദ്ര കാലാവസ്ഥ വകുപ്പിന്റെ മുന്നറിയിപ്പ്. തെക്കൻ കേരളത്തിലും മധ്യകേരളത്തിലും ഇന്നും നാളെയും മഴ കനക്കും. കാസർഗോഡ് ഒഴികെയുള്ള 13 ജില്ലകളിൽ ഇന്നും തിരുവനന്തപുരം ഒഴികെയുള്ള 13 ജില്ലകളിൽ നാളെയും മഴമുന്നറിയിപ്പ് നൽകി.\nStory Highlights: orange alert7district kerala\nRead more on: rain alert\nകേരളത്തിലെ മൂന്ന് നദികളില് ഓറഞ്ച് അലേര്‍ട്ട്; നാളെ മുതല് ശക്തമായ മഴയ്ക്ക് സാധ്യത


പൊടിക്കാറ്റിൽ മുങ്ങി സൗദി തലസ്ഥാനം: വിദ്യാലയങ്ങൾക്ക് അവധി- Dust wind in saudi arabia schools leave\nനാളെ പൊടിക്കാറ്റിന് കുറവുണ്ടാകുമെന്നും വെള്ളി, ശനി ദിവസങ്ങളിൽ വീണ്ടും അന്തരീക്ഷത്തിൽ പൊടി ശക്തമാകുമെന്നാണ് കാലാവസ്ഥാ നിരീക്ഷണം\nറിയാദ്: അപ്രതീക്ഷിതമായി ഇന്ന് പുലർച്ചെ വീശിയ പൊടിക്കാറ്റിൽ മുങ്ങി സൗദി തലസ്ഥാനം. വിദ്യാഭ്യാസ വകുപ്പിന്റെ മാർഗനിർദ്ദേശപ്രകാരം ചില സ്‌കൂളുകൾ വിദ്യാർത്ഥികൾക്ക് അവധി നൽകി. അതേസമയം അവധി കൊടുത്തുകൊണ്ടുള്ള സന്ദേശം വൈകി കിട്ടിയത് കൊണ്ട് രാവിലെ സ്‌കൂളുകളിലേക്ക് പുറപ്പെട്ട പലരും തിരിച്ചു വരികയായിരുന്നു. ദൂരക്കാഴ്ച മങ്ങിയതിനാൽ പ്രധാന റോഡുകളിൽ ഗതാഗതം ദുഃസ്സഹമായി.\nഅടുത്ത മൂന്ന് ദിവസം ഈ കാലാവസ്ഥ തുടരുമെന്നാണ് പ്രവചനം. നാളെ പൊടിക്കാറ്റിന് കുറവുണ്ടാകുമെന്നും വെള്ളി, ശനി ദിവസങ്ങളിൽ വീണ്ടും അന്തരീക്ഷത്തിൽ പൊടി ശക്തമാകുമെന്നാണ് കാലാവസ്ഥാ നിരീക്ഷണം. ജനാദ്രിയ പൈതൃകോത്സവത്തിന് സന്ദർശകർ ഏറെ എത്തുന്ന വാരാന്ത്യത്തിൽ പൊടിക്കാറ്റിന്റെ സാന്നിദ്ധ്യം ആശങ്കയുണ്ടാക്കുന്നുണ്ട്.


പോലീസ് നിയമ ഭേദഗതി: റിപ്പീലിങ് ഓർഡിനൻസ് പരിഗണനയില്, ഭേദഗതി നടപ്പാക്കരുതെന്ന് ഉദ്യോഗസ്ഥരോട് ഡി.ജി.പി - RoundupKerala.com\nHome Current Affairs പോലീസ് നിയമ ഭേദഗതി: റിപ്പീലിങ് ഓർഡിനൻസ് പരിഗണനയില്, ഭേദഗതി നടപ്പാക്കരുതെന്ന് ഉദ്യോഗസ്ഥരോട് ഡി.ജി.പി\nതിരുവനന്തപുരം: പോലീസ് നിയമ ഭേദഗതിയിൽ റീപ്പീലിങ്ങ് ഓർഡിനൻസിന് സർക്കാർ ആലോചന. അടുത്ത മന്ത്രിസഭാ യോഗത്തിൽ ഇക്കാര്യത്തിൽ അന്തിമ തീരുമാനമെടുക്കും. ഭേദഗതിക്കെതിരെയുള്ള ഹർജികൾ പരിഗണിക്കുമ്പോൾ കോടതിയെയും ഇക്കാര്യം അറിയിക്കാനാണ് നിലവിലെ സർക്കാർ ധാരണ.\nനിലവിലുള്ള ഓർഡിനൻസ് ഉടൻ പിൻവലിക്കാനാണ് റിപ്പീലിങ്ങ് ഓർഡിനൻസ് സർക്കാർ ആലോചിക്കുന്നത്. മന്ത്രിസഭ തീരുമാനമെടുത്ത് ഇക്കാര്യത്തിൽ സർക്കാരിനു ഗവർണർക്ക് ശുപാർശയായി അയയ്ക്കാം. ഗവർണർ അംഗീകരിച്ചാൽ പുതിയ ഓർഡിനൻസ് പുറപ്പെടുവിക്കും.ഇതോടെ നിലവിലുള്ള ഓർഡിനൻസ് റദ്ദാകും. നിയമ വകുപ്പ് ഇക്കാര്യത്തിലുള്ള വിശദാംശങ്ങൾ പ്രാഥമികമായി സർക്കാരിനു കൈമാറിയിട്ടുണ്ട്. നിയമസഭയിൽ ഭേദഗതി വരുത്താനുള്ള സാധ്യതയും സർക്കാരിനു മുന്നിലുണ്ടെങ്കിലും അത്രയും നാൾ നിലവിലെ നിയമം പ്രാബല്യത്തിലിരിക്കുന്നത് ഒട്ടേറെ നിയമപ്രശ്നങ്ങൾക്ക് കാരണമെന്നതിനാലാണ് സർക്കാർ റിപ്പീലിങ്ങ് ഓർഡിനൻസിനെ കുറിച്ച് ആലോചിക്കുന്നത്. അടിയന്തര തീരുമാനം വന്നില്ലെങ്കിൽ നിലവിലെ നിയമം പ്രാബല്യത്തിലുള്ളതിനാൽ അന്തിമ തീരുമാനം വരുന്നതുവരെ ഈ നിയമപ്രകാരം കേസെടുക്കാൻ കഴിയുകയും ചെയ്യും. ഇതെല്ലാം കണക്കിലെടുത്താണ് റിപ്പീലിങ്ങ് ഓർഡിനൻസ് സർക്കാർ പരിഗണിക്കുന്നത്. മാത്രമല്ല നിലവിലെ നിയമത്തിനെതിരെയുള്ള ഹർജികൾ കോടതിയിലെത്തുമ്പോൾ നിലവിലെ ഓർഡിനൻസ് പിൻവലിച്ചതായി സർക്കാരിനു അറിയിക്കുകയും ചെയ്യാം.\nനിയമഭേദഗതി നടപ്പിലാക്കുന്നതിനു മുമ്പ് പോലീസ് ആസ്ഥാനത്തുനിന്ന് നിയമോപദേശം തേടണമെന്ന് ഡി.പി.പി. ഉദ്യോഗസ്ഥര്‍ക്കു നിര്‍ദേശം നല്‍കി. ഓര്‍ഡിനന്‍സ് നടപ്പാക്കില്ലെന്ന് സര്‍ക്കാര് പ്രഖ്യാപിച്ചെങ്കിലൂം പിന്‍വലിച്ചിട്ടില്ലാത്ത സാഹചര്യത്തിലാണിത്.\nNext articleട്യൂഷന് സെന്ററുകളും പരിശീലന കേന്ദ്രങ്ങളും തുറക്കാം, ഒരേസമയം പരമാവധി 100 പേരെ അനുവദിക്കും


വീട് വേണോ?, ഒരു ചതുരശ്ര അടിക്ക് 56,000 രൂപ നല്‍കണം; ചെലവേറിയ ഭവനങ്ങള് ഇവിടെ - Samakalika Malayalam\nവീട് വേണോ?, ഒരു ചതുരശ്ര അടിക്ക് 56,000 രൂപ നല്‍കണം; ചെലവേറിയ ഭവനങ്ങള് ഇവിടെ\nBy സമകാലികമലയാളം ഡെസ്‌ക് | Published: 08th September 2019 05:05 PM |\nLast Updated: 08th September 2019 05:06 PM | A+A A- |\nന്യൂഡല്‍ഹി:വീട് വേണോ?, ഒരു ചതുരശ്ര അടിക്ക് 56,000 രൂപ നല്‍കണം. കേള്‍ക്കുമ്പോള് ഞെട്ടാം. മുംബൈയിലെ ഒരു പ്രധാന റെസിഡന്‍ഷ്യല് ഏരിയയില് വീട് വാങ്ങാന് മുടക്കേണ്ടി വരുന്ന തുകയുടെ കണക്കാണിത്.\nദക്ഷിണ മുംബൈയിലെ ടാര്‍ഡിയോയാണ് രാജ്യത്തെ ഏറ്റവും ചെലവേറിയ റെസിഡന്‍ഷ്യല് ഏരിയ. ഒരു ചതുരശ്ര അടിക്ക് 56,000 രൂപയാണ് ഇവിടത്തെ ശരാശരി നിരക്കെന്ന് പ്രമുഖ റിയല് എസ്റ്റേറ്റ് സര്‍വീസ് കമ്പനിയായ അനറോക്കിന്റെ റിപ്പോര്‍ട്ടില് പറയുന്നു. പ്രമുഖരുടെ വീടുകളും വാണിജ്യ സ്ഥാപനങ്ങളും കൊണ്ട് പ്രശ്‌സ്തമാണ് ടാര്‍ഡിയോ.\nമുംബൈയിലെ തന്നെ വേര്‍ളി, മഹാലക്ഷ്മി എന്നിവയാണ് ടാര്‍ഡിയോയ്ക്ക് പിന്നില് തൊട്ടടുത്ത സ്ഥാനങ്ങളില് വരുന്നത്. വേര്‍ളിയില് ഒരു വീട് വാങ്ങാന് ചതുരശ്ര അടിക്ക് 41,500 രൂപ നല്‍കണം. 40,000 രൂപയാണ് മഹാലക്ഷ്മിയിലെ ശരാശരി നിരക്ക്. രാജ്യത്തെ ഏറ്റവും ചെലവേറിയ പത്ത് റെസിഡന്‍ഷ്യല് ഏരിയയുടെ കണക്കാണ് അനറോക്ക് തയ്യാറാക്കിയിരിക്കുന്നത്.\nചെന്നൈയിലെ നുംഗംബക്കം, ചെന്നൈ എഗ്‌മോര് എന്നിവയാണ് വേര്‍ളിക്കും മഹാലക്ഷ്മിക്കും താഴെ ഇടംപിടിച്ചിരിക്കുന്നത്. ഡല്‍ഹിയിലെ കരോള് ബാഗാണ് തൊട്ടടുത്ത സ്ഥാനത്ത്. ഇവിടെ ചതുരശ്ര അടിക്ക് 13500 രൂപയാണ് വില. ഹരിയാനയിലെ ഗുരുഗ്രാമാണ് ഇതിന് പിന്നില് പട്ടികയില് ഇടംപിടിച്ചിരിക്കുന്നത്.\nവീട് റെസിഡന്‍ഷ്യല് ഏരിയ ഒരു ചതുരശ്ര അടി ഭവനങ്ങള് ചെലവേറിയ ഭവനങ്ങള്


വിദ്യാര്‍ഥികള് ധാര്‍മിക മൂല്യങ്ങള്‍ക്ക് ഊന്നല് നല്‍കണം: വിദ്യാഭ്യാസ മന്ത്രി – malabarinews.com\nതാനൂര്: വിദ്യാര്‍ഥികള് ധാര്‍മിക മൂല്യങ്ങള്‍ക്ക് ഊന്നല് നല്‍കുന്നവരായി മാറണമെന്ന് വിദ്യാഭ്യാസ മന്ത്രി പി കെ അബ്ദുറബ്ബ്. ഇക്കാര്യത്തില് വിദ്യാര്‍ഥി സംഘടനകള്‍ക്ക് വലിയ പങ്കാളിത്തം വഹിക്കാന് കഴിയുമെന്നും അദ്ദേഹം അഭിപ്രായപ്പെട്ടു. എസ് എസ് എഫ് സംഘടിപ്പിച്ച എക്‌സലന്‍സി ടെസ്റ്റ്-2012 ന്റെ സംസ്ഥാനതല ഉദ്ഘാടനം താനൂര് എസ് എം എം ഹയര്‍സെക്കന്ററി സ്‌കൂളില് നിര്‍വഹിച്ച് സംസാരിക്കുകയായിരുന്നു വിദ്യാഭ്യാസ മന്ത്രി.\nആധുനിക സാങ്കേതിക വിദ്യകളുടെ ഗുണപരമായ വശം പ്രയോജനപ്പെടുത്താനാണ് വിദ്യാര്‍ഥികള് ശ്രമിക്കേണ്ടത്. വിദ്യാഭ്യാസ രംഗത്തെ മാറ്റങ്ങള് ജില്ലയില് പ്രകടമാണ്. വിവിധ പരീക്ഷകളില് ജില്ലയില് നിന്നുള്ള വിദ്യാര്‍ഥികള് ഉന്നത വിജയം നേടുന്നത് ഇതിന്റ തെളിവാണെന്നും അദ്ദേഹം പറഞ്ഞു. വിദ്യാഭ്യാസ രംഗത്ത് കാലോചിതമായ പരിഷ്‌ക്കാരങ്ങള്‍ക്ക് ആക്കം കൂട്ടുകയാണ് സര്‍ക്കാരിന്റെ ലക്ഷ്യം. ഈ രംഗത്തെ പ്രശ്‌നങ്ങള് പരിഹരിക്കുന്നതിന് സര്‍ക്കാര് പ്രതിജ്ഞാബദ്ധമാണെന്നും അദ്ദേഹം കൂട്ടിച്ചേര്‍ത്തു.\nഎന് എം സ്വാദിഖ് സഖാഫി അധ്യക്ഷത വഹിച്ചു. താനൂര് പഞ്ചായത്ത് പ്രസിഡന്റ് എം പി അഷ്‌റഫ്, ബ്ലോക്ക് പഞ്ചായത്തംഗം കെ സലാം, പ്രൊഫ. ബാബു, എന് വി അബ്ദുര്‍റസാഖ് സഖാഫി, സൈനുദ്ദീന് സഖാഫി എന്നിവര് സംസാരിച്ചു. കെ അബ്ദുല് കലാം സ്വാഗതവും എം അബ്ദുല് മജീദ് നന്ദിയും പറഞ്ഞു\nതാനൂര് എസ് എസ് എഫ് tanur ssf\nPrevious PostPrevious ഗുഡ്‌സ് ഓട്ടോ തൊഴിലാളികള് പണിമുടക്കി\nNext PostNext പരപ്പനങ്ങാടിയില് ചൊവ്വാഴ്ച ഹര്‍ത്താല്


നൊന്തുപെറ്റ മകനെ മരിക്കുന്നതിനു മുമ്പ് ഒരിക്കല് കൂടി കാണണം ;പത്തുവര്‍ഷം മുമ്പ് നാടുവിട്ട മകനെ തേടി അഗതി മന്ദിരത്തില് നിന്നും 77കാരിയായ അമ്മയുടെ വിലാപം ; ബേക്കറി ജോലിക്കാരനായ മകനെ കണ്ടെത്താന് വഴിയൊരുക്കി കേരള ബേക്കറി അസോസിയേഷന് പ്രതിനിധികളും രംഗത്ത്\nനൊന്തുപെറ്റ മകനെ മരിക്കുന്നതിനു മുമ്പ് ഒരിക്കല് കൂടി കാണണം. മക്കളാലും ബന്ധുക്കളാലും അവഗണിക്കപ്പെട്ട ഈ അമ്മ കൊയിലാണ്ടിയില് നിന്ന് തിരുവനന്തപുരത്തെത്തിയതും ഈ മകനെത്തേടിയാണ്.\nനാലു ദിവസം കാത്തിട്ട് മടങ്ങാനായിരുന്നു അമ്മയുടെ തീരുമാനം. പത്തുവര്‍ഷങ്ങള്‍ക്കു മുന്‍പാണു മകന് ഷാജി വീട്ടില്‍നിന്നും ജോലി തേടി പോയത്. അതിനുശേഷം തിരികെ വന്നിട്ടില്ല. കുടുംബത്തില് ചെറിയ പ്രശ്‌നങ്ങള് ഉള്ളതുകൊണ്ടാണു മകന് നാടുവിട്ടതെന്നു ജാനകി പറയുന്നു. നാടു വിടുമ്പോള് 36 വയസ്സുണ്ടായിരുന്നു. മകന് എവിടെയെങ്കിലും സമാധാനത്തോടെ കഴിയട്ടെയെന്നു കരുതി പൊലീസില് പരാതിപ്പെടാനും ഈ അമ്മ തയാറായില്ല. എന്നാല് ഷാജി വീടുവിട്ടതിനു ശേഷമുള്ള നാളുകള് ജാനകിയ്ക്ക് കഷ്ടകാലത്തിന്റേതായിരുന്നു.\nമൂത്ത രണ്ടുമക്കളും അമ്മയെ നോക്കാതെ കയ്യൊഴിഞ്ഞു. ബന്ധുക്കളും തഴഞ്ഞു. അന്തിയുറങ്ങാന് വീടുപോലുമില്ലാതെ ജാനകി പത്തുവര്‍ഷം കഴിഞ്ഞത് വൃദ്ധസദനങ്ങളില്. ജീവിക്കാനായി വീട്ടുജോലിയും ചെയ്തു. ബേക്കറി ജോലിക്കാരനായിരുന്ന ഷാജി ഭാര്യാ ബന്ധുക്കളുമായുള്ള പ്രശ്‌നങ്ങളെ തുടര്‍ന്നാണ് വീട് വിട്ടതെന്നു ജാനകി പറയുന്നു. അതോടെ ഷാജിയും അമ്മയും താമസിച്ച വീടിന് താഴും വീണു. മകന് തിരികെ എത്തുമ്പോള് വീട് തുറക്കാമെന്ന നിലപാടിലാണു മരുമകള് എന്നും ഇവര് പറയുന്നു. വീട്ടു ജോലിയെടുത്ത് ഉപജീവനം നടത്തുമ്പോഴാണ് മകനെ കണ്ടതായുള്ള വിവരം ജാനകിയെ തേടിയെത്തുന്നത്.\nമുന്‍പ് മകന് ജോലി ചെയ്ത ബേക്കറി ഉടമയാണു വിവരം ജാനകിയെ അറിയിച്ചത്. ഉടമയോടു തലസ്ഥാനത്ത് എത്തിയ ഒരു കൊയിലാണ്ടി സ്വദേശിയാണു വിവരം നല്‍കിയത്. ഇതു കേട്ട ഉടനെ മകനെ തേടി ഇറങ്ങാന് ജാനകി തീരുമാനിച്ചു. എന്നാല് കയ്യില് പണമില്ലായിരുന്നു. അതിനാല് വീണ്ടും വീട്ടുജോലിക്കു പോയി. അതില് നിന്നും കിട്ടിയ ചെറിയ തുകയില് ട്രെയിന് കയറി തലസ്ഥാനത്തെത്തി. എന്നാല് അമ്മയെ തേടി മകന് എത്തിയില്ല. മകനെ കാത്ത് റെയില്‍വേ സ്റ്റേഷനില് ഇരുന്ന അമ്മയെ റെയില്‍വേ പോലീസ് അഗതിമന്ദിരത്തിലാക്കി. ബേക്കറി ജോലിക്കാരനായ മകനെ കണ്ടെത്താന് വഴിയൊരുക്കി കേരള ബേക്കറി അസോസിയേഷന് പ്രതിനിധികളും രംഗത്തുവന്നിട്ടുണ്ട്.


Kiran Thomas Thompil : അനുഭവങ്ങള് പാളിച്ചകള്: September 2007\nശ്രീശാന്തിന് ആശംസ അയക്കൂ എന്ന പേരില് കിട്ടിയ ഒരു ലിങ്കാണ് ഇത്. കണ്ടിട്ട് മനോരമയുടെ പോലെ തോന്നുന്നു. അങ്ങനെ വിചാരിക്കാന് കാരണം ഈ URL ആണ് http://mymanorama.manoramaonline.com/advt/specials/Wish_Sreesanth/index.asp.\nഇത് വായിക്കാന് ഞാന് നിര്‍ബന്ധിക്കില്ല. ഇത് മനോരമയുടെ സൈറ്റാണെങ്കില് ഈ ലിങ്ക് ഒഴിവാക്കാന് ബൂലോകത്തുള്ളാ മനോരമ പ്രവര്‍ത്തകര് ശ്രമിക്കുമല്ലോ. ദയവായി മോഡറേഷന് ഇല്ലാതെ ഇത്തരം ആശംസകള് മലയാളികള്‍ക്ക് തുറന്ന് കൊടുക്കരുതെന്നും അഭ്യര്‍ത്ഥിക്കുന്നു\nPosted by കിരണ് തോമസ് തോമ്പില് at Friday, September 28, 2007 28 comments:\nകുഞ്ഞുങ്ങള് കൂടണം എന്ന മംഗളം വാര്‍ത്ത കണ്ട് ഞാന് ഇട്ട പോസ്റ്റ് തെറ്റിദ്ധാരണ പരത്തുന്നതും സത്യത്തില് നിന്ന് ബഹുദൂരം അകന്നു നില്‍ക്കുന്നതുമാണ് എന്ന് മനസ്സിലാക്കാന് ഞാന് വൈകി പോയതില് നിര്‍വ്യാജം ഖേദിക്കുന്നു. ഇങ്ങനെ ഒരു കൈപ്പിഴ എനിക്ക് പറ്റാന് പാടില്ലായിരുന്നു. മരീചന് അയച്ചു തന്ന ഇടയലേഖനത്തിന്റെ പൂര്‍ണ്ണ രൂപം താഴേക്കൊടുത്തിരിക്കുന്നു. ഈ വിഷയത്തില് ശ്രീ ജോജു പറഞ്ഞ കാര്യങ്ങള് ശരി വയ്ക്കുന്ന തരത്തിലാണ് ഇടയലേഖനം വായിച്ചാല് മനസ്സിലാകുന്നത്. ഇനിയെങ്കിലും മാധ്യമങ്ങളില് വരുന്ന വാര്‍ത്തകള് കൂടുതല് അനേഷണത്തിന് വിധേയമാക്കി അവതരിപ്പിക്കാന് ശ്രമിക്കുമെന്ന് അറിയിക്കുന്നു. ഇങ്ങനെ ഒരു പോസ്റ്റിടാന് വന്ന സാഹചര്യത്തെ മാന്യ ബ്ലോഗേഷ് മനസിലാക്കും എന്ന് കരുതുന്നു. നിങ്ങളുടെ വികാരങ്ങള് മറയില്ലാതെ കമന്റുകളിലൂടെ പ്രകടിപ്പിക്കണം എന്നും അപേക്ഷിക്കുന്നു.\nദൈവപരിപാലനയാല് തൃശ്ശൂര് അതിരൂപതയുടെ മെത്രാപ്പോലീത്തയായ ഞാന് അതിരൂപതയിലെ വൈദികര്‍ക്കും സന്യസ്‌തര്‍ക്കുംദൈവജനം മുഴുവനും നമ്മുടെ കര്‍ത്താവീശോമിശിഹായുടെ കൃപയും സമാധാനവും നേരുന്നു.യേശുവില് പ്രിയസഹോദരരേ, വത്സലമക്കളേ,തൃശ്ശൂരിന്റെ മെത്രാപ്പോലീത്തയായശേഷം നിങ്ങളുടെ ആത്മീയപിതാവെന്ന നിലയില് ഞാന് നിങ്ങള്‍ക്കെഴുതുന്ന രണ്ടാമത്തെ ഇടയ ലേഖനമാണിത്. കുടുംബവര്‍ഷാചരണത്തിന്റെ തുടര്‍ച്ചയായി 2007മാര്‍ച്ച് 25 മുതല് 2008 മാര്‍ച്ച് 25 വരെ .ജീവന്റെ സമഗ്രപോഷണവര്‍ഷ..മായി ആചരിക്കുവാന് കേരള കത്തോലിക്ക മെത്രാന്‍സമിതിയുടെ കീഴിലുള്ള ഫാമിലി കമ്മീഷന് ആഹ്വാനം ചെയ്‌തിരുന്നു.ഇതോടനുബന്ധിച്ച് നമ്മുടെ അതിരൂപതയിലെ ഫാമിലി അപ്പസ്‌തോലേറ്റിന്റെ ആഭിമുഖ്യത്തില് പരിശുദ്ധ അമ്മയുടെ ജനനത്തിരുനാളായ സെപ്‌തംബര് 8-ാം തീയതി .ജീവന് രക്ഷാദിനമായി ആചരിക്കുന്നു.\nഇത്തരുണത്തില് ജീവന്റെ മൂല്യത്തെക്കുറിച്ചും അതിനെ പരിപോഷിപ്പിക്കേണ്ടതിനെക്കുറിച്ചും നിങ്ങളെ ഉദ്‌ബോധിപ്പിക്കുവാന് ഞാന് ആഗ്രഹിക്കുകയാണ്. കുടുംബം, മനുഷ്യജീവന് എന്നീ വിഷയങ്ങള്‍ക്ക് കൂടുതല് ഊന്നല് കൊടുക്കേണ്ടത് ആവശ്യമാണെന്ന് എന്റെ അജപാലനശുശ്രൂഷയുടെ ആരംഭത്തില്‍ത്തന്നെ എനിക്ക് ബോധ്യമായിട്ടുണ്ട്. മാനവവംശത്തിന്റെ നന്മ മുന്നില് കണ്ടുകൊണ്ട് ആധുനിക മാര്‍പ്പാപ്പമാര് ഏറ്റവും ശക്തമായി പഠിപ്പിച്ചിട്ടുള്ളതും ഈ വിഷയങ്ങളാണ്. പോള് ആറാമന് പാപ്പയുടെ `മനുഷ്യജീവന്', ജോണ് പോള് രണ്ടാമന് പാപ്പയുടെ `ജീവന്റെ സുവിശേഷം' എന്നീ ചാക്രികലേഖനങ്ങള് വിശ്വപ്രസിദ്ധങ്ങളാണല്ലോ.ജീവന്റെ പ്രാധാന്യത്തെക്കുറിച്ചുള്ള ചിന്തകള്‍ക്കുമുമ്പേ മനുഷ്യജീവനെ കുറിച്ചുള്ള ഉത്‌കണ്‌ഠകളാണ് എന്നില് ആദ്യം ഉയര്‍ന്നുവരുന്നത്. ദൈവം മനുഷ്യനെ ഭരമേല്‌പിച്ച ഏറ്റവും വലിയസ്‌നേഹദാനമായ ജീവനോട് നിരുത്തരവാദപരമായ സമീപനങ്ങള് നമ്മുടെ സമൂഹത്തില് പ്രബലമായിക്കൊണ്ടിരിക്കുന്നു. പ്രയോജനവാദാനുകൂല നിലപാടുകളും അവ വരുത്തിവെക്കുന്ന മരണസംസ്‌കാരവും ഉയര്‍ത്തുന്ന വെല്ലുവിളികള് .ഭീതിപ്പെടുത്തുന്നവയാണ്.സ്വന്തം സുഖസൗകര്യങ്ങള്‍ക്ക് ഉപയോഗപ്പെടാത്തവയെ തിരസ്‌കരിക്കുന്ന പ്രവണത കൂടി വരുന്നു. ഓരോ വ്യക്തിയും ഓരോ കുടുംബവും വ്യത്യസ്‌ത ദ്വീപുകളായി കഴിയുന്ന അവസ്ഥ ആഴപ്പെടുന്നു.നിരാശരുടെ എണ്ണം ഏറി വരുന്നു. ധാര്‍മികത നഷ്‌ടപ്പെട്ട് പാപബോധമില്ലായ്‌മ മനുഷ്യമനസ്സുകളില് വേരുറയ്‌ക്കുന്നു. ലൈംഗികതയെക്കുറിച്ചുള്ള .ഭൗതികമായ കാഴ്‌ചപ്പാടുകളില് ദാമ്പത്യബന്ധത്തിന്റെ പവിത്രത ചോദ്യം ചെയ്യപ്പെടുന്നു. ജീവന്റെ സംസ്‌കാരം നല്‍കുന്ന ക്രിസ്‌തുവിന്റെ പ്രബോധനം തിരസ്‌കരിക്കുന്നവരില് മരണസംസ്‌കാരം വളരുന്നുവെന്നത് വേദനാജനകമാണ്. ഈ പശ്ചാത്തലത്തില് മനുഷ്യജീവന്റെ മൂല്യത്തെക്കുറിച്ചും അതിനെതിരെയുള്ള വെല്ലുവിളികളെക്കുറിച്ചും നാം ആഴത്തില് ചിന്തിക്കേണ്ടതുണ്ട്.വ്യാപകമാകുന്ന മദ്യപാനം, മയക്കുമരുന്ന്, ലൈംഗികാക്രമണങ്ങള്, സ്‌ത്രീപീഡനം, വേശ്യാവൃത്തി, ഗുണ്ടായിസം, ധൂര്‍ത്ത്, ദൃശ്യശ്രാവ്യമാധ്യമങ്ങളിലെ അശ്ലീലത, ബാലപീഡ, പരിസ്ഥിതി മലിനീകരണം തുടങ്ങിയവ മരണസംസ്‌കാരത്തിലേക്കുള്ള പല കൈവഴികളാണ്. ഇവ മനുഷ്യനെക്കൊണ്ടെത്തിക്കുന്നത് ഗര്‍ഭഛിദ്രം, ദയാവധം, ആത്മഹത്യ, കൊലപാതകം തുടങ്ങിയ ഘോരതിന്മകളിലും എയ്‌ഡ്‌സ് തുടങ്ങിയ മാറാരോഗങ്ങളിലുമാണ്.\nഗര്‍ഭഛിദ്രം തെറ്റാണെന്ന് സഭയും ഇതരമതങ്ങളും പഠിപ്പിക്കുന്നു. രണ്ട് ലോകമഹായുദ്ധങ്ങളില് കൊല്ലപ്പെട്ടതിലധികം മനുഷ്യജീവന് അമ്മമാരുടെ ഉദരങ്ങളില് വെച്ച് വര്‍ഷംതോറും നശിപ്പിക്കപ്പെടുന്നു. ജനപ്പെരുപ്പം കാരണവും സാമ്പത്തിക സാമൂഹിക സുസ്ഥിതിയെപ്രതിയും ദമ്പതിമാരുടെ സ്വാതന്ത്ര്യത്തെപ്രതിയും ആണ്‌പലരും ഗര്‍ഭഛിദ്രത്തെ അനുകൂലിക്കുന്നത്. ജീവനെതിരെയുള്ള ഈതിന്മയെ ഒരു കാരണംകൊണ്ടും ന്യായീകരിക്കാനാവില്ല. കേരളത്തില് മാത്രം പ്രതിദിനം നൂറുകണക്കിനു കുഞ്ഞുങ്ങളാണ് ഗര്‍ഭഛിദ്രത്തിലൂടെ കൊല്ലപ്പെടുന്നത് എന്നത് ഈ തിന്മയുടെ .ഭീകരത വെളിെപ്പടുത്തുന്നു. കഴിഞ്ഞ 50 വര്‍ഷത്തിനുള്ളില് കേരളത്തിലെ ക്രൈസ്‌തവരുടെ ജനസംഖ്യ 24 ശതമാനത്തില് നിന്ന് 19 ശതമാനമായി കുറഞ്ഞത് ഏവരുടേയും കണ്ണുതുറപ്പിക്കേണ്ടതാണ്. അതിനാല് അമ്മയുടെ ഉദരം ജീവന്റെ സംരക്ഷണത്തിനുവേണ്ടി ദൈവം നല്‍കിയ രക്ഷാപേടകമാണ് എന്ന തിരിച്ചറിവോടെ ഓരോ മനുഷ്യജീവനെയും വളര്‍ത്താന് മാതാപിതാക്കന്മാര് തയ്യാറാകണം.വാര്‍ദ്ധക്യമോ രോഗമോ മനുഷ്യജീവന്റെ മാഹാത്മ്യം കുറയ്‌ക്കുന്നില്ല. അതിനാല് ദയാവധമല്ല, ദയാപൂര്‍വകമായ പരിപാലനമാണ് ജീവന്റെ നേര്‍ക്കുള്ള ശരിയായ സമീപനം. ഏതൊരുമനുഷ്യജീവനും അതിന്റെ ഉത്ഭവനിമിഷം മുതല് സ്വാഭാവികാന്ത്യംവരെ ജീവിക്കാനുള്ള അവകാശം അഭംഗുരം പാലിക്കപ്പെടണം (ജീവന്റെ സുവിശേഷം ന.60). അതിനാല് സാധ്യമായ എല്ലാ മാര്‍ഗങ്ങളുമുപയോഗിച്ച് ജീവനെ പരിപാലിക്കണം. വൃദ്ധരും ശാരീരിക, മാനസികരോഗികളും കുടുംബം, സമൂഹം എന്നിവരുടെ ഉത്തരവാദിത്തത്തില് പരിചരിക്കപ്പെടുകയാണ് വേണ്ടത്. ജീവിതത്തിന്റെ ഭാഗമായ സഹനത്തെ സ്വീകരിക്കാനുള്ള താല്‌പര്യക്കുറവാണ് ആത്മഹത്യയിലേക്ക് നയിക്കുന്നത്. ഒറ്റപ്പെടല്, പരാജയങ്ങള്, കുടുംബപ്രശ്‌നങ്ങള്, സാമ്പത്തിക ബാധ്യതകള്, മാനഹാനി, മാനസികപ്രശ്‌നങ്ങള് തുടങ്ങിയവയാണ് ആത്മഹത്യയ്‌ക്കു പ്രേരിപ്പിക്കുന്ന മുഖ്യഘടകങ്ങള്. ഇവയില് പലതും മനുഷ്യന് സ്വയംവരുത്തിവെക്കുന്നവയാണ്. ആത്മഹത്യ ദൈവികനിയമത്തിന് എതിരാണ്. ജീവന്റെ അധികാരി ദൈവമാണ്. ജീവന് നല്‍കുന്ന ദൈവത്തിനു മാത്രമെ ജീവനെ തിരിച്ചെടുക്കാനുള്ള അധികാരമുള്ളൂ. ആത്മഹത്യ പ്രകൃതിനിയമത്തിനും എതിരാണ്. പ്രകൃതിയിലേക്ക് ഒന്നുനോക്കൂ. സ്വന്തം ജീവനെ പക്ഷിമൃഗാദികള് നശിപ്പിക്കുന്നില്ലല്ലോ.മനുഷ്യനെ സംബന്ധിച്ചും ഇതു തന്നെയാണ് പ്രകൃതി നല്‍കുന്ന പാഠം. വിശ്വാസത്തിന്റെയും പ്രത്യാശയുടെയും വെളിച്ചത്തില് ജീവിതപ്രശ്‌നങ്ങളെ പരിഹരിക്കാന് സാധിക്കാത്തതാണ് മനുഷ്യനെ പലപ്പോഴും ആത്മഹത്യയിലേക്ക് നയിക്കുന്നത്. പ്രതിസന്ധികളില് ഉഴലുന്നവരെ സൗഹൃദത്തിലൂടെയും പ്രോത്സാഹനത്തിലൂടെയും സഹായങ്ങളിലൂടെയും പ്രാര്‍ത്ഥനയിലൂടെയും ആത്മഹത്യയില് നിന്ന് പിന്തിരിപ്പിക്കാന് സാധിക്കണം.കൊലപാതകങ്ങളും ക്രൂരകൃത്യങ്ങളും ഇന്ന് ഏറെ വര്‍ദ്ധിച്ചിരിക്കുന്നു. ഇവ തൊഴിലാക്കിയവരുമുണ്ട് എന്നത് മനസാക്ഷിയെ ഞെട്ടിപ്പിക്കുന്നതാണ്. സമൂഹത്തില് വ്യാപകമായിക്കൊണ്ടിരിക്കുന്ന `ഗുണ്ടായിസം'ഈ തിന്മയുടെ വ്യാപ്‌തി വിളിച്ചറിയിക്കുന്നു. അസൂയ, സ്വാര്‍ത്ഥത, അത്യാഗ്രഹം, അധ്വാനിക്കാതെ പണമുണ്ടാക്കാനുള്ള വ്യഗ്രത, നീതിയുടെ അവഗണന എന്നിവയാണ് അക്രമങ്ങളിലേക്കും കൊലപാതകങ്ങളിലേക്കും പലപ്പോഴും നയിക്കുന്നത്. .കൊല്ലരുത്.എന്ന ദൈവകല്‌പനയുടെ നഗ്നമായ ലംഘനമാണ് ഇതെല്ലാം. മരണസംസ്‌കാരത്തിന്റെ വളര്‍ച്ചയാണ് ഇത്തരം പ്രവണതകള് കാണിച്ചുതരുന്നത്.മരണസംസ്‌കാരത്തിലേക്ക് നയിക്കുന്ന സാമൂഹിക സാഹചര്യങ്ങളും ഇന്ന് വളര്‍ന്നു- ക്കൊണ്ടിരിക്കുകയാണ്. ചെയ്യുന്നതെല്ലാം ലാഭത്തിനു വേണ്ടിയും പറയുന്നതെല്ലാം പരസ്യത്തിനു വേണ്ടിയും എന്ന നിലയിലേക്ക് സമൂഹം മാറുന്നു.\nസമ്പത്തിന്റെ ദുരുപയോഗംപ്രത്യക്ഷമായും പരോക്ഷമായും സമൂഹത്തെ തിന്മയിലേക്കു നയിക്കുന്നു. സമ്പത്തു കൂടുതലുള്ളവര് ആഘോഷങ്ങളും ആഢംബരങ്ങളും വര്‍ദ്ധിപ്പിക്കുമ്പോള് മറ്റുപലരിലും അത് അന്ധമായ അനുകരണങ്ങള്‍ക്കും അസൂയയ്‌ക്കും കാരണമാകുന്നു. കവര്‍ച്ചകള്‍ക്കും കൊലപാതകങ്ങള്‍ക്കുംവരെ ഈ പ്രവണതകള് ഇടയാക്കുന്നുണ്ട്.സ്വസഹോദരനായ ആബേലിനെതിരെ തന്റെ ഉള്ളില് കായേന് വളര്‍ത്തിയ അസൂയ അദ്ദേഹത്തെ കൊണ്ടെത്തിച്ചത് ജീവനുനേരെയുള്ള കയ്യേറ്റത്തിലാണ് എന്ന് വിശുദ്ധ ഗ്രന്ഥംതന്നെ സാക്ഷിക്കുന്നു.സമ്പത്തും സുഖസൗകര്യങ്ങളും പങ്കുവെയ്‌ക്കാനുള്ള വിമുഖതയാണ് മക്കളുടെ എണ്ണം കുറയ്‌ക്കാന് പലരേയും പ്രേരിപ്പിക്കുന്നത്. ജീവന്റെ സമൃദ്ധിയിലാണ് യഥാര്‍ത്ഥ അഭിവൃദ്ധി എന്ന് മനസ്സിലാക്കണം. ആഢംബരങ്ങളേക്കാള് ജീവന് മുന്‍ഗണന നല്‍കാന് തയ്യാറാകണം. സുഖസൗകര്യങ്ങള്, ഭവനങ്ങള്, ആഘോഷങ്ങള് എന്നിവ ഒരുക്കുന്നതില് മിതത്വം പാലിക്കാനും ആഢംബരങ്ങള്‍ക്കും ധൂര്‍ത്തിനും ഉപയോഗിക്കുന്ന ധനം ജീവന്റെ പോഷണത്തിനായി കുട്ടികള്, നിരാലംബര്, രോഗികള്, അനാഥര് എന്നിവര്‍ക്കു വേണ്ടി നീക്കിവെക്കാനും ഞാനാഹ്വാനം ചെയ്യുന്നു.മേല്‍പ്രസ്‌താവിച്ച വസ്‌തുതകള് നമ്മുടെ സമൂഹത്തില് ജീവന്റെ സംസ്‌കാരം വളര്‍ത്തേണ്ടതിന്റെ ആവശ്യകത കൂടുതല് സ്‌പഷ്‌ടമാക്കുന്നു. അതിനുള്ള കൂട്ടായ ചിന്തകള്‍ക്കും പരിശ്രമങ്ങള്‍ക്കും നിങ്ങളേവരേയും ഞാന് ക്ഷണിക്കുകയാണ്.ജീവിതത്തില് ലക്ഷ്യബോധം നഷ്‌ടപ്പെടുന്നതാണ് ജീവന്റെ സംസ്‌കാരത്തിന് പ്രധാന .ഭീഷണിയായിരിക്കുന്നത്. അതുകൊണ്ട് ജീവിതലക്ഷ്യത്തെക്കുറിച്ച് ക്രൈസ്‌തവവിശ്വാസത്തിലധിഷ്‌ഠിതമായ ഉത്തമബോധ്യം പകര്‍ന്നു കൊടുക്കാന് ഏവരെയും ഞാന് ഉദ്‌ബോധിപ്പിക്കുന്നു.ജീവിക്കുന്നതെന്തിനാണ് എന്നചോദ്യത്തിനു ഇന്ന് മനുഷ്യന് നല്‍കുന്ന ഉത്തരം പലവിധത്തിലാകും. .സുഖിക്കാനായി ജനിച്ചവര്, സഹിക്കാനായി ജനിച്ചവര് . എന്നൊക്കെ ചിന്തിക്കുന്നവര്‍ക്ക് ആറടിമണ്ണിനപ്പുറം ജീവിതമില്ല. ഈ ഭൂമിയില് കഴിയാവുന്നിടത്തോളം സുഖം തേടണമെന്നുള്ളവര്‍ക്ക് ധാര്‍മികതയും സനാതനമൂല്യങ്ങളും പ്രശ്‌നമല്ലപോലും. നിരീശ്വരവാദത്തിനു പിടിച്ചു നില്‌ക്കണമെങ്കില് മനുഷ്യനെ ജഡികതയിലും ഭൗതികതയിലും ഒതുക്കി നിറുത്തണം. അങ്ങനെയുള്ളവരുടെ ലക്ഷ്യം ഭൂമിയിലെ സ്വര്‍ഗം മാത്രമാണ്. എന്നാല്..പിതാവിന്റെ ഭവനത്തില്..- സ്വര്‍ഗ്ഗത്തില് എത്തിച്ചേരലാണ് യഥാര്‍ത്ഥ ലക്ഷ്യമെന്ന് യേശു വ്യക്തമാക്കി. ..വഴിയും സത്യവുംജീവനുമായി.. (യോഹ. 14:6) വന്ന അവിടുന്ന് പുനരുത്ഥാനത്തിലേക്കാണ് മനുഷ്യനെ നയിക്കുന്നത്. യേശു പറഞ്ഞു: ..ഞാന് പോയി സ്ഥലമൊരുക്കിക്കഴിയുമ്പോള് നിങ്ങളേയും കൂട്ടിക്കൊണ്ടുപോകാന് വരും.\nഞാന് ആയിരിക്കുന്നിടത്ത് നിങ്ങളും ആയിരിക്കും. (യോഹ.14:3).ഉല്‍പ്പത്തിവിവരണത്തിലൂടെ മനുഷ്യജീവനെക്കുറിച്ച് വിശുദ്ധഗ്രന്ഥം നല്‌കുന്ന പാഠം ജീവന്റെ ഉറവിടവും ലക്ഷ്യവും ദൈവമാണ് എന്നാണ്. മനുഷ്യനെ ദൈവം സൃഷ്‌ടിച്ച് സൃഷ്‌ടികളുടെ മകുടമായി നിയോഗിച്ചത് പ്രത്യേകവിധമാണ്. തന്റെ ജീവശ്വാസം പകര്‍ന്നുകൊടുത്താണ് അവന് ദൈവം ഉയിരേകിയത് (ഉല്‍പ. 2:7). ദൈവത്തിന്റെ ഛായയിലും സാദൃശ്യത്തിലുമാണ് മനുഷ്യന് സൃഷ്‌ടിക്കപ്പെട്ടത് (ഉല്‍പ. 1:26). പെരുകി വര്‍ദ്ധിക്കാനും ഭൂമിയെ കീഴടക്കാനുംവേണ്ടി സര്‍വ്വജീവജാലങ്ങളുടേയുംമേല് ദൈവം അവന് അധികാരവും നല്‌കി (ഉല്‍പ. 1:28). എന്നാല് മനുഷ്യനു ദൈവം നല്‍കിയഏറ്റവും വലിയ ദാനമായ ജീവനും സ്വാതന്ത്ര്യവും സ്വാര്‍ത്ഥതയാല്‍മനുഷ്യന് നശിപ്പിച്ച ചരിത്രമാണ് പിന്നീട് കാണുക. ആദിമാതാപിതാക്കന്മാര് ദൈവഹിതത്തിന് എതിരുനിന്നപ്പോള് പാപവും മരണവും ലോകത്തിലേക്കു പ്രവേശിച്ചു.നഷ്‌ടപ്പെട്ട പറുദീസയും നിത്യജീവനും തിരികെ നല്‍കി രക്ഷിക്കാന് ദൈവം മനുഷ്യനായതുതന്നെ മനുഷ്യജീവന് ദൈവം നല്‍കുന്ന പ്രാധാന്യത്തെ കൂടുതല് ബോധ്യപ്പെടുത്തുന്നു. രക്ഷകനായി യേശുവന്നത് നമുക്ക് .ജീവനുണ്ടാകാനും അത് സമൃദ്ധമായി ഉണ്ടാകാനുമാണ്.(യോഹ. 10:10). മരണത്തെ മറികടക്കുന്ന ജീവന്റെ സംസ്‌കാരത്തിലേക്കാണ് യേശു മനുഷ്യനെ നയിക്കുന്നത്. അവിടുന്ന് പറഞ്ഞു:..ഞാന് പുനരുത്ഥാനവും ജീവനുമാകുന്നു. എന്നില് വിശ്വസിക്കുന്നവന് ഒരിക്കലും മരിക്കുകയില്ല.. (യോഹ. 11:25). മനുഷ്യജീവനെഅമര്‍ത്യമാക്കുന്നതിന് .ജീവന്റെ അപ്പമായി (യോഹ. 6:35),. ജീവന്റെ വചനമായി (യോഹ. 6:63,68), .ജീവന്റെ പ്രകാശമായി (യോഹ. 8:12) ജീവജലമായി (യോഹ. 4:14) .ജീവാത്മാവായി (യോഹ.7:39; 16:7) യേശു തന്നെത്തന്നെ സഭയിലൂടെ ഇന്നും നല്‍കികൊണ്ടിരിക്കയാണ്. അതിനാല്, മരിക്കുന്നതിനുവേണ്ടിയല്ല, ജീവിക്കുന്നതിനു വേണ്ടിയാണ്‌ദൈവം മനുഷ്യനെ സൃഷ്‌ടിച്ചത് (ജ്ഞാനം 1: 13-14; 2:23) എന്ന സത്യം ജീവനോടുള്ള നമ്മുടെ സമീപനങ്ങളെ ഭരിക്കുകയും നയിക്കുകയും വേണം.വി.ഗ്രന്ഥം നമ്മെ പഠിപ്പിക്കുന്നു: .ഇതാ ഇന്നു ഞാന് നിന്റെ മുമ്പില് ജീവനും മരണവും നന്മയും തിന്മയും വച്ചിരിക്കുന്നു..... നീയും നിന്റെ സന്തതികളും ജീവിക്കേണ്ടതിനു ജീവന് തെരഞ്ഞെടുക്കുക. (നിയമ.30:15-19). ജറെമിയ പ്രവാചകനിലൂടെ ദൈവം പറയുന്നു: മാതാവിന്റെ ഉദരത്തില് നിനക്കു രൂപം നല്‍കുന്നതിനുമുന്‍പേ ഞാന് നിന്നെ അറിഞ്ഞു. ജനിക്കുന്നതിനുമുന്‍പേ ഞാന് നിന്നെ വിശുദ്ധീകരിച്ചു..(ജെറ.1:4-5). അതിനാല് ദൈവത്തിനല്ലാതെ മറ്റാര്‍ക്കും ജീവനില് അധികാരമില്ല. മാതാപിതാക്കന്മാരും കുടുംബവും സമൂഹവും ജീവന്റെ ഉടമസ്ഥരല്ല, സൂക്ഷിപ്പുകാരും സംരക്ഷകരും പരിപോഷകരും മാത്രമാണ്. ഭ്രൂണാവസ്ഥയിലായാലും, മാറാരോഗമോ അംഗവൈകല്യമോഉള്ളതായാലും ദൈവത്തിന്റെ ഛായയും സാദൃശ്യവും ഉള്‍ക്കൊള്ളുന്നതുകൊണ്ട് മനുഷ്യജീവന് അമൂല്യമാണ്. .കൊല്ലരുത്. എന്ന കല്‌പന നല്‍കി ജീവന്റെ സംരക്ഷണം ദൈവം ഉറപ്പുവരുത്തുന്നു (പുറ.20:14; നിയമാ. 5:17). ജീവന്റെ സുവിശേഷം പ്രസംഗിക്കുകയും ജീവിക്കുകയും ചെയ്യേണ്ട ശ്രീകോവിലാണ് കുടുംബം എന്ന് ദിവംഗതനായ പോള് ആറാമന് പാപ്പ `മനുഷ്യജീവന്' എന്ന ചാക്രികലേഖനത്തിലൂടെ നമ്മെ ഓര്‍മപ്പെടുത്തുന്നു.പ്രിയ മാതാപിതാക്കന്മാരേ, നിങ്ങളെ പ്രത്യേകം ഞാനോര്‍മിപ്പിക്കുന്നു: ദമ്പതികള് പരസ്‌പരം നല്‍കുന്ന ദാനത്തിന് ദൈവം നല്‍കുന്ന അനുഗ്രഹമാണ് മക്കള്. ഓരോ ശിശുവും ദാനവും വാഗ്‌ദാനവും സാധ്യതയുമാണ്. ദൈവികപ്രവര്‍ത്തനങ്ങള്‍ക്ക് നിങ്ങള് അതിരുകല്‌പിക്കരുത്; എതിരു നില്‍ക്കുകയുമരുത്.നമ്മുടെ സമൂഹത്തിന്റെ എല്ലാതലങ്ങളിലും വിശിഷ്യ കുടുംബം, കുടുംബകൂട്ടായ്‌മ, മതബോധനം, യുവജനം, ആതുരസേവനരംഗങ്ങള് എന്നീ തലങ്ങളില്, ജീവന്റെ സംസ്‌കാരം വളര്‍ത്തുന്നതിനുള്ളപരിശ്രമങ്ങള് വിജയിപ്പിക്കണം. ദൈവഹിതത്തോടുള്ള വിധേയത്വമാണ് ജീവന്റെ സംസ്‌കാരം വളര്‍ത്തുന്നതിന്റെ അടിസ്ഥാനം. ദൈവഹിതം മനസ്സിലാക്കാനും പകര്‍ന്നുകൊടുക്കാനും ആഴമേറിയ പ്രാര്‍ത്ഥനാജീവിതത്തിന്റെ മൂലധനം ആവശ്യമാണ്.\nദൈവാലയങ്ങളിലും സന്യാസ.ഭവനങ്ങളിലും കുടുംബങ്ങളിലും വ്യക്തിപരമായും പൊതുവായും ജീവസംരക്ഷണത്തിനുള്ള നിയോഗം വച്ച് പ്രാര്‍ത്ഥനകള് നടത്തണം. ഉപവാസം, മധ്യസ്ഥപ്രാര്‍ത്ഥനകള് എന്നിവ കൊണ്ട്‌ജീവന്‍സംരക്ഷണ ശുശ്രൂഷകളെ സമ്പന്നമാക്കണം. 2007 സെപ്‌തംബര് 8-ാം തീയതി എല്ലാ ഇടവകകളിലും .ജീവന് രക്ഷാദിന.(Pro-Life Dayമായി ആചരിക്കുവാന് ഞാന് ആഹ്വാനം ചെയ്യുന്നു. ഇടവകകള് തോറും പ്രോ-ലൈഫ് യൂണിറ്റുകള് സ്ഥാപിച്ച് അംഗങ്ങളെ ചേര്‍ത്ത് ജീവന് രക്ഷാ പദ്ധതികള് ശക്തിപ്പെടുത്തണം. ഇടവകകള്, സ്‌ക്കൂളുകള്, ആശുപത്രികള്, പൊതുസ്ഥലങ്ങള് എന്നിവയെ ബന്ധിപ്പിച്ചുകൊണ്ടുള്ള ജീവന്‍രക്ഷാ ബോധവല്‌ക്കരണയാത്രകള് നടത്തണം. പഠനശിബിരങ്ങള്, പ്രദര്‍ശനങ്ങള്, സെമിനാറുകള് എന്നിവ സംഘടിപ്പിച്ച് ജനങ്ങള്‍ക്ക് കാര്യക്ഷമമായ ബോധവല്‌ക്കരണം നല്‍കണം. കൂടുതല് മക്കളുള്ള മാതാപിതാക്കന്മാരെ സഹായിക്കുകയും ആദരിക്കുകയും വേണം.ജീവന്റെ സംസ്‌കാരം വളര്‍ത്താനുള്ള കടമയെ കുറിച്ച് ഒരിക്കല് കൂടി ഞാന് ഓര്‍മപ്പെടുത്തുന്നു. മാതാപിതാക്കന്മാര്, ആരോഗ്യപാലകര്, വിദ്യാഭ്യാസപ്രവര്‍ത്തകര്, വൈദികര്, സമര്‍പ്പിതര് എന്നിവര് ജീവനെ സവിശേഷമായ വിധം കൈകാര്യം ചെയ്യുന്നവരാണല്ലോ.ആഴമേറിയ പ്രാര്‍ത്ഥനാജീവിതം, ഉത്തരവാദിത്വബോധം, ത്യാഗാരൂപി, ആത്മദാനം, സംലഭ്യത, ഐക്യദാര്‍ഢ്യം, മിതത്വം എന്നീ മൂല്യങ്ങളിലധിഷ്‌ഠിതമായ ജീവിതശൈലി നിങ്ങളുടെ പ്രവര്‍ത്തനങ്ങളെ അനുഗ്രഹദായകവും ഫലപ്രദവും ആക്കും. ആരോഗ്യപരിപാലനരംഗത്ത് വര്‍ത്തിക്കുന്ന ഡോക്‌ടര്‍മാരും നേഴ്‌സുമാരും ആശുപത്രി അധികൃതരും ജീവനെ ഒരിക്കലും നശിപ്പിക്കാതിരിക്കാന് അതീവ ശ്രദ്ധാലുക്കളായിരിക്കണം.നമ്മുടെ അതിരൂപതയുടെ ഫാമിലി അപ്പോസ്‌തലേറ്റ് സെന്ററിന്റെ കീഴിലുള്ള കുടുംബകൂട്ടായ്‌മ, മാതൃസംഘം, പ്രോലൈഫ് മൂവ്‌മെന്റ് തുടങ്ങിയ പ്രസ്ഥാനങ്ങള് ജീവന്റെ മൂല്യം പ്രചരിപ്പിക്കാനുംജീവനെതിരെയുള്ള വെല്ലുവിളികള് നേരിടുവാനും അനേകം പരിപാടികള് ആസൂത്രണം ചെയ്‌ത് നടപ്പിലാക്കിക്കൊണ്ടിരിക്കുകയാണ്.അവരെയും ജീവന്റെ പോഷണത്തിനായി യത്‌നിക്കുന്ന സര്‍വ്വരേയും ഞാന് പ്രത്യേകം അഭിനന്ദിക്കുകയും ആശീര്‍വദിക്കുകയും ചെയ്യുന്നു. ഫാമിലി അപ്പോസ്‌തലേറ്റ് സെന്ററുമായി സഹകരിച്ച് ഇനിയും കൂടുതല്‍പേര് ജീവന്റെ ശുശ്രൂഷയ്‌ക്കായി കടന്നുവരട്ടെയെന്ന് ഞാന്‍പ്രാര്‍ത്ഥിക്കുന്നു.ജീവന് സമൃദ്ധമായി നല്‍കാന് വന്ന യേശുനാഥന്റെ വചനങ്ങള് നമ്മുടെ പ്രവര്‍ത്തനങ്ങള്‍ക്ക് മാര്‍ഗദീപമായിരിക്കട്ടെ. ജീവന്‍രക്ഷിക്കാനുള്ള എല്ലാ ഉദ്യമങ്ങളെയും ശുശ്രൂഷകളെയും നമുക്ക്‌പ്രോത്സാഹിപ്പിക്കാം.\nപിതാവിന്റെയും + പുത്രന്റെയും + പരിശുദ്ധാത്മാവിന്റെയും+ നാമത്തില് നിങ്ങളേവരേയും ഞാന് ആശീര്‍വദിക്കുന്നു.എന്ന്‌സ്‌നേഹപൂര്‍വം,മാര് ആന്‍ഡ്രൂസ് താഴത്ത്‌തൃശ്ശൂര് അതിരൂപതാ മെത്രാപ്പോലീത്ത\nPosted by കിരണ് തോമസ് തോമ്പില് at Thursday, September 27, 2007 49 comments:\nകുഞ്ഞുങ്ങള് കൂടണം; തൃശൂര് അതിരൂപതയിലും ഇടയലേഖനം എന്ന തലക്കെട്ടില് ഇന്നലത്തെ മംഗളം ദിനപത്രത്തില് വന്ന വാര്‍ത്ത ചുവടെ നല്‍കുന്നു.\nസംസ്ഥാനത്ത് ക്രൈസ്തവരുടെ ജനസംഖ്യ ആനുപതികമായി കുറയുകയാണെന്നും ഇത് അപകടകരമായ പ്രവണതയാണെന്നും വ്യക്തമാക്കുന്ന തൃശൂര് ആര്‍ച്ച്ബിഷപ്പ് ആന്‍ഡ്രൂസ് താഴത്തിന്റെ ഇടയലേഖനം പള്ളികളില് വായിച്ചു. ജീവന്റെ വിശുദ്ധിയെക്കുറിച്ചും ഭ്രൂണഹത്യയും കൃത്രിമ ജനന നിയന്ത്രണവും ഉയര്‍ത്തുന്ന ഭീഷണിയെക്കുറിച്ചും ജനങ്ങളെ ബോധവല്‍ക്കരിക്കുന്നതിനുള്ള പോസ്റ്റര് പ്രചരണം ആരംഭിക്കാന് ഇടവകകള്‍ക്ക് ആര്‍ച്ച്ബിഷപ്പ് നിര്‍ദേശം നല്‍കി.\n1991ലെ സെന്‍സസില് കേരളത്തിലെ ജനസംഖ്യ 2.9 കോടിയായിരുന്നപ്പോള് അതില് 19.5 ശതമാനമായിരുന്ന ക്രൈസ്തവര്. 2001 ആയപ്പോള് ജനസംഖ്യ 3.18 കോടിയായി ഉയര്‍ന്നപ്പോള് ക്രൈസ്തവരുടെ അനുപാതം 19 ആയി കുറഞ്ഞു. കൂടുതല് കുഞ്ഞുങ്ങളെ ജനിപ്പിക്കുകയും ജീവന്റെ വിശുദ്ധിയെ ആദരിക്കുകയുമാണ് ഈ പ്രതിസന്ധി മറികടക്കാനുള്ള മാര്‍ഗമെന്ന് ആര്‍ച്ച്ബിഷപ്പ് പറഞ്ഞു.\nഈ വാര്‍ത്ത വായിച്ച്പ്പോള് തോന്നിയ ചില ചിന്തകള് പങ്കുവയ്ക്കുന്നു\nഏതെങ്കിലും ഹിന്ദു സംഘടനയോ മുസ്ലിം സംഘടനയോ ഇത്തരത്തില് ആഹ്വാനം ചെയ്തിരുന്നു എങ്കില് എന്താകുമായിരുന്നു പുകില്.ഭാഗ്യത്തിന് ഞങ്ങള് ന്യൂനപക്ഷമായിപ്പോയി അതുകൊണ്ട് തന്നെ .5% കുറഞ്ഞപ്പോഴേക്കും ഞങ്ങള്‍ക്ക് കൂടുതല് ഉത്പാദനത്തേക്കുറിച്ച് ചിന്തിക്കാനായി.\nസത്യത്തില് ഇന്നത്തെ സാഹചര്യത്തില് ഒരു കുഞ്ഞിനെ വളര്‍ത്താനുള്ള ബുദ്ധിമുട്ടുകള് ഒരു കുട്ടിയുടെ ഉല്പാദകന് എന്ന നിലയില് ചിന്തിച്ചു പോയി. ഭാര്യ ഗര്‍ഭിണിയായ 2ആം ത്തെ മാസം മുതല്4ആം മാസം വരെ പൂര്‍ണ്ണ വിശ്രമം. പിന്നെ 8ആം മാസം ആയപ്പോഴേക്കും ഭാര്യക്ക് പ്രഷര് വര്‍ദ്ധിച്ച് ഒരു മാസത്തോളം ആശുപത്രിയില് . അവസാനം പ്രഷര് നിയന്ത്രാണാധീനമായപ്പോള് സിസേറിയന്. മൊത്തം ആശുപത്രി ചിലവ് 17000 രൂപ. ( മള്‍ട്ടി സ്പെഷ്യാലിറ്റിയൊന്നുമല്ല സഭാ സന്യാസി സമൂഹം നടത്തുന്ന ആശുപത്രി. പണം കൂടുതലാണ് എന്നും എനിക്ക് അഭിപ്രായമില്ല. ചികിത്സയും നല്ലതായിരുന്നു). എന്നാല് ഈ 17000 ഒക്കെ എനിക്കോ എന്റെ കുടുമ്പത്തിനോ താങ്ങാന് കഴിയും. കുട്ടിക്കും തള്ളക്കും വലിയ കോമ്പ്ലിക്കേഷന് ഒന്നും ഇല്ലാതിരുന്നതിനാല് തുക ഇത്രയില് നിന്നു. എന്നാല് ഒരു സാധാരണക്കാരനേ സംബന്ധിച്ച് ഇത് വലിയ തുകയാണ് മാത്രവുമല്ല ഇത് ഇനിയും കൂടാം. അപ്പോള്2കുട്ടിയില് കൂടുതല് ഒന്നും ഉത്പാദിപ്പികാനുള്ള പണമോ ആരോഗ്യമോ ഭൂരിപക്ഷത്തിനും ഇല്ല.\nഇനി പ്രസവം കഴിഞ്ഞ് കുട്ടികളെ വളര്‍ത്താന് തുടങ്ങുന്നു. നല്ല വിദ്യാഭ്യാസം നല്‍കുക എന്നതാണ് പിന്നെയുള്ളാ പ്രശ്നം. അത് തന്നേ ഏറ്റവും നല്ലത് നല്‍കണം എന്നതാണ് മതാപിതക്കളുടെ ലക്ഷ്യം. സ്വകാര്യ വിദ്യാലയത്തില് എല്.കെ.ജിയില് ഹരിശ്രീ കുറിച്ച് തുടങ്ങിയാല് വിദ്യാഭ്യാസം പൂര്‍ത്തിയാക്കാന് എത്ര പണം വേണമെന്ന് ഊഹിക്കാമല്ലോ. ഇത് ഉണ്ടാക്കണമെങ്കില് മാതാപിതാക്കള് നെട്ടോട്ടമോടണം. ഇത് കഴിഞ്ഞ് ഒരു ജോലി കിട്ടുന്നത് വരെ ( കിട്ടിയില്ലെങ്കില് പിന്നെ ജീവിത കാലം മുഴുവന്) ആണ്‍കുട്ടിയേയും കല്യാണം കഴിച്ച് കൊടുക്കുന്നവരെ പെണ്‍കുട്ടിയേയും നോക്കണം. പെണ്‍കുട്ടികളാണെങ്കില് നല്ല സ്ത്രീധനം നല്‍കിയില്ലെങ്കില് ഒരു ക്രിസ്ത്യാനിയും കെട്ടിക്കോണ്ട് പോകുകയുമില്ല. അപ്പോല്2കുട്ടികളുള്ള മാതാപിതാക്കള് ഇപ്പോള് അനുഭവിക്കുന്ന പെടാപ്പാട് തന്നെ ധാരാളം.\nഇനി രാജ്യത്തിനെ കാഴ്ചപ്പാടില് ചിന്തിക്കുക. 120 കോടി കവിഞ്ഞ് നില്‍ക്കുകയാണ് നമ്മുടെ ജനസംഖ്യ. നാം രണ്ട് നമുക്ക് രണ്ട് എന്ന് മുദ്രാവാക്യം നെഞ്ചില് ഏറ്റിയ സമൂഹമാണ് ഇത്. നമ്മുടെ ജനസംഖ്യാ നിയന്ത്രണത്തൂടെ കേരളം മറ്റ് സംസ്ഥാനങ്ങള്‍ക്ക് മാത്രികയായതാണ്. നമ്മുടെ നാടിന്റെ പുരോഗതിയില് ഈ ജനസംഖ്യാ നിയന്ത്രണം വലിയ പങ്കാണ് വഹിച്ചത്. അവിടെ കേവലം .5 ശതമാനത്തിന്റെ കുറവ് സമുദായത്തിന് എന്ത് കുറവാണ് ഉണ്ടാക്കിയത് എന്ന് എത്ര ആലോചിചിട്ടും മനസ്സിലായില്ല. ഇന്ന് ലോകത്ത് ഏറ്റവും നല്ല ജീവിത സാഹചര്യം നിലനില്‍ക്കുന്ന രാജ്യങ്ങളിലെല്ലാം ജനസംഖ്യ കുറവാണ് എന്ന് നാം തിരിച്ചറിയേണ്ടതില്ലേ? അവര് ഇന്ന് കൂടുതല് കുട്ടികളെ ഉല്പാദിപ്പിക്കാന് ആഹ്വാനം ചെയ്യുന്നത് മനസ്സിലാക്കാം. എന്നാല് 30% ആള്‍ക്കാര് ദാരുദ്ര്യ രേഖക്ക താഴേക്കിടക്കുമ്പോള് എങ്ങനെ നമുക്ക് ഇത്തരത്തില് ചിന്തിക്കാന് കഴിയും.\nജീവന്റെ മൂല്യത്തെക്കുറിച്ച് സഭ പഠിപ്പിക്കുന്നത് നല്ലതാണ് എന്നാണ് എന്റെ അഭിപ്രായം. പെണ്‍കുഞ്ഞുങ്ങളെ ഭ്രൂണത്തില് തന്നെ കൊന്നൊടുക്കുന്ന് അപരിഷ്ക്രിത രീതിയേ എതിര്‍ക്കപ്പെടേണ്ടതു തന്നെ എന്നാല് അത് ഉല്പാദനം വര്‍ദ്ധിപ്പിക്കാനുള്ള ആഹ്വാനമായി പരിണമിക്കുമ്പോല് എവിടെയോ ചില തെറ്റുകള് പറ്റിയില്ലേ?\nPosted by കിരണ് തോമസ് തോമ്പില് at Wednesday, September 26, 2007 45 comments:\nLabels: ഇടയലേഖനം, കുടുംബാസൂത്രണം\nഫാരിസ് ദീപിക മൊത്തമായി തിരികെ കൊടുക്കാന് പോകുമ്പോള് ഏറ്റവും അധികം ചര്‍ച്ച ചെയ്യപ്പെടുന്ന വിഷയം ഫാരിസ് വന്നതിനു ശേഷം ദീപികയിലെ എഡിറ്റോറിയല് പോളിസിയില് വന്ന മാറ്റമാണ്. ശ്രീ ചന്ദ്രന് കുന്നേല് അച്ചന് ഇക്കാര്യം പല ചാനല് ചര്‍ച്ചകളിലും പറഞ്ഞിട്ടുണ്ട്. ഈ എഡിറ്റോറിയല് പോളിസി മാറ്റം എത്രത്തോളം ഉണ്ടായിരുന്നു എന്നന്വേഷിക്കാന് ശ്രമിക്കുകയാണ്. കേരളത്തില് ഉണ്ടായ പല വിവാദ വിഷയങ്ങളിലും ദീപിക എന്ത് നിലപാട് സ്വീകരിച്ചു. അവ കത്തോലിക്കാ സഭയുടെ അഭിപ്രായത്തോട് അല്ലെങ്കില് ദീപികയുടെ പാരമ്പര്യത്തില് നിന്ന് മാറിയിട്ടുണ്ടോ.\nവിവാദങ്ങള് അതിന്റെ ക്രമത്തില് ഓര്‍ക്കാന് കഴിയുന്നില്ലാത്തതിനാലും ദീപികയുടെ ആര്‍ക്കൈവ്‌സ് ലഭ്യമല്ലാത്തതിനാലും പല കാര്യങ്ങളും ഓര്‍മ്മയില് നിന്നാണ് എഴുതുന്നത്. തെൂകള് ഉണ്ടെങ്കില് തിരുത്താന് അപേക്ഷിക്കുന്നു\nADB വിഷയത്തില് ദീപിക UDF ന്റെ കാലത്ത് പുലര്‍ത്തിയ അതേ നിലപാടാണ് പുലര്‍ത്തിയത്. ലോണ് വാങ്ങാം എന്ന നിലപാടില് ദീപിക ഉറച്ചു നിന്നു. എന്നാല് ഇതിനെതിരെ VS കൈക്കൊണ്ട ഇരട്ടത്താപ്പ് ദീപിക നന്നായി ആഘോഷിച്ചു. ADB വായ്പ വാങ്ങാന് 2005 നവമ്പറില് തന്നെ VS അടക്കമുള്ള സംസ്ഥാന സെക്രട്ടറിയേറ്റ് തീരുമാനിച്ചതാണ് എന്ന പിണറായുടെ പരാമര്‍ശവും ദീപിക VS നെതിരെ ഉപയോഗിച്ചു. ഫയല് താന് കണ്ടില്ലാ എന്ന് VS ന്റെ പരാമര്‍ശത്തെ പാലോളിയുടെ മറുപടി ഉയര്‍ത്തിക്കാട്ടി മുഖ്യമന്ത്രി കള്ളം പറയുന്നു എന്ന് ദീപിക വാര്‍ത്തയെഴുതി.മാത്രവുമല്ല VS ന് എതിരെ അച്ചടക്ക നടപടിയുണ്ടായപ്പോള് അതിന്റെ സത്യാവസ്ഥ VS നെ സെന്‍ഷര് ചെയ്തു എന്നും ദീപിക റിപ്പോട്ട് ചെയ്തു. എന്നാല് ADB വിഷയത്തില് ദീപിക തനിക്കെതിരെ വാര്‍ത്തകള് എഴുതുന്നതിനെതിരെ VS പ്രസ്ക്ലബ്ബില് പരാതി നല്‍കി. ഈ വിഷയത്തില് ദീപികയുടെ നിലപാട് സഭയുടെ എതിര്‍പ്പ് നേരിടുന്നതായി കാണാന് കഴിയില്ല\nവ്യാജ സി.ഡി വിവാദം\nവ്യാജ സി.ഡി വിവാദത്തില് ദീപിക മുഖ്യമന്ത്രിക്കെതിരെ നിലപാട് എടുത്തു. അവര് CD കടകളില് നടത്തുന്ന സുരേഷ് ഗോപി ശൈലിയുള്ളാ റേയിഡിനെ എതിര്‍ത്തു. വ്യാജനല്ലാത്തതും ലൈബ്രറികളില് ഉപയോഗിക്കാവുന്നതുമായ എല്ലാ CD യും എടുത്തുകൊണ്ട് പോകുന്ന IG യുടെ നിലപാടിനെ എതിര്‍ത്തു. ബീമ പള്ളി പോലുള്ളാ സ്ഥലങ്ങളില് റെയിഡ് ചെയ്യാത്തതിനെ വിമര്‍ശിച്ചു. വീഡിയോ ലൈബ്രറിക്കാരുടെ പക്ഷം പിടിച്ച് പകര്‍പ്പവകാശ നിയമത്തിലെ പല കഠിന വകുപ്പുകളും എടുത്തുപയോഗിച്ച് IG നടത്തുന്ന റെയിഡ് ഈ വീഡീയോ ലൈബ്രറികള് എന്നന്നേക്കുമായി പൂട്ടിക്കും എന്നും കുത്തക കമ്പനിയായ മോസര്‍ബെയര് ഈ രംഗം കൈയടക്കുമെന്നും ദീപിക പ്രവചിച്ചു. മോസര്‍ബെയറിനുവേണ്ടിയാണ് IG ഋഷിരാജ് സിംഗ് ഇത് ചെയ്യുന്നതെന്നും ദീപിക എഴുതി. അവസാനം ദീപിക പ്രവചിച്ചതുപോലെ സംഭവിച്ചു. CD കടകള് പൂട്ടി മോസര് ബെയര് പെട്ടികടവഴി വരെ ഇപ്പോള് CD വില്‍ക്കുന്നു. വ്യാജ സി.ഡികള് ഇപ്പോഴും നിര്‍ലോബം കിട്ടുന്നു.\nബാക്കിയെല്ലാവരും പൂമൂടല് കൊണ്ടാടിയപ്പോള് ദീപിക മിതത്വം പാലിച്ചു. മാത്രവുമല്ല ഈ വിവാദം പൊക്കികൊണ്ടു വന്ന ജനശക്തി വാരിക വാര്‍ത്ത പിന്‍വലിച്ചകാര്യവും ദീപിക മാത്രമേ റിപ്പോട്ട് ചെയ്തുള്ളൂ.\nഇതിന് മുന്‍പ് പ്രതിപാദിച്ച വിവാദങ്ങളൊന്നും സഭയുമായി ബന്ധപ്പെട്ടതല്ല. മുരിങ്ങുര് ധ്യാനകേന്ദ്രത്തിലെ വിവാദ പരിശോധന പ്രശ്നം വന്നപ്പോള് ദീപിക സഭക്കൊപ്പം നിന്നു. ഈ വാര്‍ത്തയുടെ ഒരു തലത്തിലും ദീപിക സഭയെ കൈവിട്ടില്ല. പക്ഷെ തിരുവമ്പാടി ഉപതെരെഞ്ഞെടുപ്പില് സഭയിലെ ചിലര് ഇത് ഉപയോഗിച്ചപ്പോള് ദീപിക മൗനം പാലിച്ചു. ദീപികക്ക ജോര്‍ജ്ജ് എം. തോമസ് ജയിക്കണം എന്നായിരുന്നു\nകത്തോലിക്ക സഭയേ ഏറ്റവും അധികം ബാധിച്ച ഒരു പ്രശ്നമായിരുന്നു സ്വയാശ്രയ നിയമം. കടുത്ത പിണറായി പക്ഷക്കാരനായ ബേബിയേ ഒരു തലത്തിലും ദീപിക സഹായിച്ചില്ല. സഭക്ക് വേണ്ടി ദീപിക ശക്തമായി നിലകൊണ്ടു. ഇപ്പോഴും തുടരുന്നു.\nവെടിയുണ്ട വിവാദത്തില് ദീപിക വ്യക്തമായി പിണറായിക്കൊപ്പം നിലകൊണ്ടു.ദീപിക ഒരു കഥയും മെനഞ്ഞില്ല. അവാസനം വരെ ഒരേ നിലപാടില് നിന്നും. ആ നിലപാട് തന്നെ ഈ കേസില് അവസാനം ഉണ്ടായി.\nവിമാന യാത്ര വിവാദം\nഇതില് ദീപിക ജോസഫിനൊപ്പം നിന്നു. സഭയുടെ കുഞ്ഞാടായ ജോസഫിനെ സഹായിക്കുക എന്നതില് കവിഞ്ഞ സഭാവിരുദ്ധമായ ഒരു അജണ്ട ദീപികക്ക് ഉണ്ടെന്ന് വിശ്വസിക്കാന് വയ്യ. മാത്രവുമല്ല കുരുവിള പ്രശ്നത്തില് ദീപിക കുരുവിളക്ക് വേണ്ടി കാര്യമായി ഒന്നും ചെയ്തില്ല\nഈ വിഷയത്തില് മറ്റെല്ലാ മാധ്യമങ്ങളു VS നെ ഉയര്‍ത്തിക്കാട്ടിയപ്പോള് ദീപിക ഒരു മൃദു സമീപനം പുലര്‍ത്തി. ചര്‍ച്ചകള് അനിയന്ത്രിതമായി നീണ്ടു പോയപ്പോള് സ്മാര്‍ട്ട് സിറ്റി ഇവിടെ വരണം എന്ന് ദീപിക പലപ്പോഴായി ഓര്‍മ്മിപ്പിച്ചുകൊന്റിരിന്നു. എന്നാല് സ്മാര്‍ട്ട് സിറ്റിയുടെ ക്രഡിറ്റ് VS ന് നലകാന് ദീപിക തയ്യാറായിരുന്നില്ല.\nവ്യാജ CD വിവാദത്തില് എന്ന പോലെ മൂന്നാര് ഒഴിപ്പിക്കലിലും ദീപിക മുഖ്യമന്ത്രിയേ എതിര്‍ത്തു എന്ന് മാത്രമല്ല് പൊളിക്കലിനെതിരെ ദീപിക ശക്തമായി രംഗത്ത് വരുകയും ചെയ്തു. കോടതി അടച്ചിട്ടിരുന്ന സമയത്ത് ഉടമകളുടെ വാദം പോലും കേള്‍ക്കാതെ പൊളിക്കുന്നത് അവകാശ ലംഘനമെന്ന് വരെ ദീപിക പറഞ്ഞു. എന്നാല് പൊളിക്കലിന് കിട്ടിയ വന് ജനപിന്‍തുണ ദീപികയെ ഞെട്ടിച്ചു. പിന്നെ പരസ്പര വിരുദ്ധമായ വാര്‍ത്തകളാണ് ദീപികയെയില വന്നത്. എന്നാല് ആദ്യം മുതലേ പൊളിക്കന് എതിര്‍ക്കുന്നതിന് ഉപയോഗിച്ച വാദങ്ങള് അവസാനം വരെ ഉപയോഗിച്ചിരുന്നു എങ്കില് ഇപ്പോള് ഉണ്ടായ കോടതി വിധികളെ ചൂണ്ടിക്കാണിച്ച് ഞെളിയാമായിരുന്നു. എന്നാല് ഇടക്ക് നടന്ന കൈവിട്ട കളികള് മൂലം ദീപികക്ക് അടിതെറ്റി.\nഇനി ഈ വിഷയത്തില് ദീപികയുടെ നിലപാടിന് പിന്നില് ഫാരിസിന്റെ താതപര്യമായിരുന്നോ സഭയുടെ തത്പര്യമായിരുന്നോ ദീപിക സംരക്ഷിച്ചത് എന്ന് ചോദ്യം ഉയരും. ലാന്റ് മാഫിയക്കരന് എന്ന് വിളിക്കുന്ന ഫാരിസിന് മൂന്നാറില് ഭൂമിയില്ല എന്നറിയുമ്പോഴാണ് പിന്നെ സഭക്ക് എന്താണ് ഈ വിഷയത്തില് താല്‍പര്യം എന്ന് ചിന്തിക്കുന്നത്. CHR ഭൂമിയില് കൂടുതല് ഉള്ളത്ത് സഭാവിശ്വാസികളാണ് CHR ഭുമിയില് ഉള്ള കെട്ടിടങ്ങളും മറ്റും പൊളിക്കുകയോ അല്ലെങ്കില് പാട്ട വ്യവസ്ഥ ലംഘിച്ച് ഏലമല്ലാത്ത വിള കൃഷിചെയ്യുകയോ ചെയ്തു എന്ന പേരില് പാട്ടക്കരാര് റദ്ദാക്കപ്പെടുകയോ ചെയ്താല് ഇവരെ അത് സാരമായി ബാധിക്കും. ഒരു അഭിമുഖത്തില് ശ്രീ ഫെലിക്സ് ജെ. പുല്ലൂടന് പറഞ്ഞത് കാഞ്ഞരപ്പള്ളി രൂപതുയുടെ 50 ഇല് അധികം പള്ളികള് ഈ CHR ഭൂമിയില് ഉണ്ടെന്നാണ്. അപ്പോള് ഈ വിഷയത്തിലും ഫാരിസ് സഭയുടെ താത്പര്യം സംരക്ഷിച്ചു എന്ന് കാണാന് കഴിയും.\nCPM ലെ പ്രശ്നങ്ങള്\nഎന്നാല് ദീപിക വളരെ വ്യക്തമായിത്തന്നെ CPM ഇലെ പ്രശ്നങ്ങളില് പിണറായി പക്ഷത്തു നിന്നു എന്നതാണ് സത്യം. ഇതിനെക്കുറിച്ച് ചോദിച്ചപ്പോള് ഫാരിസ് പറഞ്ഞത് ദീപിക എല്ലാ പാര്‍ട്ടികളിലേയും ഔദോഗിക പക്ഷത്തോടൊപ്പമാണ് എന്നാണ്. കഴിഞ്ഞ തെരെഞ്ഞെടുപ്പുകാലത്ത് പിണറായി നയിച്ച് ജാഥകളില് ഉയര്‍ത്തിയ സമഗ്ര വികസനം സാമുഹിക നീതി എന്നീ മുദ്രാവാക്യങ്ങളും പിന്നെ CPM സംഘടിപ്പിച്ച് കേരള വികസന സെമിനാറുമൊക്കെ കണ്ടാണ് താന് പിണറായിയെ പിന്തുണച്ചതെന്നും പറഞ്ഞിരുന്നു. ഇതില് സഭക്ക് എന്തെങ്കിലും അഭിപ്രായ വ്യത്യാസം ഉണ്ടായിരുന്നോ എന്ന് വ്യക്തമല്ല.\nഎന്നാല് പിണറായി തന്റെ കേരള യാത്രയുടെ ഭാഗമായി എല്ലാ മത നേതാക്കന്മാരെ കാണുകയും സഹായം അഭ്യര്‍ത്ഥിക്കുകയും ചെയ്തിരുന്നു എന്നും അതേ തുടര്‍ന്നാണ് ഈ മാറ്റം സഭാ തലത്തില് ഉണ്ടായതെന്നും ഞാന് മനസ്സിലാക്കുന്നത്. മുരിങ്ങുര് സംഭവം ഉണ്ടായപ്പോള് പിണറായി ധ്യാന കേന്ദ്രം സന്ദര്‍സിച്ചത് ഓര്‍ക്കുക. അപ്പോള് തീര്‍ച്ചയായും ഒരു പ്രശ്നാധിഷ്ടിത സഹകരണം പിണറായിയും സഭയും തമ്മിലുണ്ടായിരുന്നു. അത് ദീപികയില് പ്രകടവുമായി. പാലോളിയേയും പിണറായിയെയുമൊക്കെ ദീപിക സഹായിച്ച്പ്പോള് ബേബിക്കെതിരെ ഉറഞ്ഞു തുള്ളി.\nഎന്നാല് പിണറായിക്കുള്ള പിന്‍തുണ VS നോടുള്ള എതിര്‍പ്പ് പോലെ ദീപിക തോന്നിപ്പിച്ചു. എന്തിന് ദേശാഭിമാനി ഇടപാടുകളില് ഉണ്ടായ വിവാദങ്ങളില് പോലും ദീപിക പിണറായിക്കൊപ്പം നിന്നു. ദീപികയുടെ ഈ കാര്യത്തിലെ നിലപാട് സഭയിലെ പലര്‍ക്കും സുഖിക്കുന്ന ഒന്നല്ല. മാത്രവുമല്ല ഇതെത്തുടര്‍ന്ന് വന്ന നയനാര് ഫുട്ബോള് വിവാദവും ഫാരിസിന്റെ കൈരളി അഭിമുഖവും പ്രശ്നങ്ങളെ വ്യത്യസ്ഥ തലത്തില് എത്തിച്ചു. മുഖ്യമന്ത്രി വെറുക്കപ്പെട്ടവന് എന്ന് വിളിച്ചതോടേ ഫാരിസ് താരമായി. എന്നാല് തുടര്‍ന്നുണ്ടായ വിവാദങ്ങളില് ഫാരിസിനു വേണ്ടി ദീപികക്ക് എഴുതേണ്ടി വന്നു. ഇതോടെ പലര്‍ക്കും അത് ഉള്‍ക്കൊള്ളാന് കഴിയാതെ വരുകയും ചെയ്തു.\nഫാരിസ് എന്ന് ഒരു മുസ്ലിം കത്തോലിക്കര് പോലും തിരിഞ്ഞു നോക്കാത്ത ദീപികയെ രക്ഷിക്കാന് വന്നു എന്നൊന്നും ആരും വിശ്വസിച്ചില്ല. എല്ലാം ഫാരിസ് കൈക്കലാക്കി എന്ന് രീതിയില് കാര്യങ്ങള് എത്തി. ഒപ്പം അറക്കല് പിതാവിനെക്കൂടി ഈ വിഷയത്തില് ബന്ധപ്പെടുത്താന് കഴിഞ്ഞതോടെ സഭയിലെ വിഭാഗീയതയും മറനീക്കി പുറത്തു വന്നു. ഇപ്പോള് എല്ലാം വിട്ട് കൊടുത്ത് ഫാരിസ് പടിയിറങ്ങുകയാണ് വര്‍ക്കി വിതയത്തിലിന്റെ സ്വഭാവ സര്‍ട്ടിഫിക്കറ്റോടേ. ദീപിക മൊത്തമായി സഭാ വിശ്വാസികള് നടത്തുന്നു. ഇനി ഫാരിസിന്റെ കാലഘട്ടത്തില് എന്തു നടന്നു എന്നൊക്കെ അവര് നാളെ നമ്മേ അറിയിക്കുന്നവരെ കാര്‍ത്തിരിക്കാം.\nPosted by കിരണ് തോമസ് തോമ്പില് at Sunday, September 23, 2007 22 comments:\nLabels: ദീപിക, ഫാരിസ്, സഭ\nഊഹാപോഹങ്ങള്‍ക്ക് വിരാമം ഇടുകൊണ്ട് സഭ ഇന്ന് ഫാരിസ്നുവേണ്ടി രംഗത്ത് വന്നിരിക്കുന്നു. രാഷ്ട്രദീപിക മൊത്തം സഭക്ക് ഏറ്റെടുക്കാം ദീപിക മുഖപ്രസംഗത്തിലൂടേ നടത്തിയ വാഗ്ദാനത്തോട് ഇന്ന് സഭ ഔദൊഗിക്കമായി പ്രതികരിച്ചിരിക്കുന്നു. ഈ മുഖപ്രസംഗത്തില് ഫാരിസിന്റെ നിബന്ധന ഇതായിരുന്നു\nദീപികയും കമ്പനിയും തിരികെക്കൊടുക്കുന്നതിനു ചെയര്‍മാന് ഫാരിസ് മുമ്പോട്ടു വച്ചിരിക്കുന്ന ഏക നിബന്ധന ഇതുവരെ ദീപികയില് എന്തു സംഭവിച്ചു എന്നു പിതാക്കന്മാര് ജനങ്ങളെയും വിശ്വാസികളെയും ഒരു പ്രസ്താവനയിലൂടെ അറിയിക്കണം എന്നതു മാത്രമാണ്. ദീപികയെ സഹായിക്കാന് വന്ന ഫാരിസും സഭയ്ക്കുവേണ്ടി അദ്ദേഹത്തോടതിനാവശ്യപ്പെട്ട അഭിവന്ദ്യ അറയ്ക്കല് പിതാവും ഇതിനകം ഒരുപാട് അപമാനിക്കപ്പെട്ടു. കണക്കില്ലാതെ ആക്ഷേപിക്കപ്പെട്ടു. ഒരു കാരണവശാലും അവര് നേരിടേണ്ടിവന്ന മനോവിഷമം അവഗണിക്കാന് കഴിയുന്നതല്ല. ആ മനോവിഷമം നീക്കുക എന്നത് ഏറ്റവും അടിയന്തരമായ ആവശ്യവുമാണ്.\nഇന്ന് ദീപികയില് വര്‍ക്കിവിതയ്ത്തില് പിതാവ് ഈ കാര്യങ്ങളൊക്കെ വിശദീകരിച്ച് ലേഖനം എഴുതിയിരിക്കുന്നു. ജൂലൈ 27 ന് മാത്ര്‌ഭുമിയില് വന്ന ഈ വാര്‍ത്തയായിരുന്നു ഈ വിവാദങ്ങള്‍ക്കെല്ലാം തിരി കൊളുത്തിയത്. അതേത്തുടര്‍ന്ന് ദീപികയും മാത്ര്‌ഭൂമിയും തമ്മില് ഏറ്റുമുട്ടുകയും ഇന്ത്യാവിഷന് ഇത് ഏറ്റ് പിടിക്കുകയും ചെയ്തു. ഇതിനിടെ കൈരളിയിലെ വിവാദ അഭ്ഹിമുഖവും മറ്റും പ്രശ്നം ആളിക്കത്തിച്ചു. അതിനിടെ ദീപിക സംരക്ഷണ സമിതി എന്ന പേരില് ചില വൈദീകരുടെ നേത്ര്‌ത്വത്തില് വിവാദ പരാമര്‍ശങ്ങള് നടത്തുകയുമുണ്ടായി. ഒരുപാട് ഊഹാപോഹങ്ങളും വാര്‍ത്തകളും ഇതിനിടെ ഉണ്ടായി. അത് പലതും ഞാന് ഏറ്റുപിടിക്കുകയും ചെയ്തിട്ടുണ്ട്. അതിലുള്ള എന്റെ പല നിരീക്ഷണങ്ങളും ഇന്ന് തെറ്റായിത്തീര്‍ന്നിട്ടുണ്ട്. വാര്‍ത്ത എന്ന പേരില് പുതിയ പത്രം തുടങ്ങാന് ഫാരിസ് ദീപികയും മറ്റും വിട്ട് കൊടുത്ത് രാഷ്ട്രദീപിക സ്വന്തമാക്കും എന്നൊക്കെ ഞാനൂം എഴുതിയിട്ടുണ്ട്.\nവര്‍ക്കി വിതയത്തിലിന്റെ ലേഖനം യൂണിക്കോടില് താഴേ ദീപികയില് നിന്ന് നേരിട്ട് വായിക്കാന്\nപ്രതിസന്ധിയില് ഫാരിസ് സഹായിച്ചു\nദീപികയുടെ പേരില് കഴിഞ്ഞ കുറേ നാളുകളായി ജനങ്ങളുടെ ഇടയില് പ്രചരിച്ചുകൊണ്ടിരിക്കുന്ന തെറ്റിദ്ധാരണകള്‍ക്കു വിരാമം കുറിക്കാന്, രാഷ്ട്രദീപിക കമ്പനിയില് അഭിവന്ദ്യ മാര് മാത്യു അറയ്ക്കല് പിതാവും ശ്രീ. ഫാരിസും നടത്തിയ ഇടപെടലുകളുടെ യഥാര്‍ഥമായ വിശദീകരണം ആവശ്യമായതുകൊണ്ട് ഈ കുറിപ്പ് എഴുതുകയാണ്.\nഇന്ന് ദീപികയെപ്പറ്റി പ്രചരിച്ചിരിക്കുന്ന വാര്‍ത്തകള് പലതും തെറ്റിദ്ധാരണകള് മൂലവും, നിജസ്ഥിതി മനസിലാക്കാന് ശ്രമിക്കാതെ ഊഹാപോഹങ്ങള് വഴിയും ഉണ്ടായതാണ്. ഏറ്റവും പ്രധാനമായ ആരോപണം മാര് മാത്യു അറയ്ക്കല് പിതാവിന്റെ സഹകരണത്തില് ഗൂഢനീക്കം നടത്തി രാഷ്ട്രദീപിക കമ്പനി ശ്രീ. ഫാരിസ് കൈവശപ്പെടുത്തി എന്നതാണ്.\nവര്‍ഷങ്ങളായി നഷ്ടത്തില് പ്രവര്‍ത്തിച്ചിരുന്ന രാഷ്ട്രദീപിക കമ്പനി സാമ്പത്തിക പ്രതിസന്ധി മൂലം മുന്‍പോട്ടു പോകുവാന് സാധിക്കാതെ വന്ന സാഹചര്യത്തില് ദീപിക കമ്പനിയുടെ അപ്പോഴുണ്ടായിരുന്ന മാനേജ്മെന്റ് സീറോ മലബാര് സഭാ സിനഡിനെ സമീപിച്ച് ദീപികയുടെ നടത്തിപ്പിനുവേണ്ട സഹായസഹകരണങ്ങള് അഭ്യര്‍ഥിച്ചു. സിനഡിന്റെ ആഗ്രഹപ്രകാരം മാര് മാത്യു അറയ്ക്കല് പിതാവ് ദീപികയുടെ നിയന്ത്രണം ഏറ്റെടുക്കുകയും ചെയ്തു.\nദീപികയുടെ നടത്തിപ്പിനുവേണ്ട സാമ്പത്തികം സമാഹരിക്കുവാന് പല സ്ഥലങ്ങളിലും അന്വേഷിച്ചിട്ട് സാധിക്കാതെ വന്ന സാഹചര്യത്തിലാണ് സഹായിക്കാന് തയാറായ ശ്രീ. ഫാരിസില് നിന്ന് സാമ്പത്തിക സഹായം വാങ്ങിച്ചത്.\nപിതാവിന്റെ തുടര്‍ന്നുള്ള പ്രവര്‍ത്തന ഫലമായി ദീപികയുടെ മുന്‍വര്‍ഷങ്ങളിലുണ്ടായിരുന്ന നഷ്ടം വളരെയേറെ കുറയ്ക്കുവാനും കടം കുറേയേറെ നികത്തുവാനും സാധിച്ചിട്ടുണ്ട് എന്ന് 2005-06 ലെ ദീപികയുടെ റിപ്പോര്‍ട്ടും കണക്കും വായിച്ചാല് മനസിലാക്കാവുന്നതാണ്.\nകൂടുതല് കൂടുതല് സാമ്പത്തികം മുടക്കി രാഷ്ട്രദീപിക കമ്പനിയും ദീപിക ദിനപത്രവും മുന്‍പോട്ട് ഒരുമിച്ചു പോകുന്നതുമൂലം ഉണ്ടാകുവാന് സാധ്യതയുള്ള പ്രശ്നങ്ങളെപ്പറ്റി എന്റെ നേതൃത്വത്തില് ചങ്ങനാശേരി, തിരുവനന്തപുരം, മലങ്കര, തൃശൂര്, കോട്ടയം, തലശേരി അതിരൂപതകളിലെ അഭിവന്ദ്യ ആര്‍ച്ചു ബിഷപ്പുമാരും, സി.എം.ഐ സഭാ ജനറാളും ഉള്‍പ്പെട്ട ഉപരിസമിതി (അുലഃ യീറ്യ) പലവട്ടം ചര്‍ച്ച ചെയ്തു. ചര്‍ച്ചകളില് ഉരുത്തിരിഞ്ഞ ആശയ സമന്വയ പ്രകാരമാണ് ദീപികയുടെ കോട്ടയം ഓഫീസും ദീപിക ദിനപത്രവും കുട്ടികളുടെ ദീപികയും ദീപിക ബാലസഖ്യവും ഏറ്റെടുക്കാനും കൂടാതെ ദീപികയുടെ ബാധ്യതയായി നില്‍ക്കുന്ന എട്ടരക്കോടി രൂപ കൊടുത്തുവീട്ടുകയോ, കൊടുത്തു വീട്ടാനുള്ള ബാധ്യത ഏറ്റെടുക്കുകയോ കൂടി ചെയ്യുവാനും തീരുമാനിച്ച് ധാരണാപത്രം (ങഛഡ) ഒപ്പു വച്ചത്.\nരാഷ്ട്രദീപിക കമ്പനിയും മറ്റു പ്രസിദ്ധീകരണങ്ങളും സ്ഥാവര ജംഗമ വസ്തുക്കളും ഏറ്റെടുക്കേണ്ട എന്നു പിതാക്കന്മാര് തീരുമാനിച്ചത് കമ്പനിയില് കാലാകാലങ്ങളായി കിടക്കുന്ന കടബാധ്യതകളും നിയമക്കുരുക്കുകളും മുന്‍പോട്ട് കൂടുതല് പ്രശ്നങ്ങള് സൃഷ്ടിക്കും എന്നു മനസിലാക്കിയതുകൊണ്ടാണ്. ഈ തീരുമാനങ്ങള് മാര് മാത്യു അറയ്ക്കല് പിതാവിന്റെയോ ശ്രീ. ഫാരിസിന്റെയോ ആഗ്രഹപ്രകാരം എടുത്തവയല്ല.\nശ്രീ. ഫാരിസിന് ഉണ്ടായിരുന്ന നിബന്ധന സഭയ്ക്ക് നിയന്ത്രണമുള്ള ഒരു ട്രസ്റിനോ, കമ്പനിക്കോ മാത്രം ദീപിക കൈമാറുകയുള്ളു എന്നതു മാത്രമായിരുന്നു. ഈ നിര്‍ദേശം സ്വീകരിച്ചുകൊണ്ടാണ് അഭിവന്ദ്യപിതാക്കന്മാര് ദീപ്തി ട്രസ്റ് എന്ന പേരില് ഒരു ട്രസ്റ് രൂപീകരിച്ചത്.\nദീപിക ഇങ്ങനെ വിഭജിക്കപ്പെടുന്നതുകൊണ്ട് കേരളത്തില് മാത്രമല്ല, ലോകത്തെമ്പാടുമുള്ള സമുദായ സ്നേഹികളുടെ ഉത്ക്കടമായ വികാരം ദീപികയ്ക്ക് അനുകൂലമായി വളര്‍ന്നുവരുവാന് തുടങ്ങി. ഈ വികാരം മനസിലാക്കി കേരള കത്തോലിക്കാ കോണ്‍ഗ്രസും, കേരള കാത്തലിക് ട്രസ്റും, തിരുവനന്തപുരം അതിരൂപതാ മെത്രാപ്പോലീത്ത അഭിവന്ദ്യ മാര് ക്ളീമിസ് പിതാവും, സി.എം.ഐ കോട്ടയം പ്രോവിന്‍സും, പല രൂപതകളില് നിന്നുള്ള ചില വൈദികരും ദീര്‍ഘമായ ചര്‍ച്ചകളും ആലോചനകളും നടത്തി ദീപികയും രാഷ്ട്രദീപിക കമ്പനിയും പൂര്‍ണമായി സമുദായത്തിന്റെ നിയന്ത്രണത്തിലേക്ക് കൊണ്ടുവരുവാനുള്ള മാര്‍ഗങ്ങള് ആരാഞ്ഞു. ഈ നീക്കത്തിന് അഭിവന്ദ്യ പിതാക്കന്മാരുടെ പിന്തുണയും ലഭിക്കുകയുണ്ടായി. ഞാനുമായി ഒപ്പുവച്ച ധാരണാപത്രത്തില് നിന്നു വളരെ വ്യത്യസ്തമായി രാഷ്ട്രദീപിക കമ്പനി കൂടി വിട്ടുതരണം എന്ന് വീണ്ടും ഇപ്പോള് ആവശ്യപ്പെട്ടപ്പോള് അതിനും ശ്രീ. ഫാരിസ് തയാറായിരിക്കുകയാണ്. കൈമാറുന്നതിനുള്ള വ്യവസ്ഥകള് പ്രകാരം അദ്ദേഹം കമ്പനിയില് കണക്കുപ്രകാരം എടുത്തിട്ടുള്ള ഷെയര് തുകയും, മാര് അറയ്ക്കല് പിതാവ് ചെയര്‍മാന് ആയശേഷം കടബാധ്യതകള് തീര്‍ക്കുവാനായി അദ്ദേഹം നല്‍കിയിട്ടുള്ളതായി കണക്കില് രേഖപ്പെടുത്തിയിരിക്കുന്ന തുകയും മാത്രം യാതൊരു പലിശയോ ആനുകൂല്യങ്ങളോ ഇല്ലാതെ കൊടുത്താല് മതിയെന്നുമാണ് ശ്രീ. ഫാരിസ് സമ്മതിച്ചിരിക്കുന്നത്.\nദീപികയുടെ ഷെയറും ലോണും സംബന്ധിച്ചു മാത്രമല്ല, പാതാളം, പാലാരിവട്ടം എന്നിവിടങ്ങളിലെ ഭൂമിയിടപാടുകള് സംബന്ധിച്ചും ഒട്ടേറെ ആരോപണങ്ങള് ഉയര്‍ന്നുവന്നിട്ടുണ്ട്. മാര് മാത്യു അറയ്ക്കല് പിതാവ് ദീപിക ഏറ്റെടുത്തതിനുശേഷം വില്പന നടത്തിയ പാലാരിവട്ടത്തും പാതാളത്തുമുള്ള ദീപികയുടെ സ്ഥലങ്ങള് ഇന്നു വിറ്റാല് അന്നത്തേതിനേക്കാള് വളരെ കൂടുതല് വില ലഭിക്കും എന്നതിന് ആര്‍ക്കും സംശയമില്ല. ഇത് കേരളത്തിലെ റിയല് എസ്റേറ്റ് ബൂമിന്റെ ഫലമാണെന്ന് നമുക്കെല്ലാവര്‍ക്കും അറിയാവുന്നതാണ്.\nഈ സ്ഥലങ്ങള് വില്‍ക്കുവാന് ധാരണയുണ്ടായത് അറയ്ക്കല് പിതാവ് ചെയര്‍മാന് സ്ഥാനം ഏറ്റെടുക്കുന്നതിനു മുന്‍പ് ഉണ്ടായിരുന്ന ബോര്‍ഡിന്റെ കാലത്താണ്. ഇതല്ലാതെ ദീപിക കമ്പനി വക വേറെ ഒരു സ്ഥലവും മാര് മാത്യു അറയ്ക്കല് പിതാവിന്റെ കാലത്ത് വിറ്റിട്ടില്ല. ഭൂമി വില്‍ക്കുവാനുള്ള തീരുമാനം പ്രധാനമായും ദീപിക ലാഭകരമാക്കുവാനുള്ള പദ്ധതിയുടെ ഭാഗമായി പ്രഖ്യാപിച്ച സ്വയം വിരമിക്കല് പദ്ധതി(ഢഞട) പ്രകാരം പിരിഞ്ഞുപോകുവാന് തയാറായവര്‍ക്ക് ആനുകൂല്യങ്ങള് കൊടുക്കുവാന് വേണ്ടിയായിരുന്നു. അങ്ങനെ ആ സ്ഥലങ്ങള് വിറ്റ് ജോലിക്കാരുടെ പ്രശ്നങ്ങളും മറ്റ് അടിയന്തര സാമ്പത്തിക ഇടപാടുകളും തീര്‍ക്കുകയാണ് ചെയ്തത്.\nകഴിഞ്ഞ വര്‍ഷം കോട്ടയം, എറണാകുളം ഓഫീസുകളില് നടന്ന കൈയേറ്റ ശ്രമങ്ങള്‍ക്ക്് സഭാനേതൃത്വത്തിന്റെ യാതൊരുവിധ പിന്തുണയും അംഗീകാരവും ഇല്ലായിരുന്നു. ദീപികയുടെ പേരില് ചാനലുകളിലോ, പ്രസിദ്ധീകരണങ്ങളിലോ വാര്‍ത്തകളോ വിശദീകരണങ്ങളോ കൊടുക്കുവാന് ആരെയും സഭ ചുമതലപ്പെടുത്തിയിട്ടില്ല. റവ.ഫാ. മാത്യു ചന്ദ്രന്‍കുന്നേല് ദീപികയെ സംബന്ധിച്ച് ഇന്ത്യാവിഷനിലും മറ്റു മാധ്യമങ്ങളിലും നടത്തിയ പരാമര്‍ശങ്ങള് സഭയുടെ വക്താവെന്ന നിലയിലായിരുന്നില്ല എന്നും അതിനാല് അദ്ദേഹത്തിന്റെ പ്രസ്തുത പ്രസ്താവനകളുമായി സഭയ്ക്കു ബന്ധമില്ലെന്നും ഇവിടെ വ്യക്തമാക്കുകയാണ്.\n120 വര്‍ഷത്തെ പാരമ്പര്യമുള്ള ദീപിക സമുദായത്തിന്റെ അമൂല്യ പിതൃസ്വത്താണ്. പക്ഷേ, പിതൃസ്വത്തിനെ പാവനമായി പരിരക്ഷിക്കുന്നതില് സമുദായത്തിന് വീഴ്ചവന്നു. ആ വീഴ്ച ഇന്നു വലിയ അനുഗ്രഹമായി ഭവിച്ചിരിക്കുകയാണ്. ദീപിക സമുദായത്തിന്റെതാണെന്ന് പ്രഖ്യാപിക്കുന്ന ആയിരങ്ങള് കേരളത്തില് മാത്രമല്ല, ലോകത്തെമ്പാടുമുണ്ട്. അവരുടെയെല്ലാം ഉത്ക്കടമായ അഭിലാഷവും പ്രാര്‍ത്ഥനയും സഫലമായതില് നമുക്കു സന്തോഷിക്കാം.\nഈ ആവേശം തുടര്‍ന്ന് എന്നും ദീപികയോടും സമുദായത്തോടും പ്രകടിപ്പിച്ച് ദീപികയെ രാജ്യത്തെ ഒരു ഒന്നാംകിട പത്രമായി ഉയര്‍ത്തുവാന് നമുക്ക് ഒത്തൊരുമിച്ച് ശ്രമിക്കാം. ആധുനിക പുരോഗതിയുടെ നല്ല വശങ്ങള് ഉള്‍ക്കൊണ്ടുകൊണ്ട് ദീപികയ്ക്ക് ആധുനികതയുടെ പരിവേഷം നല്കാം.\nദീപിക എന്നും സത്യത്തിന്റെയും നീതിയുടെയും നിഷ്പക്ഷതയുടെയും പ്രവാചിക ആയിരിക്കണം. പാവപ്പെട്ടവര്‍ക്കു സാമൂഹിക നീതി ഉറപ്പുവരുത്തുവാനും മതസൌഹാര്‍ദ്ദം ഊട്ടിഉറപ്പിക്കുവാനും എന്നെന്നും നിലകൊള്ളണം.\nഅതുപോലെ തന്നെ രാഷ്ട്രീയമായ നിഷ്പക്ഷത എന്നും അവളുടെ മൌലിക ആദര്‍ശമായിരിക്കണം. അങ്ങനെ ലോകത്തിന്റെ ദീപമായി സനാതന ചൈതന്യം പ്രസരിപ്പിച്ചുകൊണ്ട് ദീപിക നിലകൊള്ളണം.\nകര്‍ദിനാള് മാര് വര്‍ക്കി വിതയത്തില്\nമേജര് ആര്‍ച്ച് ബിഷപ്, സീറോ മലബാര് സഭ.\nPosted by കിരണ് തോമസ് തോമ്പില് at Friday, September 21, 2007 12 comments:\nമെര്‍ക്കിസ്റ്റണ് വിവാദം ചീഫ് സെക്രട്ടറിയുടെ സ്വയം വിരമിക്കലില് എത്തി നില്‍ക്കുന്ന സാഹചര്യത്തില് ഈ വാര്‍ത്ത ആദ്യ ദിനം മുതല് നിരീക്ഷിച്ചുകൊണ്ടിരുന്ന് എനിക്ക് ഇതുവരെ വ്യക്തമായ കാര്യങ്ങളും സംശയ്ങ്ങളും പങ്കുവയ്ക്കുന്നു. എന്റെ അനുമാനങ്ങളും സംശയങ്ങളും ശരിയാണോ എന്ന് ഉറപ്പുവരുത്തുവാന് ബൂലോകത്തുള്ള മാധ്യമ പ്രവര്‍ത്തകരുടേയും അഭിഭാഷകരുടേയും സഹായം അഭ്യര്‍ത്ഥിക്കുന്നു.\n2001 ഇല് LDF സര്‍ക്കാര് EFL ഓര്‍ഡിനനസ് കൊണ്ടുവരുന്നു. അതില് ഏലവും കാപ്പിയും മാത്രം EFL നിന്ന് ഒഴിവാകുന്നു. ബീര്‍ള്ളയുടെതായിരുന്ന എസ്റ്റേറ്റ് സര്‍ക്കരിന്റെയാകുന്നു\n2003 ഇല് ഓര്‍ഡിനന്‍സ് നിയമമായപ്പോള് തേയില, കവുണ്ട്, തെങ്ങ് കശുമാവ് എന്നിങ്ങനെ ഒട്ടുമിക്ക കൃഷികളേയും ഇതില് നിന്ന് ഒഴിവക്കുന്നു. പുതിയ നിയമമനുസ്സരിച്ച് ബീര്‍ള്ളയുടെ എസ്റ്റേറ്റ് EFL അല്ലാതെ വരുന്നു. സര്‍ക്കരില് ഒരു അപേക്ഷ നല്‍കിയാല് അത് ഡീനോട്ടിഫൈ ചെയ്തു കിട്ടും\nഎന്നാല് 2005 ഡീനോട്ടിഫൈ ചെയ്യാതെ ഇവര് സേവി മനോ മാത്യുവിന് ഇത് വില്‍ക്കുന്നു\nസേവി ഇതില് 80 ഏക്കറോളം 2007 ഇല് ISRO ക്ക് കൈമാറുന്നു.\nഇതിനിടെ തന്റേത് എന്ന് സേവി വിശ്വസിക്കുന്ന എസ്റ്റേറ്റില് നിന്ന് 60 ഇല് പരം മരം മുറിക്കുന്നു. 2001 ഇലെ നിയമം അനുസ്സരിച്ച് EFL ആയ സ്ഥലത്തു നിന്ന് മരം മുറിച്ചതിന് സേവിക്കെതിരെ കേസ്.\nതൊഴില് മന്ത്രിയും വനം മന്ത്രിയും ഈ എസ്റ്റേറ്റിലെ തൊഴില് പ്രശ്നം തീര്‍ക്കാന് വന്ന യോഗത്തില് വച്ച് വിറകിനായി മരം മുറിക്കാന് സേവിയേ അനുവദിക്കുന്നു. അതോടൊപ്പം എസ്റ്റേറ്റ് ഡീനോട്ടിഫൈ ചെയ്യാനുള്ള സേവിയുടെ അപേക്ഷയേപ്പറ്റി ഉദ്യോഗസ്ഥരുമായി സംസാരിക്കാന് പറയുന്നു.\nഇനി ഇതില് നിന്ന് ഈ വിഷയത്തില് എന്റെ അന്തിമ നിഗമനം. 2003 ഇല് ബീര്‍ള ഡീനോട്ടിഫിക്കേഷന് അപേക്ഷ കൊടുത്താല് ന്യായമായും ഈ എസ്റ്റേറ്റ് EFL അല്ലാതാകും. അത് ഇനിയും ബീര്‍ള്ളക്ക് ചെയ്യുകയുമാകാം. ഡീനോട്ടിഫൈ ചെയ്യാതെയുള്ള സേവിയുമായുള്ള കച്ചവടവും സേവിയും ISRO യുമായുള്ള കച്ചവടവും സാങ്കേതികമായി തെറ്റ്. സേവിയും ബീര്‍ള്ളയും ISRO യും ഒരുമിച്ച് നിന്നാല് ഒരു പ്രശ്നവും കൂടാതെ ഈ ഭൂമി അവര്‍ക്ക് തിരികേ കിട്ടും. വേറോരു തരത്തില് പറഞ്ഞാല് ബീര്‍ള്ളക്ക് പ്രശ്നമില്ല എങ്കില് സേവിക്കും ISRO ക്കും അവകാശപ്പെട്ട ഭൂമി. ആകേ ഇതില് വന്ന പാകപ്പിഴ ബീര്‍ളാ ഡീനോട്ടിഫൈ ചെയ്യാതെ ഭൂമി വിറ്റ് സേവിയേ പറ്റിച്ചു. സേവി സ്വന്തമാണ് എന്ന വിചാരത്താല് മരം മുറിച്ചു. അത് 2001 ലെ നിയമം അനുസ്സരിച്ച് തെറ്റായിപ്പോയതിനാല് കേസ് എടുത്തു. പിന്നെ സേവി ISRO യെ പറ്റിച്ചു എന്ന് വേണമെങ്കില് വിചാരിക്കാം.\nഈ വിഷയത്തില് പാവം അച്ചുതാനന്ദന് പെട്ടു പോയി എന്ന അഭിപ്രായം എനിക്കുണ്ട്. എങ്ങാനും ഒരു അന്വേഷണം ISRO യെ ഉള്‍പ്പെടുത്തി നടത്തിയാല് ISRO എങ്ങാനും ഈ പ്രോജക്റ്റ് ഇട്ടേച്ച് പോയാല്  ഇവിടെയുള്ള എല്ലാ മാധ്യമങ്ങളും വികസന വാദികളും കൂടി അദ്ദേഹത്തെ ഇട്ട് പൊരിക്കും. കയിച്ചിട്ട് ഇറക്കാനും വയ്യ മധുരിച്ചിട്ട് തുപ്പാനും വയ്യ.\nഇന്റര്‍നെറ്റില് തപ്പിയപ്പോള് കിട്ടിയ ഒരു PDF\nTHE KERALA FORESTS (VESTING AND MANAGEMENT OF ECOLOGICALLY FRAGILE LANDS) ACT, 2003 . ഇത് തന്നേയാണ് വിവാദമായ EFL നിയമം എന്ന് തോന്നുന്നു. വായിച്ചിട്ട് ഒന്നും മനസ്സിലാകുന്നില്ല. അറിവുള്ളവര് വായിച്ച് പറഞ്ഞു തരുമല്ലോ.\nഇത് 2001ലെ നിയമം എന്ന് കരുതുന്ന പി.ഡി.എഫ്\nTHE KERALA FOREST (Vesting and Management of Ecologically Fragile Lands) BILL, 2001\nNB: രണ്ടാം അഭിപ്രായ വോട്ടെടുപ്പ് ഫലം\nയു.ഡി.എഫിലെ മികച്ച യുവ നേതാവാര്\nവി.ഡി. സതീശന്7(17%)\nസി.പി.ജോണ്9(21%)\nജോസ് കെ. മാണി 1 (2%)\nകെ.ബി.ഗണേശ് കുമാര് 24 (58%)\nPosted by കിരണ് തോമസ് തോമ്പില് at Saturday, September 15, 2007 76 comments:\nLabels: മെര്‍ക്കിസ്റ്റണ് വിവാദം, സേവി.\nകഴിഞ്ഞ വാരം ബ്ലോഗര് നല്‍കുന്ന Poll option ഞാന് എന്റെ ബ്ലൊഗ്ഗില് ഉള്‍പ്പെടുത്തുകയുണ്ടായി. അച്ചുതാനാന്ദനും പിണറായിയും മാറിയാല് നിങ്ങള് ആരേ പ്രതീക്ഷിക്കുന്നു എന്നതായിരുന്നു ആദ്യ ചോദ്യം. തെരെഞ്ഞെടുപ്പിനായി4ഓപ്ഷനുകള് നല്‍കി.\nപാലോളി, വൈക്കം വിശ്വന്\nകേവലം 14 ആള്‍ക്കാര് മാത്രമേ സര്‍വ്വേയില് വോട്ട് ചെയ്തുള്ളൂ. അതില് 8 പേര് പാലോളി വൈക്കം വിശ്വനിലും6പേര് കോടിയേരി, ബേബിക്കും വോട്ട് രേഖപ്പെടുത്തി. മറ്റ് രണ്ട് ഓപ്ഷനും ഒറ്റ വോട്ടും ലഭിച്ചില്ല. പലതവണ വോട്ടിംഗ് ദിനങ്ങള് കൂട്ടി നല്‍കിയിട്ടും എന്തുകൊണ്ടാണ് ഇത്രക്കും പരിമിതമായ ഒരു പ്രതികരണം ഉണ്ടായതെന്ന് ഞാന് ചിന്തിച്ചു നോക്കി. എന്റെ ചിന്തകള് ഇങ്ങനെ പോയി\nഞാന് നല്‍കിയ ഓപ്‌ഷനുകളേക്കാല് മികച്ചതാണ് അച്ചുതാനന്ദനും പിണറായിയും\nഞാന് നല്‍കിയ കോമ്പിനേഷനുകള് ശരിയായില്ല. ഉദാഹരണത്തിന് (പാലോളി, കോടിയേരി) അല്ലെങ്കില് ( പാലോളി,ഗുരുദാസന്) തുടങ്ങിയ സബ് കോമ്പിനേഷന്‍സിലായിരിക്കും കൂടുതല് ആള്‍ക്കാര് ഇഷ്ടപ്പെടുക\nഞാന് നല്‍കിയ ഓപ്ഷനുകളില് ഇവരില് ആരുമല്ല, അഭിപ്രായമില്ല തുടങ്ങിയ ഓപ്ഷന്‍സ് നല്‍കാത്തതുകൊണ്ടുമാകാം\nഏതായാലും CPM ന്റെ സമ്മേളനങ്ങള് തുടങ്ങുമ്പോള് ഇത്തരം ചില് ചിന്തകള്‍ക്ക് പ്രസക്തിയുണ്ട് എന്ന വിശ്വാസത്തിലായിരുന്നു ഞാന് ഈ പോള് ഇട്ടത്. ഇതുമായി സഹകരിച്ചവര്‍ക്ക് നന്ദി. തുടര്‍ന്നും പോള് ഓപ്ഷനോട് സഹകരിക്കാന് അഭ്യര്‍ത്ഥിക്കുന്നു.\nPosted by കിരണ് തോമസ് തോമ്പില് at Sunday, September 09, 2007 1 comment:\nPosted by കിരണ് തോമസ് തോമ്പില് at Saturday, September 08, 2007 15 comments:\nPosted by കിരണ് തോമസ് തോമ്പില് at Wednesday, September 05, 2007 8 comments:\nപ്ലാസ്റ്റിക്ക് നിരോധനത്തിന് ശേഷമുള്ള ചില കാഴ്ചകള്.\nസെപ്‌റ്റംബര് ഒന്നു മുതല് നിലവില് വന്ന പ്ലാസ്റ്റിക്ക് നിരോധനത്തെത്തുടര്‍ന്ന് കണ്ട ചില കാഴ്ചകള് ഞാന് പങ്കുവയ്ക്കാനാഗ്രഹിക്കുന്നു.\nനിരോധനം തുടങ്ങിയ ഒന്നാം തിയതി എന്റെ ഭാര്യയുടെ മുത്തശിയുടെ ശവസംസ്ക്കാര ദിനമായിരുന്നു. ഒരുപാടാളുകള് വരികയും റീത്ത് സമര്‍പ്പിക്കുകയും ചെയ്തു. എല്ലാ റീത്തും കൊണ്ടുവന്നത് പ്ലാസ്റ്റിക്ക് കവറുകളില്. അവര് അതവിടെ ഉപേക്ഷിച്ച് പോയി.\nശനിയാഴ്ച രാത്രി ഞാന് ജന്മ നാടായ കണ്ണൂരിലേക്ക് പോകുന്നു. പിറ്റേന്ന് ( അതായത് 2ആം തിയതി) വൈകുന്നേരം വീട്ടില് ഒരു കര്‍ഷക സംഘടനയുടെ മീറ്റിംഗ് കം ഗെറ്റുഗതര് ഉണ്ടായിരുന്നു. വരുന്നവര്‍ക്കൊക്കെ ചായ പ്ലാസ്റ്റിക്ക് ഗ്ലാസില് ഞാന് കൊണ്ടുകൊടുത്തു. പിന്നെ ഭക്ഷണം നല്‍കിയപ്പോള് വെള്ളം കൊടുത്തതും പ്ലാസ്റ്റിക്ക് ഗ്ലാസില്. പക്ഷെ യോഗത്തില് സ്വാഗതം പറഞ്ഞ എന്റെ അപ്പന് പ്ലാസ്റ്റിക്ക് നിരോധനത്തെക്കുറിച്ചും അവ ഉപേക്ഷിക്കേണ്ടതിനേക്കുറിച്ചും വാചാലനായി. ഞാനും കസിന്‍സും അതു കേട്ട് ചിരിച്ച് മണ്ണുകപ്പി. പ്രകൃതിയിലേക്ക് മടങ്ങണമെന്നൊക്ക് അപ്പോഴും അപ്പന് പ്രസംഗിക്കുന്നുണ്ടായിരുന്നു. പിന്നീട് അദ്ദേഹത്തോട് ഇതിനേക്കുറിച്ച് ചോദിച്ചപ്പോള് ബദല് സംവിധാനം വരുന്നവരെ എന്തു ചെയ്യും എന്ന മറുചോദ്യവും കിട്ടി\nമൂന്നം തിയതി രാവിലേ ഏര്‍ണ്ണാകുളത്തേക്ക് വരുന്ന വഴി ബസ്സില് ഒരു സ്ത്രീക്ക് ശര്‍ദ്ദിക്കാന് വന്നു. കൂടെയുള്ള സ്ത്രീ ബസ് ജീവനക്കാരോട് പ്ലാസ്റ്റിക്ക് കൂട് ചോദിക്കുന്നു. നിരോധനം നിലനില്‍ക്കുന്നതിനാല് സ്റ്റോക്കില്ല എന്ന മറുപടി. ശര്‍ദ്ദിക്കാനുള്ളവള് ശര്‍ദ്ദി അടക്കിപ്പിടിച്ചിരിക്കുന്നു. കൂടെയുള്ളവര് മുഖം വക്രിപ്പിച്ചിരിക്കുന്നു. ഭാഗ്യവശാല് ആരൂടെയോ ബാഗില് നിന്ന് ഒരു കൂട് കണ്ടക്ടര് സംഘടിപ്പിച്കെടുക്കുന്നു. ശര്‍ദ്ദി പ്രതിസന്ധി പരിഹരിക്കപ്പെടുന്നു.\nനാലം തിയതി രാവിലെ ആലുവായില് സൂപ്പര്‍മാര്‍ക്കറ്റില് സാധനം വാങ്ങാന് പോകുന്നു. കടയില് തലങ്ങും വിലങ്ങും വലിയ അക്ഷരത്തില് എങ്ങനെ എഴുതിയിരിക്കുന്നു " സാധനങ്ങള് കൊണ്ടു പോകാന് ഉള്ള പ്ലാസ്റ്റിക്ക് ബാഗുകള് ഇനി മുതല് നല്‍കുന്നതല്ല. സ്വന്തമായി ബാഗുകള് കൊണ്ടുവന്ന് പ്ലാസ്റ്റിക്ക് നിരോധനത്തോട് സഹകരിക്കുക " . ബിഗ് ഷോപ്പറുമ്മയി ഷോപ്പിഗിന് പോകുന്ന അപൂര്‍വ്വമാള്‍ക്കാരില് ഒരാളായ ഞാന് സന്തോഷിച്ചു.പക്ഷെ സാധനങ്ങള് സൂപ്പര് മാര്‍ക്കറ്റില് പൊതിഞ്ഞു തരുന്നത് പ്ലാസ്റ്റിക്ക് കവറില് തന്നേ. അതിനെക്കുറിച്ച് ഞാന് ചോദിച്ചപ്പോള് അത് അനുവദനീയമായ പ്ലാസിക്കാണെന്ന മറുപടിയാണ് കിട്ടിയത്.\nസൂപ്പര്‍മാര്‍ക്കറ്റില് നില്‍ക്കുമ്പോള് ഒരു ടയോട്ട കൊറോളക്കാരില് ഒരു ചുള്ളാപ്പി വന്നിറങ്ങുന്നു. അരക്കിലോ ശര്‍ക്കര വാങ്ങി ക്യാരിബാഗ് ചോദിക്കുന്നു. ഇനി അത് കിട്ടില്ല എന്ന മാനെജര്. പുള്ളി ശര്‍ക്കര് കാറില് കൊണ്ടുവയ്ക്കുന്നു. മീന്‍കട ലക്ഷ്യമാക്കി നീങ്ങുന്നു. മീന് പൊതുഞ്ഞു കിട്ടിയത് കടലാസില്. അതുമായി പാവം കാറിലേക്ക് നീങ്ങുന്നു.\nഈ സംഭവങ്ങളൊക്കെ കണ്ട ശേഷം ഞാന് ഈ കടക്കാരോട് പഴേ ബാഗൊക്കെ എന്തു ചെയ്തെന്ന് ചോദിച്ചു. അതൊക്കെ അവിടെ നിന്ന് മാറ്റിയത്രെ. എങ്ങാനും പിടിച്ചാല് ഫൈന് അടച്ചു മുടിയും എന്നാണ് അവരുടെ പേടി. അച്ചുമാമയേ പേടിക്കതെ പറ്റില്ലാ എന്ന ഒരു പ്രതീതിയാണ് നിലനില്‍ക്കുന്നതത്രേ. ഒരു ചെറുകിട ബേക്കറി നടത്തുന്നതും വ്യാപാരി വ്യവസായി നേതാവുമായ അമ്മായിയപ്പനോട് ഇതിനേക്കുറിച്ച് ചോദിച്ചപ്പോള് പുള്ളി വികാരം കൊണ്ടു ഇതിന്റെ ഒക്കെ ഉത്പാദനം അങ്ങ് തടഞ്ഞാല്‍പ്പോരെ ഞങ്ങളെങ്ങനെയാണ് ഇത് അനുവദനീയമാണോ അല്ലയോ എന്നൊക്കെ അറിയുന്നത്. ജനങ്ങള് ബാഗൊന്നും കൊണ്ടുവരാന് പോകാന്നില്ല എന്ന് പുള്ളി ഉറപ്പിച്ച് പറയുന്നു.\nവ്യാപരികള് പ്ലാസ്റ്റിക്ക് ബാഗ് നല്‍കുന്നില്ലെങ്കില് ജനം ഷോപ്പിങ്ങൊക്കെ ഒരുമിച്ചാക്കും. അപ്പോള് അവര് തങ്ങളുടെ ഷോപ്പിംഗ് വലിയ (കുത്തക) കടകളിലേക്ക് മാറ്റും. അങ്ങനെ ഇവരുടെ കടയില് കച്ചവടം കുറയും . ഇവര് അടച്ചു പൂട്ടല് വക്കിലെത്തും. അപ്പോള് വ്യാപാരി വ്യവസായി നേതാവ് നസ്രുദീന് ഇങ്ങനെ പറയും " വിദേശ കുത്തക കമ്പനികളേ സഹായിക്കാനാണ് സര്‍ക്കാര് പ്ലാസിക്ക് നിരോധനം കൊണ്ടുവന്നത്".\nPosted by കിരണ് തോമസ് തോമ്പില് at Tuesday, September 04, 2007 17 comments:


കോലിക്ക് പതിനെട്ടാം നമ്പര്; പുത്തൻ ജേഴ്‌സിയില് ഇന്ത്യന് താരങ്ങള് | PravasiExpress\nHome Sports Cricket കോലിക്ക് പതിനെട്ടാം നമ്പര്; പുത്തൻ ജേഴ്‌സിയില് ഇന്ത്യന് താരങ്ങള്\nക്രിക്കറ്റ് ആരാധകർ ആകാംഷയോടെ കാത്തിരിക്കുന്ന ഒന്നാണ് ഇന്ത്യയും വെസ്റ്റിന്‍ഡീസും തമ്മിലുള്ള ടെസ്റ്റ് പരമ്പര. . ഐ.സി.സി പുതുപുത്തനാക്കിയ ടെസ്റ്റ് ജേഴ്‌സിയില് ഇന്ത്യന് താരങ്ങള് ആദ്യമായി കളിക്കുന്ന പരമ്പരകൂടിയാണിത്. താരങ്ങളുടെ പേരും നമ്പറും പുതിയ ജെയ്‌സിയിൽ ഉണ്ട്. രണ്ട് ടെസ്റ്റ് മത്സരങ്ങളാണ് പരമ്പരയിലുള്ളത്. ആദ്യ മത്സരം ആന്റിഗ്വയില് നടക്കും.\nവ്യാഴാഴ്ച്ച തുടങ്ങുന്ന ആദ്യ ടെസ്റ്റിന് മുന്നോടിയായി ഇന്ത്യന് താരങ്ങളുടെ പുത്തന് ജേഴ്‌സി ചിത്രം പുറത്തുവിട്ടു. ഇന്‍സ്റ്റഗ്രാം സ്റ്റോറിയിലൂടെ താരങ്ങൾ തന്നെയാണ് ചിത്രം ആരാധകരുമായി പങ്കുവെച്ചത്. ക്യാപ്റ്റന് വിരാട് കോലി, വൈസ് ക്യാപ്റ്റന് അജിങ്ക്യ രഹാനെ, യുവ വിക്കറ്റ് കീപ്പര് ഋഷഭ് പന്ത്, ടെസ്റ്റ് ബാറ്റ്‌സ്മാചേതേശ്വര് പൂജാര, സ്പിന്നര് കുല്‍ദീപ് യാദവ് എന്നിവരാണ് പുതിയ ജേഴ്‌സിയില് പ്രത്യക്ഷപ്പെട്ടത്.\nJersey No.18 ♥#WIvIND #ViratKohli #KingKohli pic.twitter.com/ewIdAbbAE5\n— V I P E R™ (@TheViper_OffI) August 20, 2019\nഏകദിന ക്രിക്കറ്റിലെ ജേഴ്‌സി നമ്പറായ 18 തന്നെയാണ് ടെസ്റ്റിലും കോലിയുടെ ജേഴ്‌സി നമ്പര്. ഋഷഭ് പന്തിന്റേത് 17-ഉം അജിങ്ക്യ രഹാനെയുടേത് മൂന്നുമാണ്. ചേതേശ്വപൂജാരയുടെ ജേഴ്‌സി നമ്പര് 25 ആണ്. കുല്‍ദീപ് യാദവിന്റേത് 23.\nPrevious articleSeedstars Summit Asia to connect the Tech Entrepreneurship Ecosystems of Asia during 4th edition in Cambodia\nNext articleകെവിന് വധക്കേസ്: ചാക്കോയെ വെറുതേവിട്ടു; നീനുവിന്‍റെ സഹോദരനടക്കം 10 പ്രതികൾ കുറ്റക്കാർ\nയുഎഇ ജയിലിലുള്ള അറ്റ്‌ലസ് രാമചന്ദ്രന്റെ മോചനം ഉടന്; മോചനത്തിനായി സുഷമ സ്വരാജ് ഇടപെടുന്നു


തിരുവല്ല. ഇന്ത്യന് ഭരണഘടനയുടെ ജീവനാഡിയായ മതേതരത്വത്തിന് ഹാനികരമാകുന്ന വിധത്തില് പുതുക്കി തയാറാക്കിയ പൗരത്വ ഭേദഗതി നിയമം പിന്‍വലിക്കണമെന്ന് ഐ പി സി ഗ്ലോബല് മീഡിയ അസോസിയേഷന് ആവശ്യപ്പെട്ടു.\nഡിസംബര് 30ന് തിരുവല്ലയില് കൂടിയ നേതൃയോഗത്തിലായിരുന്നു ഇതു സംബന്ധിച്ച പ്രമേയം പാസാക്കിയത്. ദേശീയ ട്രഷറാര് ഫിന്നി പി മാത്യു അധ്യക്ഷത വഹിച്ച യോഗത്തില് ദേശീയ വൈസ് പ്രസിഡന്റ് പാസ്റ്റര് സാംകുട്ടി ചാക്കോ നിലമ്പൂര് പ്രമേയം അവതരിപ്പിച്ചു.\nമതം അടിസ്ഥാനമാക്കിയുള്ള പൗരത്വ നിയമത്തിനു പുറമേ ദേശീയ പൗരത്വ രജിസ്റ്ററും ദേശീയ ജനസംഖ്യാ രജിസ്റ്ററും ജനങ്ങളില് ഭീതി പരത്തിയിരിക്കുന്നു. രാജ്യത്തെങ്ങുമുള്ള പ്രതിഷേധത്തെ അടിച്ചമര്‍ത്താനുള്ള ശ്രമമാണ് സര്‍ക്കാര് നടത്തുന്നത്. ഇത്തരം നടപടികളില് നിന്ന് സര്‍ക്കാര് അടിയന്തിരമായി പിന്മാറണമെന്നും പ്രമേയത്തില് ആവശ്യമുന്നയിച്ചു.\nദേശീയ ഭാരവാഹികളായ അച്ചന്‍കുഞ്ഞ് ഇലന്തൂര്, സജി മത്തായി കാതേട്ട് , സി.പി മോനായി എന്നിവര് പ്രസംഗിച്ചു. പൗരത്വഭേദഗതി ബില്ലിനെതിരെ സഭയും നേതൃത്വവും ജാഗരൂകരായിരിക്കണമെന്നും ഭാരതത്തിന്റെ ഐക്യത്തിനും സമാധാനത്തിനും വേണ്ടി പ്രാര്‍ത്ഥിക്കുകയും പ്രയത്‌നിക്കുകയും ചെയ്യണമെന്നും അസോസിയേഷന് ഓര്‍മ്മപ്പെടുത്തി.\nപൗരത്വ ഭേദഗതി ബില് നടപ്പാക്കുന്നതിനെതിരെ വിവിധ തരത്തിലുള്ള ബോധവല്‍ക്കരണ പരിപാടികള് സംഘടിപ്പിക്കും.


കൊറോണ മൂലം റദ്ദാക്കിയ വിമാന ടിക്കറ്റിന്റെ പണം ലഭിക്കാതെ വലയുന്നത് മലയാളികളടക്കം ലക്ഷങ്ങള്, വൗച്ചറുകളും കാലഹരണപ്പെട്ടു\nഒരു വര്‍ഷത്തിലധികമായി കൊറോണ മൂലം മുടങ്ങിയ വിമാന യാത്രയുടെ ടിക്കറ്റിന്റെ പണം ഇനിയും തിരികെ ലഭിക്കാതെ വലയുന്നത് മലയാളികളടക്കം ലക്ഷക്കണക്കിന് പേര്. ഒഴിവുകാല യാത്രകള്‍ക്കും മറ്റുമായി ടിക്കറ്റ് ബുക്ക് ചെയ്ത് കോവിഡ് പ്രതിസന്ധിയില് ഉണ്ടായ യാത്രാവിലക്കുകള് മൂലം യാത്ര ചെയ്യാനാകാതെ പോയവരില് പത്തിലൊന്നു പേര് ഒരു വര്‍ഷമായിട്ടും പണം തിരികെ കിട്ടാതെ വലയുന്നുണ്ടെന്ന് ഒരു സര്‍വ്വേ പറയുന്നു. റദ്ദായ ടിക്കറ്റുകള്‍ക്ക് പകരം നല്‍കിയ വൗച്ചറുകള് പലതിന്റെയും കാലാവധി കഴിഞ്ഞു. ഒഴിവുകാല യാത്രകള്‍ക്ക് നിരോധനമുള്ള ഈ സാഹചര്യത്തില് പോലും വൗച്ചറുകള്‍ക്ക് പകരം പണം നല്‍കാന് വിമാനക്കമ്പനികള് കൂട്ടാക്കുന്നില്ല.\nകോമ്പറ്റീഷന് ആന്‍ഡ് മാര്‍ക്കറ്റ്സ് അഥോറിറ്റി കൂടുതല് സ്ഥാപനങ്ങള്‍ക്കെതിരെ നിയമനടപടികള് സ്വീകരിക്കുമെന്ന മുന്നറിയിപ്പ് നല്‍കിക്കഴിഞ്ഞു. കോവിഡ് പ്രതിസന്ധിമൂലം നിറവേറ്റാനാകാതെ പോയ ചരക്കു വിതരണത്തിനും മറ്റു സേവനങ്ങള്‍ക്കും മുന്‍കൂറായി നല്‍കിയ പണം മടക്കിലഭിക്കുമെന്ന് സി എം എ കഴിഞ്ഞ വേനല്‍ക്കാലത്ത് പറഞ്ഞിരുന്നു. അതിനുശേഷം കഴിഞ്ഞ ജൂലായില് 100-ല് അധികം പാക്കേജ് ഹോളിഡേ കമ്പനികള്‍ക്ക് പണം തിരിച്ചു നല്‍കിയില്ലെങ്കില് നടപടികള് സ്വീകരിക്കുമെന്ന മുന്നറിയിപ്പും നല്‍കിയിരുന്നു. എന്നാല് മിക്ക കമ്പനികളും ഇപ്പോഴും ഒളിച്ചുകളിക്കുകയാണെന്നാണ് ഉപഭോക്തൃ വിദഗ്ദര് പറയുന്നത്.\nഇനിയും തിരികെ ലഭിക്കേണ്ട തുകയില് 40 ശതമാനവും വിമാന ടിക്കറ്റ് ചാര്‍ജ്ജുകളാണെന്നാണ് സര്‍വ്വേയില് പറയുന്നത്. 17 ശതമാനത്തോളം ഹോട്ടല് ബുക്കിംഗ് ചാര്‍ജ്ജും5ശതമാനം ആഡംബര കപ്പല് ബുക്കിംഗ് ചാര്‍ജും ഉണ്ട്. ഏഴു ശതമാനം പേര്‍ക്ക് തുക ബാക്കി ലഭിക്കാനുള്ളത് ഓണ്‍ലൈന് വഴി സാധനങ്ങള് ഓര്‍ഡര് ചെയ്തിട്ട് ഡെലിവറി ചെയ്യാത്തതിനാലാണ്. ആറു ശതമാനം പേര്‍ക്ക് സ്പാ തുടങ്ങിയ സേവനങ്ങളില് നിന്നും പണം തിരികെ ലഭിക്കാനുണ്ട്. ഒരു ശതമാനം പേര്‍ക്ക് റദ്ദാക്കിയ വിവാഹവുമായി ബന്ധപ്പെട്ട കാര്യങ്ങളില്‍നിന്നാണ്.\nപല കമ്പനികളും പണത്തിനു പകരം ഉപഭോക്താക്കളെ വൗച്ചറുകളും ക്രെഡിറ്റും സ്വീകരിക്കാന് നിര്‍ബന്ധിക്കുകയായിരുന്നു. പണമായി തിരിച്ചുനല്‍കാന് തയ്യാറായില്ല. എന്നാല്, ഇവരില് പലര്‍ക്കും കോവിഡ് നിയന്ത്രണങ്ങള് നീണ്ടത് മൂലം ഇത് സമയത്ത് ഉപയോഗിക്കാന് കഴിയാതെപോയി. ഇവയില് പലതും കാലഹരണപ്പെടുകയും ചെയ്തു. നിയന്ത്രണങ്ങള് നിലനില്‍ക്കുന്ന സാഹചര്യത്തില് കാലാവധി നീട്ടിക്കൊടുക്കാന് പല കമ്പനികളും തയാറാകുന്നുമില്ല.\n2020 മാര്‍ച്ചില് മകളെ കാണാന് ഓസ്‌ട്രേലിയയിലേക്കുള്ള മടക്ക വിമാനങ്ങള്‍ക്കായി ജെന്നിഫറും കീത്ത് ടെമ്പിളും 6,700 പൗണ്ട് ആണ് ചെലവഴിച്ചത്. അന്താരാഷ്ട്ര യാത്ര തടസ്സപ്പെട്ടു തുടങ്ങിയതോടെ ഇത്തിഹാദ് അവരുടെ മടക്ക വിമാനം റദ്ദാക്കി. 72 കാരായ പെന്‍ഷന്‍കാര് ജപ്പാന് എയര്‍ലൈന്‍സില് ഹീത്രുവിലേക്ക് പറക്കാന് 4,700 പൗണ്ട് നല്‍കി. വിരമിച്ച നഴ്‌സ് ജെന്നിഫര് ഇത്തിഹാദിനെ വിളിച്ചപ്പോള് പറഞ്ഞുത് അവര്‍ബുക്ക് ചെയ്ത ഓണ്‍ലൈന് ട്രാവല് ഏജന്‍സിയായ ഗോട്ടോഗേറ്റ് മാത്രമേ അവര്‍ക്ക് പണം തിരികെ നല്‍കൂ എന്നാണ്.\nഗോട്ടോഗേറ്റിനെ വിളിച്ചപ്പോള് ഇത്തിഹാദില് നിന്നുള്ള ടിക്കറ്റ് പണത്തിനായി കാത്തിരിക്കണമെന്നാണ്. ഒരു വര്‍ഷം പിന്നിട്ടിട്ടും ജെന്നിഫറിന് പണം തിരികെ ലഭിച്ചിട്ടില്ല. ഇതിനു സമാനമാണ് മറ്റുള്ളവരുടെയും അവസ്ഥ. നിരവധി മലയാളികളും നാട്ടിലേയ്ക്ക് ടിക്കറ്റ് എടുത്തിട്ട് പണം കിട്ടാന് കാത്തിരിക്കുന്നുണ്ട്.


Kalabhavan Mani in Mohanlals film - Malayalam Filmibeat\nമണിക്ക് നായകവേഷമേ വേണ്ടൂവെന്നില്ല\n| Published: Tuesday, November 21, 2006, 5:30 [IST]\nനായകവേഷമേ ചെയ്യൂവെന്ന നിര്‍ബന്ധം ഈയിടെയായി കലാഭവന് മണിയെ പിടികൂടിയിരുന്നോ? ബെന് ജോണ്‍സണിന്റെ വിജയത്തിനു ശേഷം മണി സ്വീകരിച്ച വേഷങ്ങളുടെ സ്വഭാവം നോക്കിയാല് അങ്ങനെയൊരു പിടിവാശി മണിക്കുണ്ടായിരുന്നുവെന്ന് തോന്നും.\nപക്ഷേ ബെന് ജോണ്‍സണിനു ശേഷം മണി നായകനായ ചിത്രങ്ങളൊന്നും വിജയമായില്ല. ലോക്നാഥന് ഐഎഎസ്, റെഡ് സല്യൂട്ട്, ചാക്കോ രണ്ടാമന്- പരാജയപ്പെട്ട മണി ചിത്രങ്ങളുടെ പട്ടിക നീളുന്നു. ആണ്ടവന്, കലി തുടങ്ങിയ മണി ചിത്രങ്ങള് തിയേറ്ററുകളിലെത്താതെ പെട്ടിയില് കിടക്കുന്നു.\nപരാജയങ്ങള് മണിയുടെ തെറ്റിദ്ധാരണകള് തിരുത്തിയെന്നു തോന്നുന്നു. ഉപനായകവേഷങ്ങള് ഇനി വേണ്ടെന്ന് തീരുമാനിച്ച മണി വീണ്ടും അത്തരം കഥാപാത്രങ്ങളെ സ്വീകരിച്ചു തുടങ്ങിയിരിക്കുന്നു.\nകീര്‍ത്തിചക്രയില് മണിക്ക് വച്ചുനീട്ടിയ കഥാപാത്രം സ്വീകരിച്ചില്ലെന്നാണ് വാര്‍ത്ത. പകരം ഷമ്മി തിലകന് ആ വേഷം ചെയ്ത് ശ്രദ്ധേയനായി. മോഹന്‍ലാലിന്റെ പല സിനിമകളിലും നായകന്റെ ശിങ്കിടിയായി പ്രത്യക്ഷപ്പെട്ട മണി കീര്‍ത്തിചക്രയില് നല്ലൊരു വേഷമാണ് വേണ്ടെന്നുവച്ചത്.\nഏതായാലും കീര്‍ത്തിചക്രയിലെ നഷ്ടം ഛോട്ടാ മുംബൈയില് മണി തിരുത്തും. മോഹന്‍ലാല് നായകനായ ചിത്രത്തില് മണിക്ക് ഒരു പ്രധാനവേഷമുണ്ട്.\nStory first published: Tuesday, November 21, 2006, 5:30 [IST]


Thursday 15 October 2015 9:57 pm IST\n‘പെമ്പിളൈ ഒരുമൈ’ മൂന്നാറില് സമരം നടത്തി നേടിയ വിജയം കേരള സമരചരിത്രത്തില് ഒരു പുതിയ അധ്യായം എഴുതിച്ചേര്‍ത്തിരിക്കുകയാണ്. കണ്ണന് ദേവന് കമ്പനിയുടെ കഴിഞ്ഞ വര്‍ഷത്തെ നികുതി കഴിഞ്ഞുള്ള ലാഭം മുന്‍വര്‍ഷത്തേക്കാള് കുറഞ്ഞു എന്ന കാരണം പറഞ്ഞാണ് തൊഴിലാളികളുടെ ദിവസവേതനവും ബോണസും വെട്ടിക്കുറച്ചത്. തേയില-കാപ്പി തൊഴിലാളികള്‍ക്ക് 232 രൂപയും ഏലം തൊഴിലാളികള്‍ക്ക് 267 രൂപയും റബര് തൊഴിലാളിക്ക് 377 രൂപയുമാണ് കൊടുത്തിരുന്നത്. മുഖ്യമന്ത്രിയും പ്ലാന്റേഷന് ലേബര് യൂണിയനുമായി നടത്തിയ മാരത്തോണ് ചര്‍ച്ചകള്‍ക്ക് ശേഷമാണ് 8.33 ശതമാനം ബോണസും 11.67 ശതമാനം ആശ്വാസധനവും കൊടുക്കാമെന്ന ധാരണയിലെത്തിയത്.\nദിവസ വേതനം പിന്നീട് നിശ്ചയിക്കും. 500 രൂപയാക്കണമെന്നായിരുന്നു ആവശ്യം. കണ്ണന് ദേവന് തോട്ടത്തില് 13,000 തൊഴിലാളികളുണ്ട്. അവരുടെ ബോണസ് 20 ശതമാനത്തില്‍നിന്നും 10 ശതമാനമായി കുറച്ചപ്പോഴാണ് ‘പെമ്പിളൈ ഒരുമൈ’ ട്രേഡ് യൂണിയനുകളുടെ നേതൃത്വവും സഹായവുമില്ലാതെ സമരത്തിനിറങ്ങി വിജയം നേടിയത്. നൂറുവര്‍ഷം പഴക്കമുള്ള ‘ലയം’ എന്നറിയപ്പെടുന്ന ഒറ്റമുറിയിലാണ് തൊഴിലാളി കുടുംബസമേതം താമസിക്കുന്നത്. ശുചിത്വസൗകര്യമില്ലാത്ത ഇടുങ്ങിയ ലയങ്ങളില് സ്ത്രീകള് പീഡനത്തിനും ഇരയാകുന്നു. ഒന്‍പതു ദിവസമാണ് ഈ സാധാരണ തൊഴിലാളി സ്ത്രീകള് ഒരു തുള്ളി ചോരപോലും ചിന്താതെ, തികച്ചും സംയമനത്തോടെ തെരുവിലിറങ്ങി സമരം ചെയ്ത് ലക്ഷ്യം നേടിയത്.\nമൂന്നാര് സമരത്തിനാധാരമായ പ്രശ്‌നങ്ങളെ സംബന്ധിച്ച് സര്‍ക്കാരിനറിവില്ലായിരുന്നു എന്ന തൊഴില് മന്ത്രി ഷിബു ബേബി ജോണിന്റെ കുറ്റസമ്മതം സര്‍ക്കാരിന്റെ വീഴ്ചയ്ക്ക് അടിവരയിടുന്നു. ഇപ്പോള് മുഖ്യമന്ത്രി ഇടപെട്ട് 8.31 ശതമാനം ബോണസും 11.67 ശതമാനം ആശ്വാസധനവും കൊടുക്കാമെന്നു വാഗ്ദാനം ചെയ്യുമ്പോഴും അവരുടെ പ്രധാന ആവശ്യമായ ദിവസവേതന വര്‍ധനവിനെപ്പറ്റി അധികൃതര് നിശ്ശബ്ദത പാലിക്കുകയാണ്. സ്ത്രീകള്‍ക്ക് കിട്ടുന്ന തുച്ഛമായ വേതനംകൊണ്ട് കുട്ടികളെ കേരളത്തില് പഠിപ്പിക്കാന് സാധിക്കാതെ തമിഴ്‌നാട്ടിലയച്ചാണവര് പഠിപ്പിക്കുന്നത്. ഒരു സ്ത്രീ തൊഴിലാളി 21 കിലോ തേയില പ്രതിദിനം നുള്ളണം. ഇവരുടെ പശുക്കള് തോട്ടത്തില് മേയുന്നതിന് പോലും ഉടമ 100 രൂപ ഈടാക്കുന്നു. പ്ലാന്റേഷന് ലേബര് കമ്മറ്റിയുമായി ഒരു യോഗം നടത്തി ഈ വിഷയങ്ങള് ചര്‍ച്ച ചെയ്യാനാണ് ഇപ്പോള് എടുത്തിട്ടുള്ള തീരുമാനം. അതോടൊപ്പം സര്‍ക്കാര് പ്ലാന്റേഷന് ലേബര് ആക്ടും നടപ്പിലാക്കാമെന്ന് വാഗ്ദാനം നല്‍കിയിട്ടുണ്ട്.\nആറായിരം സ്ത്രീകളാണ് സമരത്തിനിറങ്ങിയത്. അവരുടെ ഒരു പ്രധാന ആരോപണം ട്രേഡ് യൂണിയനുകളും മാനേജുമെന്റുമായി ഒത്തുകളിച്ച് തൊഴിലാളികള്‍ക്ക് ന്യായമായി ലഭിക്കേണ്ട തുക പോലും സ്വന്തം പോക്കറ്റിലാക്കുന്നു എന്നാണ്. നേതാവ് ചമഞ്ഞ് അസംബ്ലിയില് വരെ എത്തിയ ട്രേഡ് യൂണിയന് നേതാവുണ്ട്. തൊഴിലാളികള്‍ക്ക് ഇതുകൊണ്ട് എന്തു പ്രയോജനം എന്നവര് ചോദിക്കുന്നു. കൂടാതെ മാനേജ്‌മെന്റിനെ പ്രീണിപ്പിച്ച് ബംഗ്ലാവുകള് വരെ സ്വന്തമാക്കിയ നേതാക്കളുമുണ്ട്. ചൂഷണം ഇനി നടപ്പില്ല എന്നാണ് ‘പെമ്പിളൈ ഒരുമൈ’ പ്രഖ്യാപിക്കുന്നത്. ഒരു സ്ത്രീതൊഴിലാളിക്ക് 12 മണിക്കൂര് ജോലി ചെയ്താല് 170 രൂപ മുതല് 230 രൂപ വരെയാണ് ലഭിക്കുന്നത്. ഈ സാഹചര്യത്തില് പ്രതിദിനം 500 രൂപ കൂലിയും 20 ശതമാനം ബോണസുമെന്നത് ന്യായമായ ആവശ്യമാണ്.\nശമ്പളം നിശ്ചയിക്കുന്നത് പിന്നീടാണെന്നാണ് മുഖ്യന്ത്രി ഉമ്മന്‍ചാണ്ടി അറിയിച്ചത്. മാനേജ്‌മെന്റ് 20 ശതമാനം ബോണസ് കുറച്ചത് ലാഭത്തില് കുറവുവന്നു എന്ന ന്യായീകരണത്തിലാണ്. ലാഭം 68 ശതമാനം കുറഞ്ഞുവത്രെ. ഇത് ശുദ്ധനുണയാണെന്നാണ് തൊഴിലാളികളുടെ വാദം. തൊഴിലാളികളുടെ അടിസ്ഥാന വേതനം 80-85 രൂപവരെയാണ്. 21 കിലോ തേയില നുള്ളണം. ട്രേഡ് യൂണിയന് നേതാക്കള് തൊഴിലാളികളുടെയും അവരുടെ ലയങ്ങളിലെയും ശോച്യാവസ്ഥ സര്‍ക്കാരിന്റെ ശ്രദ്ധയില് കൊണ്ടുവരാന് പോലും പരാജയപ്പെട്ടു. ഒടുവില് സമരം ഭാഗികമായി വിജയിച്ചപ്പോള് തൊഴിലാളികള് പോലീസിനെ തോളിലേറ്റി ആഘോഷിച്ചതും ചരിത്രം കുറിച്ചു.\nപോലീസ് ഇവിടെ ശത്രുസ്ഥാനത്തായിരുന്നില്ല. പതിനഞ്ചുകോടി രൂപ പ്രതിഫലം പറ്റുന്ന ഒരു സിനിമ നടനെക്കൊണ്ട് തേയില പരസ്യ ചിത്രം നിര്‍മിക്കാം. പക്ഷേ തൊഴിലാളികള്‍ക്ക് വേതനം കൊടുക്കാന് നഷ്ടം അനുവദിക്കുന്നില്ലത്രെ. പെമ്പിളൈ ഒരുമൈ ഒരു സംഘശക്തിയുടെ, സ്ത്രീശക്തിയുടെ മുന്നേറ്റമാണ്. ഇത് ഒരു ആക്രമാസക്തമായ മുന്നേറ്റമാകാതെ ശ്രദ്ധിക്കേണ്ടതും അവരുടെ ന്യായമായ ആവശ്യങ്ങള് അനുവദിച്ചുക്കേണ്ടതും സര്‍ക്കാരിന്റെ ബാധ്യതയാണ്.\nവയനാട്ടില് എച്ച്.എം.എല് ലോക്കൗട്ടിന് : തോട്ടം തൊഴിലാളികള് പ്രതിസന്ധിയിലേക്ക്\nപെമ്പിളൈ ഒരുമൈ ആം ആദ്മി പാര്‍ട്ടിയില് ചേര്‍ന്നു


റിസര്‍വ്വ് ബാങ്ക് പുതിയ 100 രൂപ നോട്ടു കള് പുറത്തിറ ക്കുന്നു\nന്യൂദൽഹി : നൂറ് രൂപയുടെ പുതിയ നോട്ടുകള് പുറ ത്തിറക്കും എന്ന് റിസര്‍വ്വ് ബാങ്ക് ഓഫ് ഇന്ത്യ യുടെ വാര്‍ത്താക്കുറിപ്പ്.\n2005 ലെ മഹാത്മാ ഗാന്ധി സീരീസ് നോട്ടു കള്‍ക്കു സമാന മായ ഡിസൈനോടെ ആയി രിക്കും പുതിയ 100 രൂപ നോട്ടുകള് പുറ ത്തിറ ക്കുക എന്നും റിസര്‍വ്വ് ബാങ്ക് അറി യിച്ചു.\nറിസര്‍വ്വ് ബാങ്കിന്റെ നിലവിലെ ഗവര്‍ണ്ണര് ഉര്‍ജിത് പട്ടേലിന്റെ ഒപ്പോടെ യാകും നോട്ട് പുറത്തിറക്കുക. സുരക്ഷയ്ക്കായി നോട്ടില് ബ്ലീഡ് ലൈനു കളും വലിയ തിരി ച്ചറിയല് അട യാള ങ്ങളും ഉണ്ടാവും.\nപുതിയ നോട്ടുകള് ഇറങ്ങിയാല് പ്രചാര ത്തിലുള്ള 100 രൂപ നോട്ടു കളുടെ എല്ലാ സീരീ സുകളും സാധു വായി തുടരും എന്നും റിസര്‍വ്വ് ബാങ്ക് അധി കൃതര് അറി യിച്ചു.\nComments Off on റിസര്‍വ്വ് ബാങ്ക് പുതിയ 100 രൂപ നോട്ടു കള് പുറത്തിറ ക്കുന്നു\n« Previous Page — « Previous « വായ്പാ തട്ടിപ്പ് മല്ല്യയ്ക്കെതിരെ സി.ബി. ഐ കുറ്റപത്രം സമര്‍പ്പിച്ചു\nNext » — Next Page » ഇന്ത്യയോട് ഐക്യ ദാർഢ്യം : ബുർജ് ഖലീഫ യില് ത്രിവര്‍ണ്ണ പതാക »


" ഗോളുകൾ അടിച്ചു കൂട്ടുന്ന ഹൈദരാബിദിനെ ക്ലീൻ ഷീറ്റുകൾ കൂടുതലുള്ള ബ്ലാസ്റ്റേഴ്സിന് പിടിച്ചു കെട്ടാൻ സാധിക്കുമോ " - Sportssify\n” ഗോളുകൾ അടിച്ചു കൂട്ടുന്ന ഹൈദരാബിദിനെ ക്ലീൻ ഷീറ്റുകൾ കൂടുതലുള്ള ബ്ലാസ്റ്റേഴ്സിന് പിടിച്ചു കെട്ടാൻ സാധിക്കുമോ “\nഹീറോ ഇന്ത്യൻ സൂപ്പർ ലീഗിന്റെ ഫൈനലിൽ ഈ സീസണിലെ തന്നെ ഏറ്റവും മികച്ച രണ്ടു ടീമുകൾ തന്നെയാണ് ഏറ്റുമുട്ടുന്നത് എന്ന കാര്യത്തിൽ സംശയമില്ല.ലീഗ് റൗണ്ടിലും സെമിയിലും സ്ഥിരാതെയാർന്നതും നിലവാരമുള്ള പ്രകടനമാണ് ഇരു ടീമുകളും കാഴ്ച്ചവെച്ചത്. രണ്ടു വർഷത്തിന് ശേഷം ആരാധകർ സ്റ്റേഡിയത്തിലെത്തുന്നത് ബ്ലാസ്റ്റേഴ്സിന് ഒരു മുൻ‌തൂക്കം നൽകുന്നുണ്ടെങ്കിലും പ്രധാന താരങ്ങളുടെ പരിക്കുകൾ കേരള ടീമിന് വലിയ തിരിച്ചടിയാവും.\nലീഗിന്റെ പോയിന്റ് പട്ടികയിൽ ഹൈദരാബാദ് എഫ്സി രണ്ടാം സ്ഥാനത്തും കേരള ബ്ലാസ്റ്റേഴ്സ് നാലാം സ്ഥാനത്തുമാണ് ഫിനിഷ് ചെയ്തത്. അതിനാൽ ഫൈനലിലെ ജേഴ്സി തിരഞ്ഞെടുക്കാനുള്ള ആനുകൂല്യം ഹൈദരാബാദിനെ കിട്ടുന്നുവെന്നുള്ളതാണ് മത്സരത്തിന് മുമ്പുതന്നെ ഈ ഫൈനൽ മത്സരത്തെ ശ്രദ്ധേയമാക്കുന്നത്. തങ്ങളുടെ ടീം ആദ്യമായി ഐഎസ്എല് കിരീടം ഉയര്‍ത്തുന്നത് കാണാനുള്ള കാത്തിരിപ്പിലാണ് ഹൈദരാബാദ്, കേരള ബ്ലാസ്റ്റേഴ്‌സ് ആരാധകര്. സീസണില് ഏറ്റവും കൂടുതല് ഗോള് സ്‌കോര് ചെയ്ത ടീം ഏറ്റവും കൂടുതല് ക്ലീന് ഷീറ്റുകളുള്ള ടീമിനെതിരെ ഇറങ്ങുമ്പോള് പോരാട്ടം കടുപ്പമാവുമെന്ന് ഉറപ്പാണ്.\nഈ സീസണിൽ ഏറ്റവും കൂടുതൽ നേടിയ ടീമിന് ഹൈദരബാദ്. 46 ഗോളുകളാണ് അവർ അടിച്ചു കൂട്ടിയത്.അതിൽ 18 ഗോളുകൾ നേടിയത് മുൻ ബ്ലാസ്റ്റേഴ്‌സ് താരം കൂടിയായ ഓഗ്‌ബെച്ചയായിരുന്നു.7ഗോളുമായി സ്പാനിഷ് യുവ താരം ഹാവിയർ സിവേരിയോ നൈജീരിയൻ സ്‌ട്രൈക്കർക്ക് മികച്ച പിന്തുണ നൽകുന്നുണ്ട്. ഓഗ്‌ബെച്ചയെ പ്രതിരോധ ജോഡികളായ ലെസ്‌കോയും – ഹോർമിയും എങ്ങനെ പിടിച്ചു കെട്ടും എന്നതിനെ ആശ്രയിച്ചിരിക്കും ഇന്നത്തെ മത്സരത്തിന്റെ ഫലം. വിങ്ങുകളിൽ നിന്നും നിരന്തരം ബോക്സിലേക്ക് ക്രോസ്സ് കൊടുത്ത് കളിക്കുന്ന ശൈലിയാണ് ഹൈദരാബാദ് ഈ സീസണിൽ പിന്തുടരുന്ന ശൈലി.സീസണില് ഏറ്റവും കൂടുതല് ക്രോസുകള് വന്നത് ഹൈദരാബാദില് നിന്നാണ്. 348 ക്രോസുകള്.\nഈ സീസണിൽ ഏറ്റവും കൂടുതൽ ക്ലീൻ ഷീറ്റുകൾ നേടിയ ടീമിന് ബ്ലാസ്റ്റേഴ്‌സ്. ഗോൾ വഴങ്ങാൻ ഏറ്റവും മടിയുള്ള ടീമാണ് ബ്ലാസ്റ്റേഴ്‌സ്. മികച്ച രണ്ടു രണ്ടു പ്രതിരോധ താരങ്ങളും ഗോൾഡൻ ഗ്ലൗ നേടുമെന്ന് ഉറപ്പുള്ള യുവ കീപ്പർ ഗില്ലിന്റെ സാനിധ്യം ബ്ലാസ്റ്റേഴ്സിന് കൂടുതൽ ശക്തിയുള്ള ടീമാക്കി മാറ്റുന്നു. പരിക്ക് മൂലം ലൂണ ഇന്ന് കളിക്കുന്ന കാര്യത്തിൽ ഇതുവരെ തീരുമാനമായിട്ടില്ല. ലൂണയെ എങ്ങനെ ഹൈദരാബാദ് മാർക് ചെയ്യും എന്നതിനെ ആശ്രയിച്ചിരിക്കും ഇന്നത്തെ മത്സരത്തിൽ നിസാമീസിന്റെ വിജയ സാധ്യത.സീസണ് ഏറ്റവും കൂടുതല് അവസരങ്ങള് തന്റെ ടീമിനായി സൃഷ്ടിച്ച താരമാണ് അഡ്രിയാന് ലൂണ(10). ലൂണയെ പൂട്ടാന് ജാവോ വിക്ടറിന്റെ പരിചയ സമ്പത്ത് ഗുണം ചെയ്‌തേക്കും.\n4:4:2 എന്ന ഫോർമേഷനിൽ തന്നെ ആയിരിക്കും കേരളാ ബ്ലാസ്റ്റേഴ്സ് കളിക്കാൻ പോകുന്നത്. ലൂണയെയും സഹലിനെയും ഒഴിച്ചാൽ അൽവാരോ, പെരേര ഡയസ്, ലെസ്കോവിച്ച്, ഹോർമിപാം, ഖബ്ര, നിഷു കുമാർ, ജീക്സൺ സിംഗ്, പ്യുട്ടിയ, ഗിൽ എന്നിവരുടെ ലഭ്യതയിൽ യാതൊരു സംശയവുമില്ല.4-2-3-1 എന്ന ഫോര്‍മേഷനില് ഓഗ്‌ബെച്ചയെ മുൻ നിർത്തിയാവും ഹൈദരാബാദ് ഇറങ്ങുക.ജംഷധ്പൂര് എഫ് സിയെ ഇരു പാദങ്ങളിലുമായി 2-1 ന് പരാജയപ്പെടുത്തിയാണ് ബ്ലാസ്റ്റേഴ്സ് ഫൈനലില് എത്തിയത്. മറുവശത്ത് ഹൈദരാബാദും ഒട്ടും മോശമല്ല. കരുത്തരായ എടികെ മോഹന് ബഗാനെ ഇരു പാദങ്ങളിലുമായി 3-2 നാണ് കീഴടക്കിയത്. എന്തായാലും കന്നിക്കിരീടം തേടിയിറങ്ങുന്ന ഇരുടീമുകളും ഫുട്ബോള് പ്രേമികള്‍ക്ക് വിരുന്നൊരുക്കിയേക്കും.\n“ലോകകപ്പിനേക്കാൾ 10 മടങ്ങ് കൂടുതൽ കാഴ്ചക്കാരുമായി ഐഎസ്എൽ ലൈവ് സ്ട്രീമിംഗ്”| Kerala Blasters


Friday 23 February 2018 5:33 pm IST\nഇസ്ലാമാബാദ്: ഭീകരതയെ പ്രോത്സാസിപ്പിക്കുന്നതിനെതിരെ പാക്കിസ്ഥാന് അന്താരാഷ്ട്ര തലത്തില് തിരിച്ചടി. ഫിനാന്‍ഷ്യല് ആക്ഷന് ടാസ്‌ക് ഫോഴ്‌സിന്റെ പാരിസില് ചേര്‍ന്ന ഉന്നതതല യോഗം പാക്കിസ്ഥാനെ കരിമ്പട്ടികയില്‍പ്പെടുത്തി. അമേരിക്കയാണ് പാക്കിസ്ഥാനെ കരിമ്പട്ടികയില്‍പ്പെടുത്തുന്നതിന് മുന്‍കൈയെടുത്തത്. ഒന്നിനെതിരെ 36 വോട്ടുകള്‍ക്കാണ് കരിമ്പട്ടികയില്‍പ്പെടുത്താനുള്ള തീരുമാനം യോഗത്തില് പാസായത്.\nയു.കെ, ഫ്രാന്‍സ് എന്നിവര്‍ക്കൊപ്പം ഇന്ത്യയും തീരുമാനത്തെ പിന്തുണച്ച് വോട്ട് ചെയ്തു. പ്രത്യേക ബന്ധമോ സഖ്യകക്ഷിയോ അല്ലാതിരുന്നിട്ടും തുര്‍ക്കി മാത്രമാണ് പാക്കിസ്ഥാന് അനുകൂലമായി വോട്ട് ചെയ്തത്. ഇതോടെ ബാങ്കുകള് ഉള്‍പ്പെടെയുള്ള അന്താരാഷ്ട്ര ധനകാര്യ സ്ഥാപനങ്ങള്‍ക്ക് പാകിസ്താനില് നിക്ഷേപങ്ങള് നടത്താനോ പ്രവര്‍ത്തിക്കാനോ നിയന്ത്രണങ്ങളോ വിലക്കുകളോ ഉണ്ടാകും\nഅതിനിടെ ഭീകരവാദികള്‍ക്ക് സാമ്പത്തിക സഹായം ലഭിക്കുന്നത് തടയാനായി പ്രവര്‍ത്തിക്കുന്ന അന്താരാഷ്ട്ര കൂട്ടായ്മയായ ഇന്റര്‍നാഷണല് ടെറര് ഫിനാന്‍സിങ് വാച്ച് ലിസ്റ്റില് പാകിസ്താനെ ഉള്‍പ്പെടുത്താന് അമേരിക്ക നീക്കം തുടങ്ങിയിട്ടുണ്ട്.\n69 എന്‍ജിഒകള് കരിമ്പട്ടികയില്\nഒസാമയുടെ മകന് കരിമ്പട്ടികയില്\nആധാറിന് അമിത നിരക്ക്; 49000 കേന്ദ്രങ്ങള് കരിമ്പട്ടികയില്


KANKANA | മൂന്ന് കുട്ടികള് ഉള്ളവരെ ജയിലില് അടക്കണം’; വോട്ട് രാഷ്ട്രീയത്തെക്കാര് പ്രാധാന്യം ഇതിനാണ്; കങ്കണയുടെ വാക്കുകൾ വീണ്ടും വൈറലാകുന്നു ! - Malayalivartha.com Widgets Magazine\n21 APRIL 2021 01:54 PM IST\nബോളിവുഡിൽ ഇന്ന് ഏറ്റവും കൂടുതൽ വാർത്താ പ്രാധാന്യം നേടി നിൽക്കുന്ന താരമാണ് കങ്കണ റണാവത്ത്. രാഷ്ട്രീയത്തിലും മറ്റ് നടീ നടന്മാരുടെ ജീവിതത്തിലും ഒക്കെ അഭിപ്രായം പറഞ്ഞ് സോഷ്യൽ മീഡിയയിൽ വൈറലാവുക ഇപ്പോൾ നടിയുടെ പതിവാണ്. വലതു പക്ഷ രാഷ്ട്രീയത്തെ പിന്തുണച്ചു കൊണ്ടുള്ള അഭിപ്രായങ്ങളാണ് പൊതുവിൽ കങ്കണ പങ്കുവെക്കാറുള്ളത്.\nഇപ്പോൾ വീണ്ടും കങ്കണ പറഞ്ഞ അഭിപ്രായം സോഷ്യൽ മീഡിയയിൽ നിറഞ്ഞു നിൽക്കുകയാണ്. രാജ്യത്തെ കൊവിഡ് വ്യാപനം നിയന്ത്രിക്കാനാവാത്തത് ജനസംഖ്യ കൂടിയതിനാലാണെന്നാണ് കങ്കണ റണാവത്ത് പറയുന്നത് .\nനിലവിലെ അവസ്ത വെച്ച് രാജ്യത്ത് ജനസംഖ്യ നിയന്ത്രണത്തിനായി കര്‍ശന നിയമങ്ങള് വരേണ്ടതുണ്ട്. വോട്ട് രാഷ്ട്രീയത്തെക്കാര് പ്രാധാന്യം ഇതിനാണ് കൊടുക്കേണ്ടത്. മൂന്ന് കുട്ടികള് ഉള്ളവരെ ജയിലില് അടക്കുകയാണ് വേണ്ടതെന്നും കങ്കണ പറഞ്ഞു.\nഇത്തരം ഒരു പ്രശ്‌നത്തെ ആദ്യം നിയന്ത്രിക്കാന് ശ്രമിച്ചത് മുന് പ്രധാനമന്ത്രിയായ ഇന്ദിരാ ഗാന്ധിയാണ്. ജനസംഖ്യ നിയന്ത്രണത്തെ കുറിച്ച് സംസാരിച്ചതിനാല് അടുത്ത തെരഞ്ഞെടുപ്പില് അവര് തോല്‍ക്കുകയായിരുന്നു. പിന്നീട് അവരെ കൊല്ലുകയും ചെയ്തു. പക്ഷെ നിലവിലെ അവസ്ഥ കാണുമ്പോള് ജനസംഖ്യയില് നിയന്ത്രണം അത്യാവശ്യമാണെന്നാണ് കങ്കണ പറയുന്നത്.\nരാജ്യത്ത് കൊവിഡ് വ്യാപനം ദിനം പ്രതി രൂക്ഷമായി കൊണ്ടിരിക്കുന്ന സാഹചര്യത്തിലാണ് കങ്കണയുടെ പ്രസ്താവന . ഇന്നലെ 2.59 ലക്ഷത്തിലധികം പേര്‍ക്കാണ് കൊവിഡ് സ്ഥിരീകരിച്ചത്.\n1761 പേരാണ് ഇന്നലെ മാത്രം മരണപ്പെട്ടത്. തുടര്‍ച്ചയായ ആറാം ദിവസമാണ് രാജ്യത്ത് കൊവിഡ് കേസുകള്2ലക്ഷം കവിയുന്നത്. രാജ്യത്ത് കൊവിഡ് ബാധിതരുടെ എണ്ണം ഇപ്പോള് 1.53 കോടിയിലധികമാണ്.\nകങ്കണയുടെ വാക്കുകൾ , "ജനസംഖ്യ നിയന്ത്രണത്തില് നമുക്ക് കര്‍ശനമായി നിയമങ്ങള് ആവശ്യമാണ്. ഈ വോട്ട് രാഷ്ട്രീയം മതിയായി. ഇക്കാര്യത്തിന് മുന്‍ഗണന കൊടുത്ത ഇന്ദിരാ ഗാന്ധി തെരഞ്ഞെടുപ്പില് പരാജയപ്പെടുകയും പിന്നീട് അവരെ കൊല്ലുകയും ചെയ്തു.\nഎന്നാല് ഇപ്പോഴത്തെ അവസ്ത കാണുമ്പോള് മൂന്നാമത്തെ കുട്ടിയുണ്ടായാല് ഫൈനോ അല്ലെങ്കില് ശിക്ഷാ നടപടിയോ സ്വീകരിക്കേണ്ടത് അത്യാവശ്യമായ കാര്യമാണ്."\nഅതേസമയം, കൊവിഡ് വ്യാപനം രൂക്ഷമാകുന്ന സാഹചര്യത്തില് പ്രധാനമന്ത്രി ഇന്നലെ രാജ്യത്തെ അഭിസംബോധന ചെയ്ത് സംസാരിച്ചു. രാജ്യത്ത് ഓക്‌സിജന് ക്ഷാമം രൂക്ഷമാണെന്നും ക്ഷാമം പരിഹരിക്കാന് ആവശ്യമായ എല്ലാ നടപടികളും സ്വീകരിച്ചിട്ടുണ്ടെന്നും പ്രധാനമന്ത്രി നരേന്ദ്രമോദി അറിയിച്ചു.\nമെയ് ഒന്ന് മുതല് 18 വയസു കഴിഞ്ഞവര്‍ക്ക് വാക്‌സിന് നല്‍കുമെന്നും ഇതരസംസ്ഥാന തൊഴിലാളികള് ഏത് സംസ്ഥാനത്താണോ അവിടെ തന്നെ തുടരണമെന്നും മോദി ആവശ്യപ്പെട്ടു.


പത്തനംതിട്ടയിൽ കൊവിഡ് 19 നിരീക്ഷണത്തിലുള്ളവരെ ട്രാക്ക് ചെയ്യാന് ജിപിഎസ് സംവിധാനം | covid 19 Kerala pathanamthitta district administration uses GPS to track people in home quarantine\nപത്തനംതിട്ടയിൽ കൊവിഡ് 19 നിരീക്ഷണത്തിലുള്ളവരെ ട്രാക്ക് ചെയ്യാന് ജിപിഎസ് സംവിധാനം\nPathanamthitta, First Published 10, Mar 2020, 6:45 PM IST\nപത്തനംതിട്ട: പത്തനംതിട്ട ജില്ലയിൽ കൊവിഡ് 19 രോഗ നിയന്ത്രണത്തിന്‍റെ ഭാഗമായി വീടുകളിൽ നിരീക്ഷണത്തിൽ കഴിയുന്നവരെ ട്രാക്ക് ചെയ്യുവാൻ ജിപിഎസ് സംവിധാനമേർപ്പെടുത്തി ജില്ലാ ഭരണകൂടം. രണ്ടു ടീമുകളിലായി 30 പേരടങ്ങുന്ന സംഘമാണ് വീടുകളിൽ കഴിയുന്ന 733 പേരെ നിരീക്ഷിക്കുകയും ഇവരിൽ നിന്ന് വിവരങ്ങൾ ശേഖരിക്കുകയും ആവശ്യമായ ചികിത്സാ നിർദ്ദേശങ്ങൾ നൽകുകയും ചെയ്യുന്നത്.\nനിലവില് കളക്ട്രേറ്റ് കോണ്‍ഫറന്‍സ് ഹാളിലാണു ടീമിനെ സജ്ജീകരിച്ചിരിക്കുന്നത്. ജിപിഎസ് സംവിധാനം ഉപയോഗിച്ച് വീടുകളില് കഴിയുന്നവരുടെ ലൊക്കേഷന് നിരീക്ഷിച്ച് അവര് വീടുകള്‍ക്ക് പുറത്ത് ഇറങ്ങുന്നില്ലെന്ന് ഉറപ്പാക്കുകയാണു നിരീക്ഷക സംഘം ചെയ്യുന്നത്. ആരെങ്കിലും പൊതു ഇടങ്ങളിലേക്കു പോകുകയാണെങ്കില് ഇവര്‍ക്കെതിരെ നിയമനടപടി സ്വീകരിക്കും.\nപത്തുപേരടങ്ങുന്ന സംഘം ദിവസവും രാവിലെയും വൈകുന്നേരവും വീടുകളില് നിരീക്ഷണത്തിലുള്ളവരുമായി ഫോണ് വഴി ബന്ധപ്പെട്ട് വിവരങ്ങള് ശേഖരിക്കും. ടീമിലുള്ള കൗണ്‍സിലര്‍മാര് ഇവരെ ഫോണില് ബന്ധപ്പെടുകയും ഇവര്‍ക്ക് മാനസിക പിന്തുണ നല്‍കുകയും ചെയ്യുമെന്നാണ് അറിയിച്ചിട്ടുള്ളത്. എതെങ്കിലും തരത്തിലുള്ള രോഗലക്ഷണങ്ങള് ശ്രദ്ധയില്‍പ്പെട്ടാല് ഇവരെ ആശുപത്രിയിലേക്ക് മാറ്റും.\nഡോ ഹരികൃഷ്ണന്റെ നേതൃത്വത്തിലാണ് വിവര ശേഖരണം നടത്തുന്നത്. ട്രാക്ക് ചെയ്യുന്നതും കൗണ്‍സിലിങ് നല്‍കുന്നതും മെഡിക്കല് സംഘത്തില് നിന്നുള്ളവരാണ്.\nട്രാക്ക് ചെയ്യാൻ ജിപിഎസ്\nരോഗികളെ ട്രാക്ക് ചെയ്യും


മുഷ്താഖ് അലി ടി20യില് മുംബൈയെ തകര്‍ത്ത് കേരളം; അസറുദ്ദീന് സെഞ്ചുറി • Suprabhaatham\nമുഷ്താഖ് അലി ടി20യില് മുംബൈയെ തകര്‍ത്ത് കേരളം; അസറുദ്ദീന് സെഞ്ചുറി\nJanuary 13, 2021 | 10:49 pm IST\nമുംബൈ: മുഷ്താഖ് അലി ടി20യില് രണ്ടാം മത്സരത്തിനിറങ്ങിയ കേരളത്തിന്റെ ചുണക്കുട്ടികള് മുംബൈയെ തകര്‍ത്തെറിഞ്ഞു. എട്ട് വിക്കറ്റിന്റെ മിന്നും വിജയമാണ് കേരളം സ്വന്തമാക്കിയത്. മുംബൈ ഉയര്‍ത്തിയ 197 റണ്‍സ് വിജയലക്ഷം വെറും രണ്ട് വിക്കറ്റുകള് മാത്രം നഷ്ടപ്പെടുത്തി കേരളം മറികടന്നു. പേരെടുത്ത മുംബൈ ബൗളര്‍മാരെയടക്കം വിറപ്പിച്ച് സെഞ്ചുറി നേടിയ കാസര്‍കോടുകാരന് മുഹമ്മദ് അസ്ഹറുദ്ദീന്റെ മികവിലാണ് കേരളം വിജയത്തിലെത്തിയത്. ഗ്രൂപ്പ് ഇയില് ആദ്യ രണ്ട് മത്സരങ്ങളും ജയിച്ച കേരളത്തിന് എട്ട് പോയിന്റായി. ആദ്യ മത്സത്തില് പോണ്ടിച്ചേരിയെയാണ് കേരളം തോല്‍പ്പിച്ചത്. .\nമികച്ച സ്‌കോറിന്റെ അനുകൂല്യത്തില് കേരളത്തെ തരപറ്റിക്കുക ലക്ഷ്യത്തോടെയാണ് മുംബൈ പന്തെറിയാന് എത്തിയത്. എന്നാല്, മുഹമ്മദ് അസ്ഹറുദ്ദീന് (54 പന്തില് പുറത്താവാതെ 137) യുവവീര്യത്തിന് മുന്നില് ധവാല് കുല്‍ക്കര്‍ണിയുടെ നേതൃത്വത്തിലുള്ള മുംബൈ ബൗളിങ് നിരയുടെ ശൗര്യം കെട്ടടങ്ങുകയായിരുന്നു. പന്തെടുത്ത എല്ലാ മുംബൈ ബൗളര്‍മാരും അസറുദ്ദീന്റെ ബാറ്റിന്റെ ചൂടറിഞ്ഞു. അസ്ഹറിന് സീനിയര് താരമായ റോബിന് എല്ലാ പിന്തുണയും നല്‍കിയപ്പോള് വിക്കറ്റുകള് ഒന്നും നഷ്ടപ്പെടാതെ കേരളം നൂറ് റണ്‍സ് താണ്ടുകയായിരുന്നു.


സര്‍ക്കാര് നല്‍കുന്ന ഒരു കാറിനും ബംഗ്ലാവിനും വേണ്ടി വിഎസ് ഇത്രയും തരം താഴാന് പാടില്ലെന്ന് കെ സുരേന്ദ്രന് | Daily Indian Herald\nMay 27, 2016 2:20 pm By : Indian Herald Staff\nകോട്ടയം: വിഎസ് അച്യുതാനന്ദനെ പരിഹസിച്ച്്ബി.ജെ.പി നേതാവ് കെ. സുരേന്ദ്രന്. വയസ്സാം കാലത്ത് വിഎസിന് അടങ്ങിയൊതുങ്ങി ഇരുന്നൂടേയെന്ന് കെ സുരേന്ദ്രന് പറയുന്നു. എം സ്വരാജ് മുതല് എം എം ലോറന്‍സ് വരെയുള്ളവരുടെ ആട്ടും തുപ്പും കേട്ട് ഉപദേശകനാവുന്നതിലും ഭേദം അതാണ് നല്ലതെന്നും സുരേന്ദ്രന് ഫേസ്ബുക്കില് കുറിച്ചു.\nപിണറായി വിജയന് സര്‍ക്കാര് നല്‍കുന്ന ഒരു കാറിനും ബംഗ്ലാവിനും വേണ്ടി വി.എസ് ഇത്രയും തരം താഴാന് പാടില്ലായിരുന്നുവെന്നും സുരേന്ദ്രന് കുറ്റപ്പെടുത്തുന്നു. വി.എസിന്റെ ഒരുപദേശവും ഈ സര്‍ക്കാര് ചെവിക്കൊള്ളൂമെന്നു കരുതുന്നില്ലെന്നും സുരേന്ദ്രന് പറഞ്ഞു.\nവി എസ് അച്യുതാനന്ദന് അധികാരദുര മൂത്ത ആളാണെന്ന് നേരത്തെ തന്നെ പലരും പറഞ്ഞുകേട്ടിട്ടുണ്ട്. പിണറായി വിജയന് സര്‍ക്കാര് നല്‍കുന്ന ഒരു കാറിനും ബംാവിനും വേണ്ടി അങ്ങ് ഇത്രയും തരം താഴാന് പാടായിരുന്നു. അതില് കൂടുതലൊന്നും അങ്ങേക്കിനി ലഭിക്കാന് പോകുന്നില്ല. അങ്ങയുടെ ഒരുപദേശവും ഈ സര്‍ക്കാര് ചെവിക്കൊള്ളൂമെന്നു ഈ ലോകത്താരും കരുതുന്നില്ല.\nദയവായി താങ്കള് ആ പദവി ഇനി സ്വീകരിക്കരുത്. നാണക്കേടാണ്, അങ്ങേക്ക് മാത്രമല്ല, മുഴുവന് കേരളീയര്‍ക്കും. മകന് അരുണ് കുമാറിന്റെ ആര്‍ത്തി ഇനിയും തീരുമെന്ന് കരുതേണ്ട. അയാള് കാരണം ഇതെത്രാമത്തെ തവണയാണ് താങ്കള് നാണം കെടുന്നത്? മുഖ്യമന്ത്രിയായും പ്രതിപക്ഷനേതാവായും പ്രവര്‍ത്തിച്ച താങ്കള്‍ക്ക് അതുവഴി കിട്ടുന്ന പെന്‍ഷന് കൊണ്ട് ശിഷ്ടകാലം സുഖമായി കഴിയാമല്ലോ. വിയോജിപ്പുള്ള കാര്യങ്ങള് തുറന്നു പറയാനെങ്കിലും സ്വാതന്ത്ര്യം ലഭിക്കുമല്ലോ. എം സ്വരാജ് മുതല് എം എം ലോറന്‍സ് വരെയുള്ളവരുടെ ആട്ടും തുപ്പും കേട്ട് ഉപദേശകനാവുന്നതിലും ഭേദം അന്തസ്സായി വയസ്സാംകാലത്ത് അടങ്ങി ഒതുങ്ങി കഴിയുന്നതാണ് അങ്ങേക്ക് നല്ലത്.\nTags: facebook, government, k-surendran, vs achuthanandan\nപത്തില് താഴെ മാര്‍ക്ക് ലഭിക്കുന്നവര്‍ക്ക് പ്രവേശനം നല്‍കില്ല; 98 സ്വാശ്രയ എഞ്ചിനീയറിംഗ് കൊളേജുകളും കരാറില് ഒപ്പിട്ടു